
Didascaliae  Terentianae  explicatae. 

Pars  prior. 


Ad  poesin  dramaticam  veterum  auctorum  illustrandam  vix  dici 
potest  quanti  aestimanda  sint  scripta  illa  exigui  modo  spatii, 
fere  septenorum  sive  octonorum  versuum,  quae  ,,didascaliae" 
graeco  verbo  nominantur.  Quippe  quae  non  modo  poetae,  cujus 
fabulam  actam  brevibus  describunt,  vitam  ac  poesin  novis  qui- 
busdam  rebus  saepe  clarius  ante  oculos  ponant  sed  in  primis 
ad  rem  scenicam  pertinentia,  quae  aliis  ex  fontibus  aut  omnino 
non  aut  ex  parte  tantum  nota  sunt,  multa  cum  auctoritate  tra- 
dant.  Dolendum  lgitur  est  haruin  didascaliarum  minorem  modo 
partem  per  temporum  pericula  ad  nos  pervenisse,  quarum 
pleraeque  recentiori  demum  aetate  in  lucem  editae  sunt.  Om- 
nium  autem  solidissimae  et  quae  per  tot  secula  jam  cognitae 
erant  aestimandae  sunt  Terentianae.  Earum  nulla  quidem  inter- 
cidit,  sed  tantum  abest  ut  singulae  omnibus  partibus  integrae 
sint  (quanquam  non  tam  corruptae  atque  mutilatae  quam  vulgo 
putant),  ut  cuique  aspicienti  diversitas  lucide  appareat.  Quo 
liiagis  est  mirandum  homines  doctos  eas  per  long-um  tempus 
rara  cum  negligentia  praeteriisse  et  absurdissimis  vitiis  refertas 
iterum  atque  iteruin  textui  praeposuisse.  Antiquiores  quidem 
editores  nonnulla  correxerunt,  quales  sunt  Erasmus  Juvenalis 
Badius  Muretus  Goveanus ,  sed  vere  correctiones  perpaucas, 
paene  nullas  fecerunt,  immo  summa  licentia,  persaepe  etiam 
inscitia  egerunt  communis  formae  omnium  didascaliarum  atque 
certae  legis  nulla  habita  ratione.  Unus  modo  prioris  aetatis 
virorum  majore  diligentia  dignas  putavit  didascalias  Terentianas 
et  secundum  eas  ordinem  illarum  sex  fabularum  constituere  co- 
natus  est:  Sainuelis  Petitus  in  parvula  commentatione  ,,de  ordine 
eoinoediarum  Pub.  Terentii",  quam  Westerliovius  in  editione 
(Haag  1726)  recepit.     Quod  vero  jam  e  titulo  liquet,  unam  par- 

l 


tem  modo  e  didascaliis  sumpsit  simulque,  certe  quod  laudan- 
dum  est,  demonstravit  Donatum  a  didascaliis  saepe  recedere. 
Haec  igitur  omnia  nullius  sunt  pretii.  In  nostro  demum  seculo 
Ritschelius  in  parergis  ad  Plautum  et  Terentium  viam  munivit 
qua  ingrediendum  est.  Qui  quamvis  in  primo  volumine,  .quod 
alterum  nondum  secutum  est,  non  totas  didascalias  tractaret 
(nec  tractare  vellet)  tamen  singulis  locis  fere  de  omnibus  parti- 
bus  didascaliarum  disputavit  et  vitia  illa  teterrima  inde  a  media 
aetate  in  editionibus  repetita  sustulit  verasque  lectiones  posuit 
et  dimciliora  explicavit.  Monographiam  solidiorem  primus  Gep- 
pertus  dedit  in  Neue  Jahrbiicher  f.  Philologie  Supplementband 
18,  et,  quod  semper  primum  philologi  esse  debet  opus,  textum 
secundum  manuscripta  emendavit.  In  eo  substitit  Geppertus; 
ad  explicandum  formam  et  partes  didascaliarum  nihil  fere  attu- 
lit:  quod  tamen  summi  est  momenti  et  ad  emendandum  quoque 
desideratur.  Illud  igitur  agam  ut  e  didascaliis  quales  traditae 
sunt,  Gepperti  collationibus  pro  fundamento  usus,  principalem 
earum  formam  deducam  atque  in  partes  distribuam  haud  ne- 
glecta  ubi  opus  erit  a  Gepperto  discedere  emendatione.  Atque 
ut  commodius  omnia  perspiciantur  addam  hoc  loco  Gepperti  col- 
lationes  quas  1.  1.  dat. 

Didascalia  Eunuchi. 

in  Bembino: 

incipit      Eunuchus  Terenti 

acta  ludis      Romants  M.  Junio 

Lucio  Julio       Aedilib.       curulib.  egit 
Lucius  (Ambivius)  Lucius  Hatilius  praen. 
tibis  duabis  dextris       graeca 
Menandru  facta    secunda 

Modus  Flaccus  Marc 

Valer  Fann.  cos. 


in  Calliopianis 


Acta  ludis  Megalensibus 

L.  Postumio  Albino 

L.  Cornelio  Merula 

Aedil.  cur.  Egere 

L.  Ambivius  Turpio 

L.  Atilius  Praenestinus 

Graeca  Menandri 

Facta  secunda 

Modulavit  Flaccus  Claudi 

Tibiis  duabus  dextris 

M.  Valerio  C.  Fannio  coss. 


Didascalia  Heautontimoruuienu. 

in  Bembino: 

Incipit      heautontimorumenos   Terenti 
Graeca     est  Menandru  acta     Melagensib. 

Lucio  Cornelio  Lentulo       Lucio       Valeno 
Flacco       Aedilib.  curulib.  egit 

Ambivius  Turbio  modos  fecit  Flaccus 

Claudi  actae  primum  (tibis)  inparib. 
deinde  duab.  dextris  iactast  tertia 
Cn.  Cornelio     Marco        Juvenio     cos. 

in  Calliopianis : 

Acta  ludis  Megalensibus      # 

L.  Cornelio  Lentulo  L.  Valerio  FJacco  Aedilibus 

Curulibus  egere  L.  Ambivius  Tuipio 

L.  Atilius  Praeneslinus.   Modos  Jecit  Flaccus  Claudi 

Acta  prima  tibiis  imparibus  deinde  dnabus  dextiis 

Graeca  est  Menandri  facta  1U  M.  Junio  T.  Sempronio  coss. 

Didascalia  Phorniionis : 

in  Bembino: 

lncipit        Terenti         Phormio 
Acta  ludis  Megalensib.         Q.  Caspione 
Cn.  Servilio  cos.  graeca  Apollodoru 

Epidicazomenos-       facta  est  1111. 

in  Calliopianis: 

Incipit  Phormio  acta  ludis  Romanis 

L.  Postuinio  Albino  L.  Cornelio  Merula  Aedilib.   curu].  egere 

L.  Ambivius 
Turpio  L.  Atilius  Praenestinus.    Modos  fecit  FJaccus  Claudi 

tibiis 
Imparibus  totam.  graecaApollodori  Epidicazomenos.  factallll. 

G.  Fannio  M.  Valerio  coss. 

Didascalia  Hecyrae 

i  n  B  e  m  b  i  n  o  : 

Incipit  Terenti  Hecyra. 
Acta  ludis  Megalensib.  Sexto  Julio  Caesar. 
Cn.  Cornelio  Dolabella  Aedilib.  curulib. 
Modos  Flaccus  Flaccus  Claudi  tibis  parib. 
Tota  graeca  Menandru.  Facta  est  V. 
Acta  primo  sine  prologo  data  secundo 
Cn.  Octavio  Tito  Manio  cos. 
Relata  est  Lucio  Aemilio  Paulo 
Ludis  funeralib.  rion  est  placita. 

Tertio  relata  est  Q.  Fulvio 

Luc.  Marcio  Aedilib.  curulib.  egit 

Luc.  Ambivius  Luc.  Sergius  Turpio.   Placuit. 

in  Calliopianis: 

Acta  ludis  Megalensibus  Sex.  Jul.  Caes. 
Cn.  Cornelio  aedilibus  curulibus. 
Non  est  peracta. 
Modus  fecit  Flaccus  Claudi 
Tibiis  parilibus  totam 
Cn.  Octavio  T.  Manlio  coss. 
Relata  est  iterum 
L.  Aemilio  Paulo  ludis  funebribus 
Relata  est  tertio   Q.   Fulvio   L.    Marcio    aedil.    curul. 

Didascalia  Adeiphoruni 

in  Bembino: 

Incipit  Terenti  Adelphos. 
Graeca  Menandru  acta  ludis  funeralib. 
Lucio  Aemilio  Paulo  modos  fecere 
Lucius  Fabius  Maximus  L3.  Ce^nelius 
Africanus.   egere  Lucius  Hatiiius  Praenestinus 
Lucius  Ambivius  Turpio  modos  fecit 
Flaccus  Claudi  tibis  serranis  tota  facta  VI 
Marco  Cornelio  Cethego  Lucio  Gallo  cos. 

in  Calliopianis: 

Acta  ludis  funebribus  Aemili  Pauli,  quos  fecere  Q. 
Fabius  Maximus,  P.  Cornelius  Africanus.  Egere  L. 
Atilius  praenestinus ,  Minutius  Prothymus.  Modos  fecit 
Flaccus  Claudi  tibiis  sarranis.  facta  VI.  graeca  Menan- 
dri.    Anicio  M.  Cornelio  coss. 

Antequam  de  re  ipsa  dicere  instituo  obiter  moneam  de 
pretio  codicum,  cujus  cognitio  desideratur  ad  hanc  quae- 
stionem.  Atque  hic  quoque  Ritschelius  primus  accuratiore 
quaestione  praeivit  et  in  prooemio  Vratislaviensi  a.  1838  in 
classes  digessit,  unde  patet  semper  Bembinum  primum  esse  in- 
spiciendum  neque  ab  eo  discedendum,  nisi  grave  aliquid  Cal- 
liopianorum  codicum  scripturam  praestantiorem  esse  perspi- 
cuum  facit. 

Haec  vero  universe  de  manuscriptorum  praestantia  disputata 
etiam  in  didascalias  universe  cadere  non  dubium  est.  Sed  ta- 
men  si  accurate  dijudicatur  ratio  codicum,  quid  praestent  didas- 
caliis  per  singulas  partes,  modificationes  (ut  hoc  verbo  utar) 
quaedam  statuendae  sunt.  Quod  melius  erit  differe  ad  eam 
partem  libelli  qua  didascalias  ipsas  e  codicibus  eruerim  atque 
ut  potui  explicaverim. 


Geppertus  singulas  didascalias  ita  ut  in  codicibus  scriptae 
exstant  ordine  tractavit  atpue  emendavit:  qua  via  mihi  non  in- 
grediendum  est.  Quum  mihi  propositum  sit  magis  versari  in 
explicandis  didascaliis,  quomodo  natae  sint,  quas  partes  habe- 
ant,  nec  arte  critica  uti  nisi  opus  erit  ad  rem  exegeticam,  alia 
forma  magis  arridet  disquisitioni  meae.  Non  ergo  totas  dida? 
scaiias  una  contemplatione  complectar,  sed  de  singulis  partibus» 
quae  in  quaque  didascalia  reperiuntur  ordine  disseram  ita,  ut 
ex  eo  quod  pro  simili  re  in  quaque  didascalia  scriptum  est 
communem  atque  primitivam  formam  derivare  possim. 

Jam  primo  aspectu  cuique  patebit  didascalias  certam  formam 
et  certas  partes  habere  quum  numero  tum  ordine  certo  dispo- 
sitas  —  quae  forma  quum  per  se  generatim  sit  perspicua  a 
priori  constitui  potest.  Ritschelius  eam  ita  describit  (in  parergis 
p.  267):  1)  poeta  et  titnlus  fabulae  latinae.  2)  poeta  et  titulus 
fabulae  graecae.  3)  ludi  quibus  acta  est.  4)  auctores  et  cura- 
tores  ludorum.  5)  actores  principes  iidemque  rectores  gregis. 
6)  melopoeus.  7)  genus  musicorum.  8)  numerus  fabulae  inter 
poetae  opera.  9)  consules  anni.  Recte  quidem  quod  attinet  ad 
numerum  et  significationam  partium ,  sed  ordo  earum  varius 
est  et  qui  primum  tractetur  pluribus  verbis.  Nam  hunc  quidem 
Ritschelii  ordinem  codex  Bembinus  in  didascaliis  habet  Heauton- 
timorumenu  et  Adelphorum  plane  eundem,  neque  exstat  alius 
qui  magis  conveniat  regulis  artis  logicae.  Ceterarum  autem 
Bembini  didascaliarum  si  interrogatur  quis  sit  ordo  antiquissimus, 
Eunucho  adscripta  sola  consideranda  est:  ad  Andriam  enim 
nulla  omnino  exstat  didascalia,  quum  ipsum  initium  fabulae  desit 
(etiam  in  Calliopianis  codicibus,  quod  certe  mirum  videtur),  ad 
Phormionem  in  brevius  contracta  atqne  ut  videtur  postea  codici 
illata,  didascalia  autem  Hecyrae  longe  alius  est  rationis  descri- 
bens  non  unam  primam  fabulae  actionem ,  ut  solent  didascaliae, 
sed  prorsus  alia  forma  demonstrans  ut  bis  exacta  tertio  demum 
steterit.  Quod  attinet  ad  ordinem  didascaliae  Eunnchi  discre- 
pantiae  partim  sunt  ejusmodi  ut  errore  tantum  inepserint,  cnjus 
generis  est  si  legitur  , ,  tibis  duabus  dextris  graeca  Menandru 
facta  secunda  Modos  (fecit)  Flaccus"  cet.,  ubi  nemo  dubitare 
potest  quin  ,,tibis  duabus  dextris"  conjungendum  cit  cum  ,,Mo- 
dos  (fecit)  Flaccus"  secundum  analogiam  ceterarum  didascaliarum. 
Sola  verba  ,,graeca  Menandru<{  et  ,,facta  secunda"  planealium 
locum  obtinent  qnamvis  ipsa  integra.  Quod  quomodo  evenerit 
fortasse  possit  explicari.  Ac  profecto  summi  est  hoc  loco  mo- 
menti  Calliopianos  codices  Eunuchi  didascaliam  prorsus  eodem 
Bembino  habere  ordine ,  tum  in  omnibus  Calliopii  didascaliis 
nomen  poetae  ac  fabulae  graecae  cum  numero  latinae  magis  ad 
finem  versus  posita  inveniri:  quae  omnia  fortuito  ita  evenisse 
statuere  non  licet  magnum  consensum  codicum,  quo  uterque 
ordo   traditur,    consideranti:     immo   concludendum   est  primum 


principalem  quendam,  tum  recentiorem  ordinem  exstitisse,  quo- 
rum  tamen  primus  non  tam  factus  a  quovis  quam  natus  histo- 
rice  est;  patet  inde  Gepperti  opinio,  qui  duas  vult  redactiones, 
quam  falsa  sit,  quum  primus  ordo  vere  redactio,  quae  hominem 
ordinantem  poscat,  nominari  non  possit. 

Sed  non   longius   procedere  possum   in  disputatione  de  or- 

#dine    didascaliarum,    nisi  ante  originem   earum  attigi.     Grae- 
carum    quidem    originem    Rankius    in    vita    Aristophanis    (ante 
Thierschii    editionem    Aristophanis)    p.    158    demonstravit;     sin 
autem  judicat  Romanorum  didascalias  scribendi  morem  ex  imita- 
tione  Graecorum  esse  derivandum,  dubitatio  statim  surgit;  putat 
enim   una   cum   trag-oedia    etiam   morem    didascaliarum   Romam 
esse  migratum.    Ritschelius  p.  320  comprobat  Romanorum  gram- 
maticos  originem  didascaliarum  cepisse  e  graeco  more,  sed  con- 
tendit   res  ipsas   tantum    e  commentariis    magistratuum   eos  su- 
mere  potuisse.     Vel   hoc    nimium  videtur:     Nam   distinguendum 
est  subtilius  inter  annotationes  didascalicas,  quae  publice  adjun- 
gebantur  libris  magistratuum ,    et   inter   libros  didascalicos,    qui 
a   grammaticis    adhibitis    commentariis   magistratuum   edebantur. 
Ouorum  primum,  nios  didascaliarum,  profecto  non  cum  trag;oedia 
romanos  intravit  fines:     Romani   enim   certe    nomina  tragoediae 
et  comoediae  e  graeco  sumpserunt,  verbum  „didascalia"  autein 
omnino  non   usurpaverunt.     Praeterea   in   universum   notum   est 
monumenta,   quae  tradant  memoriae   facta  gravia   et  sublimia  a 
quovis  populo  cultioris   animi   fieri  naturaii   quodam  impetu,    et 
hoc  non  modo   de  victoriis   ingenio   victis   valet.      Quod    si   cui 
altius  videtur  Romanorum  illius  temporis ,  quo  fortissima  egerunt 
bella,   animis ,    alio  quoque  modo  didascaliarum  mos  ita  ut  Ro- 
manorum   maneat  propiium   deduci   potest    ex  ingenio   veterum 
populorum  inclinante  ad  annotationem   factorum  gravium  per  li- 
teras;     e  judicio   quo   omnia   quae   majoris   pretii  praestarentur 
populo  ac  rei  publicae  praestita  crederentur;    excogitari  demum 
possit  mag;istratus ,  quorum  curae  adjudicati  erant  ludi,    annota- 
tiones    ejusmodi    fecisse    ad    se   ipsos    illustrandos    etiam   apud 
posteros.       Aliud    autem    prorsus    est   si   de   libris  didascalicis, 
quales  a  grammaticis  scriptos  esse  traditur,  est  sermo  (Ritsche- 
lius  p.   320  sqq.  praestanlissimos  enumerat);  jam  enim  e  nomi- 
nibus  librorum  apparet   graeca   exempla  *)  ante  oculos  habuisse 
auctores:  habemus  eniin  ,,didascalicon  librum"  Attii,  „pinacem" 
Aurelii  Opilii  (secundum  Callimachi  ntvaxag  factum)  alia.    Postea 
vero  grammaticos  romanos  singulas  partes,    quas  in  latinis  non 
invenerunt,   e   graecis  transtulisse    eoque  formam  didascaliarum 
mutavisse  negari  non  potest:    est  igitur  quaerendum  quid  fuerit 


*j  Nam  Gvaeci  quoque  praeter  didascalias  publice  factas  habuerunt 
scripta  didascalica  a  grammaticis  instituta  —  inde  as  Aristotelis  MaGXcc- 
Xicug. 


scriptum  in  commentariis  magistratuum ,  quid  additum  a  gram- 
maticis :  quod  si  exploratum  habebo ,  etiam  vis  et  ordo  singu- 
larum  partium  recte  dijndicari  poterit. 

Atque  initio  quidem  satis  sibi  fecisse  veteres  credibile  est, 
dummodo  quae  sint  ante  oninia  necessaria  annotata  habuerint: 
nomen  poetae  et  fabulae,  ludos  quibus  acta  est  fabula,  auctores 
ludorum,  actores  principes  (s.  actorem  principem)  et  inelopoeum 
cum  musicoium  genere  ■ —  quibus  omnibus  addebantur ,  ut  tem- 
porum  ratio  sit  perspicua,  consulum  nomina,  quae,  ut  solet 
ficri  in  chronologicis  enarrationibus  Romanorum,  in  fine  pone- 
bantur  forma  ablativi  absoluti.  Jam  vides  enumeratione  mea  et 
fabulam  graecam  graecumque  poetam  et  numeruiii  fabulae  ex- 
cidisse.  Numerum  fabulae  quidem  jam  pridem  (cf.  Ritschl.  p. 
322)  constat  grammaticos  secundum  analogiam  graeci  usus  ad- 
didisse.  Quod  idem  niihi  de  exempiare  et  poeta  g;raeco  valere 
videtur  (quanquam  non,  ut  planum  est,  secundum  analogiam 
graecam)  —  et  sic  etiam  Ritschelius  p.  93  ann.  obiter  conjicit. 
Nam  principio  Romani  nihil  aliud  voluerunt  quain  ut  literis  man- 
darent  quae  in  theatro  audiverant  atque  viderant  praecipuo 
studio:  nonien  fabulae  et  poetae,  ludos  quibus  acta  erat,  cura- 
tores  ludoriun,  actores  principes,  musicorum  modos  et  qui  eos 
fecerat.  Unde  sumpta  sit  fabula,  id  non  cuiabant  parum  literis 
imbuti:  satis  erat  si  populus  oblectaretur ,  magistratus  auctores 
voluptatis  magni  aestimarentur;  fabulae  autem  g;raecae  enarratio 
magis  pertinet  ad  liistoriam  literarum. 

E  Terenlii  verbis ,  quibus  in  prolog-o  Andriae  se  excusat 
quod  non  argumentuin  narret,  lucide  apparet  ante  eum  usitatum 
fuisse  ut  prologo  argumentum  tantuin  referretur.  Terentius 
quidem  quidem  in  quoque  prolog;o  g;raecam  fabulam  commemorat, 
sed  coimnotus  gravissimis  causis,  nempe  convicia  inimicorum 
publice  sibi  illata  publice  quoque  sibi  delendere  seseque  purgare 
coactus  erat  et  quomodo  rem  confecerit  explicare.  Quod  autem 
huic  quoque  toliun  in  eo  erat  ut  sese  deieuderet ,  non  ut  do- 
ctrina  augeret  populum ,  pro  eo  stant  prologi  act  Phormionem 
et  Heautontimoiumenon  (prnnus  Hecyrae  prolog:us  huc  non  per- 
tinet,  quippe  qui  de  secunda  agat  actione  fabulae),  in  quibus 
poetae  graeci  nomen  prorsus  deest.  Quae  quuin  ita  sint  tanien 
,  iioii  adducere  debuissent  Ladevvig;ium  (ad  Volcatii  Sedigiti  ca- 
nonem  p.  14),  ut  aetate  Terentii  iMenandium  majori  parti  Ro- 
manoium  jam  notum  et  fabulas  ejus  in  lingua  originali  legi  so- 
litas  (uisse  statueret.  cf.  Ritschel.  p.  302  ann.  Modo  hoc  op- 
ponnm  ,  nt  Scipiones  cum  familiaribus  snis ,  qui  studio  artium 
et  liteiarum  (in  primis  -raecarum)  florebant,  ut  rarum  quoddam 
illo  tempore  aestimarentur.  t.ocus  piologi  ad  Heautont.  v.  7. 
sqq. ,  ex  quo  Ladewigius  illam  conclusionem  fecit 


„nunc  qui  scripserit 
„Et  quoia  graeca  sit,  ni  partem  maxumam 
„Existumarem  scire  vostrum,   id  dicerem." 

quod  mihi  videtur  potius  ad  Scipiones  eorumque  amicos  referen- 
dus  est,  tum  ad  omnes  eruditos  homines  qui  literis  graecis 
operam  navabant.  Quos  majorem  partem  populi  fuisse  nimime 
est  contendendum,  „maxumam  partem''  est  „ bonam  partem" 
sive  ,,satis  magnam  partem.u 

At  vero  locus  ille  non  ita  relinquendus  est,  exstant  alia 
in  eo  quae  desiderent  explicatione.  Verba  enim  „ni  partem 
maxumam  existumarem  scire  vostrum"  demonstrant  populum 
ante  ipsam  actionem  fabulae  de  fabula  graeca  certiorem  non 
factum  e^sse.  Si  quis  accurate  perspicere  hunc  locum  vult,  aliam 
ante  quaestionem  instituere  coactus  est  hanc,  num  romano 
populo  argumentum  ludorum  scenicorum  indicatum 
sit  et  quomodo  id  fieri  soluerit,  i.  e.  num  Romani  tale 
quid  habuerint  quod  nos  dicimus  „Theaterzettel."  Atque  solus 
qui  ad  banc  rem  facit  locus  ex  antiquitate  invenitur  in  Donati 
libello  ,,de  tragoedia  et  comoedia",  qui  quanti  sit  aestimandus 
optime  Rilschelius  p.  301  sqq.  demonstravit,  quare  paucis  rem 
absolvere  possum :  Donatus  sibi  excogitat  ,,antecedentem  titulum 
ante  fabulain  ag;endam  pronunciatum  esse."  Cujus  rei  vanitatem 
Ritschelius  ad  oculos  demonstravit  simulque  in  mentem  revoca- 
vit  secundum  Langium  in  vindiciis  tragoediae  Romanae  p.  45 
Donatum  totum  illum  locum  e  Ciceronis  academicis  II,  7,  20 
sumpsisse.  Certe  non  credendum  est  auctores  ludorum  negle- 
xisse  ut  populo  ante  dicerent  quid  visurus,  quid  auditurus  sit. 
Habebant  Romani  libellos  munerarios  quibus  ludi  g-Iadiatorii  in- 
dicabantur,  sed  dubium  est  an  ludis  scenicis  quoque  adhibiti 
sint;  habebant  et  tesseras  quae  aditum  ad  theatrum  patefacie- 
bant:  sed  et  libellos  illos  et  tesseras  Plauti  Terentiique  tempo- 
ribus  nondum  usitata  fuisse  Ritschelius  p.  303  ann.  demonstra- 
vit.     Certum  aliquid  de  tota  hac  re  cog;nitum  non  habeo. 

Locus  de  quo  egi  primo  aspectu  multum  prodesse  videtur 
in  quaestione  graecane  fabula  principalis  didascaliae  pars  fuerit 
an  addita  post,  sed  magis  pertinet  universe  ad  didascaliarum 
usum.  Attamen  alia  ex  parte  affirmat  quae  supra  dixi,  Teren- 
tium  pro  sua  parte  modo  g;raecam  fabulam  addidisse.  Secundum 
Ritschelium  p.  234  ann.  Plauti  aetate  homines  studio  tantum 
audiendi  et  videndi  aliquid  novi  et  splendidi  theatrum  visebant 
et  de  comoedia  graeca  quam  vertit  poeta  latinus  non  curabant; 
Terentii  vero  aetate  rata  pars  prologi  erat  fabula  graeca.  Quorum 
primum  subscribo,  alterurn  nego.  Conclusit  Ritschelius  sine 
dubio  e  prolog^is  Terentianis ,  sed  ubi  Terentius  g;raecam  enarrat 
fabulam,  semper  certam  causam  habet  eam  (cujus  breviter  jam 
mentionem  feci)  ,  ut  inimicum  malivolum,  veterem  poetam  Lu- 
scium  Lanuvinum,  qui  poetae  juveni  solutiore  volanti  animi  cursu 

invideret,  sibi  defendat  populoque  viam  qua  ingressus  sit  in 
vertendo  exemplari  graeco  patefaciat.  Ipsa  verba  quibus  utitur 
poeta  comprobant  quam  nova  sit  ejus  ratio.  Narrat  enim  de 
fabula  graeca  semper  tantum  modo,  quantum  opus  est  ad  de- 
fendendam  invidiam  inimicorum :  qua  in  re  in  primis  est  qui 
valeat  locus  in  Phormionis  prolo^o  v.  25.  26  nomen  graecae  af- 
ferens  comoediae,  sed  tantum  nomen  non  poetam,  et  hoc  qui- 
dem  gravi  ex  causa.  qnia  fabulae  prorsns  aliud  nomen  indiderat 
idque  populo  excusandum  putat.  Praeterea  in  prologo  Adel- 
phorum  graecam  fabulam  plane  omittit,  quae  quamvis  eodem  sit 
nomine  itaque  commemoratione  non  egeat,  tamen  poeta  graecus 
nominandus  fuisset.  In  Heautont.  prologo  vero ,  ubi  graeca  fa- 
bula,  quum  sit  ejusdem  nominis,  non  opus  est  ut  tota  ,,integra" 
(v.  4)  conversa,  satis  habet  si  dicit  maxumam  scire  eam  partem 
spectatorum.  Verba  v.  7  de  quibus  jam  longius  dispntavi  ex 
eo  quod  modo  dixi  optime  explicari  possunt.  Adhuc  coactus 
erat  invidia  inimicorum  spectatores  certiores  facere  de  fabula 
graeca  et  permultis  rebus,  quae  ad  poetae  ipsius  pertinent  ne- 
gotia,  nunc  autem  non  opus  est  tot  verbis  paucisque  absolvi 
potest  res.  Atque  hic  quidem  monendum  est,  ne  in  errorem 
incidant  interpretes  neque  ut  solent  ,,qui"  (scripserit)  pro  no- 
minativo  singularis  positum  esse  judicent.  .  Si  tale  Terentius 
diceret,  seqneretur  usitatum  fnisse  sibi  nomen  suuin  proflteri  in 
prologis:  et  ipsum  contrarium  semper  invenitur,  qnum  semper 
nomen  paene  anxie  vitet,  cujns  rei  exemplum  inter  tot  alia  est 
gravissimum  in  Phonn.  prologo  v.  25.  26,  qno  Joco  non  se 
graeco  poetae,  sed  Latinos  Graecis  opponit,  consilio  ut  suuin 
vitet  nomen  sub  ocnlos  cadente.  Immo  interpretandum  est 
,,qui"  pro  ablativo  =  ,,quomodo",  et  „scripserit"  spectat  ad 
poetain  ipsum  ut  ,,voluit"  v.  11  ,,fecit"  v.  12  cet.  Atque  nunc 
quidem  omnia  recte  se  habent  et  omnino  affirmalioni  est  locus 
sententiae  meaeTerentium  graecam  fabulam  non  ut  solitam  par- 
tem  sed  a  se  sua  causa  addidisse.  Ritschelius  (1.  j.  d.)  causam 
fabulae  graecae  nominatim  afferendae  ponit  in  literarum  studio 
jam  crescente  et  incipiente  comoediae  graecae  cognitione.  Recte 
quidein,  sed  accedit  altera  gravior  et  quae  magis  in  promtu 
jacet  causa:  Terentii  prologis  assuefacti  spectatores  longiore 
poetae  explanatione  de  fabulis  quomodo  converterit  sensim  tra- 
ducebantur  eo,  ut  ipsi  exemplaria  illa  graeca  cognoscerent  et 
cum  latini  poetae  fabula  compararenf.  Inde  a  Terentio  igitur, 
qui  tamen  ipse  tale  quid  eflicere  non  in  animo  habebat,  poetae 
comici  servabanl  declarationem  fabulae  graecae  et  incepit  popu- 
lus  romanus  delectationem  ex  graecis  capere  comoediis.  Cum 
quo  convenit  optime  prologos  qui  servati  sunt  Plaufinos,  spurios 
secundum  Ritschelium  et  initio  seculi  VII  a.  u.  (paullum  post 
Terentium)  compositos,  majoie  ex  parte  habere  graecam  fahu- 
lam.   cf.  Ritschel.  p.  324  ann. 

Paullo  diutius  moratus  sum  in  loco  illo  prologi  Heautont., 
qui  quamvis  non  prorsus  comprobet  caput  sententiae  meae  tamen 
quum  per  se  est  dignus  explicatione  tum  hoc  saltem  demon- 
strat,  et  fabulae  graecae  commemorationem  in  prologis  nondum 
ratam  et  ipsam  cognitionem  ejus  rei  populo  illius  aetatis  inso- 
litam  fuisse,  tum  pronunciationem,  si  re  vera  de  aliis  partibus 
didascaliarum  usitata  fuerit  —  quod  non  prorsus  negari  pot- 
est  — ,  tamen  de  fabula  graeca  nullam  exstitisse. 

Venio  ad  argumentum,  quo  potissimum  adducor  ut  graecum 
exemplar  posterioris  aetatis  additamentum  existimem:  Invenitur 
diversa  horum  verborum  collocatio  in  didascaliis  codicum,  quae 
non  aliter  explicari  potest  nisi  eo  quod  dixi.  Geppertus  statuit 
quidem  duas  redactiones  didascaliarum  (cf.  p.  6),  sed  non  ex- 
plicat  quomodo  factum  sit  ut  secunda  iniretur  et  eam  putat 
priorem  quae  mihi  posterior  videtur.  Nam  positum  est  „graeca 
Menandru  (s.  Apollodoiu)  cet.'.',  nisi  excipit  titulum  latinae  fa- 
bulae,  semper  una  cum  „facta  cet."  in  ulteriore  parte  didascaliae 
ante  consules.  In  Eunuchi  modo  didascalia  (et  in  Bembino  el 
in  Calliopianis)  utrumque  ante  musica  invenitur,  sed  hic  solum 
ideoque  errore  quodam  factum  erit  musicorum  enarratione  alias 
semper  sequente  actorum.  Sed  hic  quoque  una  leguntur.  Vel 
Phormionis  didascalia  Bembini  mirum  quantum  contracta  duas 
illas  paites  quamvis  post  consules  tamen  una  positas  exhibet. 
Etiam  transpositio  earum  exstat  in  Calliopiana  ad  Adelphos 
didascalia,  ut  ,,facta  cet.'4  praeeat  „  graeca  cet. "  sequatur,  sed 
semper  una  inveniuntur.  Finem  ig;itur  versus  didascaliae  exstant 
scriptae  eae  partes  in  Bembini  didascaliis  ad  Eunuchum  (trans- 
positione  necessaria  facta  quam  supra  dixi)  et  Hecyram,  in  Cal- 
liopianis  omnibus  integ;ris  (ad  Hecyram  minus  est  integra  neque 
habet  omnino  illam  enatrationem).  Est  ergo  hic  ordo  firmissimo 
comprobatus  testimonio  ita,  ut  ex  errore  librarii  non  derivandus 
sit,  immo  egeat  explicatione  diiigentiore.  Ouae  non  aliter  dari 
mihi  videtur  posse  ac  si  statuitur  duas  illas  partes  adjec- 
tas  esse  formae  didascaliarum  antiquissimae  in 
fine.  Collocatio  autem  ante  consules  facile  exponi  potest: 
grammatici  qui  didascalias  colligebant  singula  exscribebant  e 
commentariis  magistratuum  ita  ut  scripta  erant,  addebant  sup- 
plementa  sua,  denique  consules,  quorum  nomina  juxta  adscripta 
invenerant  ut  temporum  descriptionem ,  ponebant  in  fine.  Alii 
tum  grammatici,  ut  rectam  seriem  partium  constituerent,  grae- 
cam  faculam  statim  post  latinam  inde  conversam  collocabant, 
,,facta  cet."  in  fine  linquebant  ut  quod  nihil  in  actione  fabulae, 
plus  in  historia  literarum  valeret.  Qui  ordo  XoyixwisQog  quidem 
est,  sed  ea  ipsa  re  recentiorem  sese  profitetur:  ubique  enim 
inveneris  transitum  esse  a  minus  logice  dicto  ad  magis,  non 
vice  versa.  Quamvis  antiquissimus  ille  et  quasi  naturalis  ordo 
uXoyog  minime  possit   dici  per  se,,    rectius  jam    si   ut   scriptum 

magna  cum  diligentia  iudicaveris  totam  didascaliam ;  per  se  enim 
ratio  adhiberi  poterat  primum  repraesentationem  ipsam,  qnalis 
sub  oculos  cadebat,  describere,  tum  annotationes  ad  historiam 
literarum  pertinentes  ut  complementa  adjungere;  in  opere  vero 
didascalico  principalis  ille  ordo  servari  sed  minime  institui  pot- 
erat.  Ut  quisque  didascalias  quas  intulit  codici  sumpsit  ex  uno 
sive  altero  libro  didascalico ,  ita  uno  sive  aitero  usus  est  ordine, 
qua  re  minime  contendendum  est  codicem  et  fabulam  cui  ad- 
s.cripta  est  didascalia  *)  quo  vetustiores  sint  eo  vefhstiorem  quo- 
que  ordinem  partium  didascaliae  habere.  Bembinus  ergo  duas 
didascalias  rectissime  dispositas  (ad  Heautont.  et  Adelph.)  e 
fonte  non  plane  integro  hausit,  quo  ordo  jam  mutatus  erat; 
sed  non  concludenduin  est  ex  hac  re  singula  Bembini  verba  non 
ejusdem  *esse  aactoritatis,  cujus  alias  est  codex  propter  vetu- 
statem ,  et  Calliopianorum  codicum  verbis  esse  postponenda. 
Res  enim  tota  ex  eo  pendebat,  quomodo  grammaticus ,  cujus 
librum  didascalicum  sequebatur  librarius  Bembini,  exemplar  suum 
redderet,  et  haud  alienum  erit  credere  eum  singula  verba  non 
mutavisse.  Grammalicus  recentior  didascalias  magis  ad  primam 
earum  formam  convenientes  reddere  poterat  quam  vetustior:  id 
plane  constat.  Plura  de  Bembini  auctoritate  in  didascaliis  po- 
stea  sequentur. 

Sed  fortasse  quispiam  dixerit,  recte  puidem  me  disputavisse 
partes  duas  illas  postea  esse  additas,  sed  tamen  credi  posse 
eas  non  a  grammaticis  demum  illatas  sed  jam  ad  ipsas  com- 
mentariorum  magistratuum  didascalias  adjunctas  esse.  Ouod 
facile  mihi  videtur  refutandum:  Concedendum  est  profecto  ma- 
gistratus,  quibus  cura  illa  inscribendi  erat  mandata,  eruditione 
magis  atque  magis  increbescente  commoveri  potuisse  studio  ar- 
tium  literarumque  ad  addenda  illa ;  sed  et  ingenium  indolesque 
populi  romani  ad  servandas  magis  res  usitatas  propensum  re- 
pugnabat  tali  mutationi  antiquae  formae,  et  —  quod  certe  gra 
vius  est  —  haud  multum  jam  post  Terentium  in  lucem  profe 
rebantur  libri  didascalici  (ut  Varronis  liber  ,,de  actionibus  sceni- 
cens"),  in  quibus  graeca  fabula  erat.  Eos  cognitos  habebant 
Romani  cultioris  animi ;  si  igitur  utique  volebant  addere  graecam 
fabulam  ,  non  opus  erat  priscam  didascaliarum  in  commentariis 
publicis  formam  inutare,  sed  certam  habebant  eam  partem  in 
libris  grammaticorum. 

Praeter  quae  dixi  nihil  est  quod  de  ordine  generatim  dis- 
seram :  omnes  enim  quot  traduntur  didascaliae  unum  habent 
quos  enumeravi  duorum  ordinum.  Nisi  hoc  forte  commemoran- 
dum    est  Geppertum   p.  580    consules   ultimam    partem    positos 


*)  e.  g.  in  codice  palimpsesto  Planti  inventa  (quam  Ritschelius  Sticho 
Plautino  adjudicat,  Geppertus  autem  Adelphis  Terentii  —  quo  jure  quis- 
que,  hoc  loco  non  quaerendum  est)  quae  habet  ordinem  recentiorem. 

dolere  ut  minus  logice  factum  ideoque  ante  ,,facta  cet."  collo- 
care.  Quod  nihil  aliud  est  quam  (ut  ejus  verba  sequar  duas 
redactiones  referentia)  tertiam  facere  redactionem,  cujus  nullum 
est  pretium  discedentis  ab  omnium  in  omnibus  integris  didasca- 
liis  codicum  summo  consensu.  Modo  hoc  est  quaerendum ,  ut 
formae  didascaliarum  historia  apud  veteres  principalisque  forma 
ipsa  constituatur  et  causa  cujusque  status  explicetur,  non  ut 
novum  aliquem  afferamus.  Atque  quomodo  evenerit  ut  consules 
ultima  pars  *didasca1iae  enumerentur,  de  eo  jam  p.  7  est 
dictum. 

Duae  sunt  quae  si  ordo  consideratur  accuratiore  egeant 
disputatione  didascaliae ,  ad  Phormionem  in  Bembino  et  ad  He- 
cyram  in  omnibus  codicibus ,  quarum  prima  est  in  brevius  con- 
tracta,  altera  longius  dilatata. 

Prima  igitur  sit  de  qua  disseretur,  quomodo  nata  sit  et 
redacta  in  hanc  formam,  Phormionis  didascalia:  Ritsche- 
lius  p.  292  affert  eam  ut  in  primis  conspicuam  mutilatione  a 
traditione  illata.  Sed  tale  quid  de  ea  statuere  nolim:  videtur 
potius  suppleta  et  consuta,  et  hoc  quidem  e  consulum  colloca- 
tione  sequitur.  Plane  non  abhorret  putare  falsam  partium  col- 
locationem  a  librariis  fieri  potuisse  (ut  in  did.  Eunuch.  Bembini), 
sed  alia  tamen  res  est  si  ipsi  consules  semper  in  fine  totius 
didascaliae  positi  alio  inveniuntur  loco,  praesertim  quuin,  ut 
hoc  loco,  plane  diversi  sint  a  ceterorum  manuscriptorum  con- 
sulibus.  Quod  si  quomodo  evenerit  omnibus  in  rebus  explicari 
non  potest,  tamen  satis  habeo  argumentorum,  ut  quae  supra 
dixi  probare  possim:    Verba 

„  Terenti  Phormio   acta  ludis   Megalensibus    0.    Caspione 
Cn.  Servilio  cos." 

hoc  ipso  ordine  e  libro  quodam  didascalico  sumpta  esse  possunt. 
Referenda  sunt,  quod  e  consulum  nominibus  apparet,  ad  secun- 
dam  fabulae  actionem,  et  ad  posteras  actiones  didascaliae  non 
tam  verbosae  erant  quam  ad  primam ,  quod  jam  e  re  ipsa  patet 
et  in  primitivis  didascaliis  jam  ita  erat:  iisdem  enim  verbis 
complexae  partes  non  solebant  repeti  (quod  postea  uberius  erit 
exphcandum).  Ouod  autem  jam  in  ipsis  didascaliis  factum  erat, 
id  eo  magis  usurpabatur  in  libris  gTammaticorum ,  quo  liberius 
quisque  a  suo  ingenio  agebat.  Permultum  habet  probabilitatis 
grammaticos  in  libris  didascalicis  omnes  quas  invenerint  ad 
unam  spectantes  fabulam  res  didascalicas  et  de  quaque  actione 
enumeravisse ,  quoniam  summum  in  eo  putarent,  ut  omnes  quos 
experta  esset  fabula  casus  summatim  exponerent.  Quae  quum 
vellent  melopoeum  et  g;enus  musicorum  modo  semel  scripta  in- 
veniebant  jam  in  commentariis :  persaepe  autem  et  iidem  actores 
nominati  erant  eosque  item  modo  semel  scribebant;  graecam 
autem   fabulam    et  numerum   fabulae  latinae   semel  tantum   ad- 

debant,  itaque  posterarum  actionum  didascaliis  haec  tribuenda 
erit  forma:  titulus  et  poeta  fabulae  latinae,  ludi,  auctores  lu- 
dorum,  consules  —  et  has  .partes  eodem  ordine  habent  verba 
de  quibus  et  quaestio;  auctores  tantum  ludorum  desiderantur, 
quod  probare  videtur  quam  festinanter  et  leviter  sint  illatae  post 
librum  jam  confectum  didascaliae.  Quomodo  vero  factum  sit  ut 
didascalia  posterae  cujusdam  actionis  fabulae  praeponeretur ,  id 
jam  in  propatulo  est  e  ratione  supra  commemorata,  qua  dispone- 
bant   grammtici   didascalias   in   libris    suis.      De   qua  re  longius 

disputata  vide  infra. 
•> 

Altera  pars  didascaliae  in  fine  posita  ,,graeca  Apollodoru 
,,Epidicazomenos  facta  est  IIII"  sunt  ipsa  verba,  quae  addita- 
menta  grammaticorum  conatus  sum  demonstrare  —  adjecta  sine 
dubio,  fortasse  a  prima  jam  manu.  Geppertus  p.  580  hac  di- 
dascalia  utitur  argumento  sententiae  suae  numerum  fabulae  post 
consules  et  in  ipso  fine  esse  ponendum,  quod  vel  ideo  est  reji- 
ciendum,  quod  didascalia  una  eaque  parum  integrae  formae 
solum  argumentum  sententiae  nullo  modo  esse  potest. 

Multo  diutius  est  morandum  in  didascalia  Hecyrae, 
quae  quomodo  composita  sit  si  exploravero,  etiam  ratio  repeti- 
taruin  fabularum  magis  perspecta  erit.  Fabula  enim  bis  exacta 
est,  tertio  demum  stetit,  et  didascalia  oinnes  hos  casus  refert, 
composita  scilicet  ex  tribus  didascaliis  a  grammaticis.  Post 
quamque  actionem  omnia  quae  solito  fiebant  inscribebantur  com- 
mentariis  magistratuum  et  quae  manebant  verba  omittebantur, 
melopoeus  et  musicorum  genus.  Interrogatur  proximum  num 
statuendum  sit  didascaliis  principali  bus  etiam  adscri- 
ptum  esse  fabula  placueril  necne.  Quod  quamvis  per 
se  sit  credibile  tamen  hac  ipsa  videtur  refutari  didascalia. 

Nam  nulla  inest  consensio  in  verbis  quibus  declaratur  ex- 
actam  esse  fabulam:  Beinbinus  de  prima  actione  sive  melius 
exactione  omnino  tacet,  Calliopiani  exhibent  ,,  non  est  peracta"; 
de  secunda  actione  in  Bembino  exstat  ,,  non  est  placita",  in 
Calliopianis  niliil;  post  tertiam  vero  actionem  Bembinus  habet 
,,placuit",  Calliopiani  nihil.  Praeterea  in  Bembino  ,,data  se- 
cundo"  falso  prorsus  loco  positum  et  omnino  supervacaneum 
invenitur,  tum  quod  item  falso  est  collocatum  „  non  est  per- 
acta';  in  Calliopianis  —  omnia  haec  de  casibus  fabulae  tam 
diversa  faciunt,  ut  pro  certo  sit  judicandum  ea  addita  esse  a 
posteriore  quadam  manu  sive  grainmatici  libri  didascalici  auctoris 
sive  ejus  qui  didascalias  codicibus  inseruit.  Quorum  tamen 
prius  probabilius  est,  quuni  grammatici  didascalias  non  per  an- 
nos  dispositas  intexerent  libris ,  sed,  quod  magis  erat  consen- 
taneum  consilio  totius  libri  ad  historiam  lilerarum  pertinentis, 
cuique  fabulae  omnia  de  ea  tradita  adscriberent  eoque  historiam 

et  fabulae  et  poetae  dilucidiorem  redderent.  *)  Esse  potest  ut 
repetitae  fabulae  didascaliae  additum  sit  „relata",  quod  etiam 
codices  apud  duas  Hecyrae  repetitiones  consensu  habent:  ex- 
actam  autem  esse  fabulam  probabile  est  in  ipsis  didascaliis 
omnino  non  significatum ,  sed  grammaticos  aliam  secutos  esse 
traditionem,  quam  fere  fuisse  credibile  est  prologos,  poeta  si 
explosam  fabulam  retulit  populo  sine  dubio  novum  prologum 
exoratorem  (Hec.  prol.  II,  2)  praemittente. 

Memorabile  porro  est  in  Calliopianis  codicibus  actores  omnino 
excidisse,  in  Bembino  ad  tertiam  modo  actionem  referri.  Non 
licet  concludere  ex  ea  re,  ut  Geppertus  p.  564  (et  quidem  prae- 
cipue  ex  hac  re)  fecit,  didascaliam  Calliopianorum  excerptum 
modo  esse  e  Bembino  sive  fonte  ejus:  ut  haec  persuadear  ma- 
jore  opus  fuerit  consensu  inter  utramque  codicum  classem. 
Calliopianos  nonnulla  quae  in  Bembino  inveniuntur  non  habere 
nihil  aliud  probat  nisi  alio  ex  fonte  eos  hausisse;  et  singulas 
partes  harum  didascaliarum  in  didascalicis  libris  paullo  longius 
inter  se  distulisse,  id  justa  utitur  causa,  ex  tribus  diversis  di- 
dascaliis  confluxisse  eas  itaque  facile  evenisse  ut  gravioris  mo- 
menti  partes  enarrarentur ,  levioris  autem  (ut  actores)  omitteren- 
tur  et  additamenta  quoque  (graeca  fabula  et  numerus  fabulae 
latinae)  omnino  non  fierent.  Quod  autem  certissime  ex  anti- 
quissimis  didascaliis  non  sumptum  erat  sunt  verba  ,,acta  primo 
sine  prologo."  Quod  ut  posterius  adjectum  cuique,  etiam  qui 
minus  perspecta  habet  omnia,  in  propatulo  est.  Principales 
didascaliarum  partes  tenui  admodum  verborum  copia,  paene  ut 
inscriptiones  quae  vocantur,  compositae  erant  neque  patiebantur 
tale  supplementum  nec  actioni  ipsi  nec  historiae  fabulae  ita  grave 
afferens  momentum.  Qua  re  dubitari  vix  potest  quin  tota  sint 
derivanda  e  prologis  illa  verba  et  post  a  quodam  adjecta.  Ser- 
vati  enim  sunt  duo  ad  Hecyram  prologi,  ad  secundam -et 
tertiam  actionem,  ut  e  verbis  ipsis  facile  intelligitur:  quod  satis 
erat  ut  grammaticus  didascalias  colligens  adduceretur  ad  creden- 
dum  primae  actioni  praecedentem  prologum  omnino  non  exstitisse, 
praesertim  quum  in  primo  quem  invenit  prologo  nomen  afferatur 
fabulae,  quod  apud  jam  semel  actam  supervacaneum  videri  po- 
test.  Plane  non  possum  intelligere  qua  ex  causa  Terentius  ad 
hanc  fabulam  prologum ,  certam  totius  fabulae  partem  apud  Ro- 
manos  et  qui  ei  admodum  opus  erat  ad  arcendos  inimicorum 
impetus ,  nullum  scripserit.  Immo  hoc  mihi  habeo  persuasum: 
Terentius  ad  primam  fabulae  actionem,  ut  solebat  ipse  et  omnes 
ceteri  poetae  comici  Romanorum,  composuit  prologum,  qui,  quod 
conjectura  assequi  licet,  quum  simpliciter  esset  conversa  fabula 
ex  una  graeca  ut  Heautontitnorumenos ,  simile  quid  prologo  He- 


*)    Verba  „non  est  placita"  et  „placuit"  jam  Pighius  anuales  p.  413 
glossemata  censet,  sed  aliis  ex  causis. 

autont.  continuit,  non  de  hac  ipsa  fabula  quomodo  converterit 
explanationem  et  defensionem,  sed  in  universum  magis  inimi- 
corum  propugnationem.  Fabula  postquam  exacta  est  quinque 
annos  neglecta  jacuit,  tum  tota  retractata  (cf.  Hec.  prol.  I,  5)  et 
novo  instructa  prologo,  non  qui  de  impetu  inimicorum  sed, 
quod  magis  erat  necessarium,  de  infortunio  fabulae  in  priore 
actione  egit  aequioresque  ut  sint  spectatores  precatus  est,  iterum 
in  scenam  est  producta.  Neque  nunc  placuit.  Sed  Ambivius, 
dominus  gregis  idemque  primarum  actor,  iniquo  ferens  animo 
tam  egregium  poetam  tanta  vexari  injuria  spectatorum ,  rursus 
dedit  fabulam  illam  eodem  anno  quo  secundo  erat  acta  pro- 
sperumque  nunc  demum  deportavit  eventum.  Quae  quum  ita 
sint  fieri  aliter  plane  nequivit  quin  ultimus  tantum  prologus  in- 
teger  pervenerit  ad  posteros,  quoniam  scriptus  esset  ad  proprie 
justam  actionem  qua  demum  placuit  fabula.  Atque  primus  qui- 
dem  prologus  totus  est  interceptus  ut  omnino  nullius  pretii  post 
exactam  fabularn,  praesertim  quum  postea  ita  sit  reficta  comoe- 
dia  ut  „plane  pro  nova"  (prol.  1,  5)  esset. 

Quod  autem  ne  vestigium  quidem  ejus  ullum  reliquum  est, 
explicatur  e  spatio  longo  quinque  annorum  inter  primam  et  se- 
cundam  actionem  interposito.  Ut  vera  quoque  addam  testimonia, 
quod  fieri  potuerit  plane  invanescere  tales  prologos,  mentionem 
modo  faciam  Plauti ,  cujus  fabulae  fere  omnes  antiquissimos  jam 
non  exhibent  prologos  (quod  Ritschelius  in  parergis  acute  de- 
monstravitj.  Quin  ad  secundam  actionem  prologus  non  totus 
sed  satis  mutilus  est  servatus,  quanquam  eodem  tertiae  anno 
secunda  actio  facta  neque  fabulae  forma  ulla  ex  parte  mutata 
est.  Secundus  hic  prologus  (in  manuscriptis  primus)  exorditur 
a  nomine  fabulae,  quod  nihil  habet  quo  offendaris,  si  perspexeris 
per  quinque  annos  a  scena  afuisse  fabulam  eoque  e  mente  ho- 
minum  evanuisse,  sed  nunc  demum  ,,plane  pro  nova"  referri. 
Tertius  autem  prologus  quem  ipse  Ambivius  egit*)  integer 
ad  nos  pervenit  (secundus  in  codicibus).  Ex  quo  ipso  pro- 
logo  sine  dubio  illud  ,,acta  primo  sine  prologo "  Bembini 
est  sumptur.i,  quod  in  Calliopianis  non  inest.  Etiam  cetera 
vocabula  ,,data  secundo"  ,,non  est  peracta"  „non  est  placita" 
,,placuit"  eodem  ex  fonte  sunt  derivanda.  ,,Relata"  quoque 
revocari  possit  inde,  quum  v.  21  dicatur:  „Hecyram  ad  vos  re- 
fero",  sed  tamen  verisimilius  est,  quod  jam  p.  14  dixi,  repetitae 
fabulae  didascaliae  esse  praeposilum  ,,relata  (est)"  . —  cui  sen- 
tentiae  etiam  consensus  codicum  in  hac  voce  favet. 

Quamvis  tres  actiones  contineat  haec  didascalia ,  tamen  se- 
mel  tantum  consules  enarrantur;  qui  quidem  ad  quam  aclionem 
spectent,    dubitari    possit    ita,    ut   errore    librarii   a   recto   loco 


*)    quod    in    manuscriptis    est    indicalum    verbis    praepositis    „L.  Am- 
bivius  Prolojnis  " 

transpositi  sint,  nisi  consensus  codicum  eadem  nomina  eodem 
loco  referentium  et  aediies  necessarium  facerent  eos  sumere  ad 
primam  actionem.  Desunt  igitur  secundae  et  tertiae  actionis 
consules.  Cujus  rei  ratio  fortasse  intelligitur  ex  eo,  quod  duae 
illae  actiones  eodem  factae  sunt  anno  iidemque  igitur  consules 
post  utrumque  „relata"  ponendi  fuissent,  qua  de  causa  ambo 
exciderunt.  Adde  quod  Adelphi  iisdem  Hecyrae  secundae  actionis 
ludis  funeralibus  acta  est  eosdemque  igitur  consules  in  fine  di- 
dascaliae  habuit.  Quae  didascalia  si  in  commentariis  ante  dida- 
scaliam  secundo  actae  Hecyrae  exstitit ,  quod  credibile  est ,  facile 
in  Hecyrae  secunda  (et  tertia)  exscribenda  iidem  consules  praeter- 
mitti  potuerunt. 

Neque  aliter  se  habent  actores,  nisi  quod  his  causa  ac- 
cessit  ut  non  tanti  esset  momenti  quod  omitteretur.  Multo  enim 
longius  fuisset  ad  quamque  actionem  fabulae  actores  quoque 
principes  notare,  ideoque  semel  tantum  ponebantur  velalevioris 
animi  grammatico  facile  prorsus  omitti  poterant  —  quod  in 
Calliopianis  factum  est.  ln  publice  vero  scriptis  didascaliis  actores 
hujus  fabulae  erant  enumerati,  id  jam  per  se  est  perspicuum 
et  affirmatur  Bembino  ad  tertiam  certe  actionem  eos  afferente. 
Qui  iidem  etiam  secundae  poterunt  adscribi,  et  ex  hac  ipsa  re 
quaerenda  est  causa  cur  semel  exciderint.  lpsa  jam  res  docet 
quantum  abhorreat  a  probabilitate  in  duabus  ejusdem  fabulae 
actionibus  ejusdem  anni  mutatos  esse  actores.  Nominantur  ad 
tertiam  actionem  ,,L.  Ambivius  L.  Sergius  Turpio"  in  Bembirio, 
falso  scriptum  pro  ,,L.  Ambivius  Turpio  L.  Sergius."  Ambivium 
secundam  quoque  rexisse  actionem  prologus  ipse  affirmat.  Et 
erat  haec  actio  „ludis  funeralibus  Aemilio  Paulo",  quibus  et 
Adelphi  est  edita.  Sunt  autem  ad  Adelphos  actores  secundum 
didascaliam  ,,L.  Hatilius  Praenestinus  Minutius  Prothymus  "  *). 
In  omnibus  praeter  has  ipsas  Hecyram  et  Adelphos  fabulis  Te- 
rentius  Ambivio  et  Hatilio  utitur  actoribus  principibus,  neque 
intelligi  potest  cur  Ambivius .  qui  tanta  pietate  coleret  poetam 
(cf.  prol.  II.  ad  Hecyram) ,  in  Adelphis  non  egerit  alteraque  ex 
parte  Hatilius  non  in  Hecyra.  Quae  omnia  egregie  quadrant, 
dummodo  reputes  animo  utramque  fabulam  iisdem  ludis  actam 
esse:  Ambivius,  vere  ingenuo  animo  vir,  in  honore  posuit  sibi 
fabulis  exactis,  quarum  tamen  praestantiam  cognitam  haberet, 
tandem  parare  meritam  approbationem ,  et  libenter  collegae  Hati- 
lio  dedit  docendam  novam  fabulam :  tum  quisque  pro  sua  parte 
sibi  alium  quendam  excellentem  actorem  elegit  ut  secundas  ageret. 
Forte  dixerit  aliquis,  cur  tandem  non  ambo  in  una  Hecyra  fa- 
bula  egerint ;  sed  ad  id  quidem  facile  potest  responderi :  Ut  no- 


*)  „L.  Ambivius  Turpio"  quem  pro  lioc  habet  Bembinus  errore  mo- 
do  librarii  alias  semper  Ambivium  inveuientis  admissus  est;  neque  enim 
Cailiopianos  finxisse  Minutium  possibile  est. 

vam  fabulam  Adeiphos  favente  animo  exciperent  spectatores, 
unum  duorum  praestantissimorum  actorum  eam  docere  opus 
erat,  quod  hoc  loco  obtigit  Hatilio ,  quum  Ambivius  quoquo  mo- 
do  prius  vellet  Hecyram  ad  justam  redigere  victoiiam.  Sane 
per  se  nihil  obstat,  quin  unus  actor  iisdem  ludis  complures 
egerit  fabulas  (compluribus  enim  diebus  fieri  potuit);  est  igitur 
judicandum  praeparationes  ad  fabulas  agendas  illud  non  permi- 
sisse,  auctores  ludorum-  compluribus  actoribus  facultatem  pa- 
randi  sibi  aliquid  pecuniae  voluisse  dare  —   sive  tale   quid. 

Audacius  jam  paullo  est  statuere  duas  illas  fabulas  eodem 
die  esse  actas  eoque  actorem  eundem  utramque  agere  non 
potuisse.  Quod  quolibet  modo  sit,  illud  tamen  certum  habeo 
non  aliter  ac  dixi  explicari  posse,  cur  receptus  sit  novus  actor 
unus  ad  utramque  fabulam  agendam  et  tantum  hic  receptus  sit. 
Ambivius  igitur,  ut  quae  dixi  complectar,  quum  apud  secundam 
Hecyrae  actionem  solitum  collegam  Halilium  non  haberet ,  niliil 
probabilius  est  quam  quocum  eodem  anno  in  ipsa  hac  fabula 
egit  eundem  L.  Sergium  in  secunda  quoque  actione  eum  habuisse 
collegam.  Et  rursus  Ambivium  quum  tertio  produxit  fabulam 
non  quem  habere  solebat  cooptavisse  socium  Hatilium  ex  eo 
sequitur,  quod  ea  actio  eodem  anno  erat  quo  assueverat  L. 
Sergio.  —  Primae  porro  actionis  actores  dimidia  ex  parte  sunt 
cogniti  e  secundo  qui  exstat  prologo,  Ambivius  nempe.  Jam 
tum  quoque  eum  Sergium  habuisse  collegam  non  credibile  est, 
quoniam  semper  alias  cum  Hatilio  ageret.  Nihil  igitur  est  impe- 
dimenti,  quamvis  nullus  sit  testis  ejus  rei,  quominus  primae 
actioni  multum  ante  secundam  factae  praeter  Ambivium  prae- 
fuisse  Hatilium  judicetur. 


Tali  modo  de  ordine  et  omnibus  rebus  quae  a  fixa  didasca- 
liarum  norma  magis  discedunt  quum  salis  disputaverim ,  ad 
singulas  didascaliarum  partes  ita  ut  traditae  sunt  or- 
dine  pertractandas  me  convertam. 

Atque  primum  est  de  quo  agatur  titulus  qui  proprie  no- 
minatur  i.  e.  nomen  fabulae  latinae  et  poetae.  Quamvis 
duo  tantum  verba  tamen  statim  de  ordine  eorum  surgit  quaestio, 
quae  oriunda  est  ex  Donato.  Refert  enim  hic  grammaticus  in 
libello  quem  scripit  ,,de  tragoediae  et  comoedia"*)  (praeterea 
pluribus  praefationum  ad  Terentii  fabulas  locis  similia  dicit) : 
,,In  plerisque  fabulis  ipsarum  nomina  priora  ponebantur  quam 
„poetarum:  in  nonnullis  poetarum  quam  fabularum.  Cujus  moris 
,,diversitatem  antiquitas  probat.  Nam  cum  primi  aliqui  Fabulas 
,,ederent,  ipsarum  nomina  pronuntiabantur  antequam  poetae 
,,pronuntiaretur,   ne   aliqua  invidia  a  scribendo  deterreri  possent. 


!)    a  Westerhovio  in  editioue  Terentii  recepto. 

,,Cum  autem  per  editionem  multarum  poetae  jam  esset  auctoritas 
„  acquisita ,  rursus  priora  Poetarum  nomina  proferebantur ,  ut 
„per  ipsorum  vocabula  fabulis  attentio  acquireretur."  Omnia 
haec  verba  diligentius  si  consideras,  statim  apparet  quam  sint 
longe  repetita  et  contorta.  Certus  initio  eorum  duorum  erat  or- 
do  verborum,  id  minime  dubium  est,  sed  non  consulto  a  quo- 
piam  sed  naturali  quodam  modo  factus:  plane  ut  totius  didascaliae 
primus  ordo.  Primum  semper  est  quod  scire  cupimus,  quid 
visuri  simus  vel  (hoc  loco)  viderimus ;  a  quo  sit  factum  illud 
postea  quaeritur;  et  scripta  nostra  quae  nominamus  ,,Theater- 
zettel"  plane  verum  et  nativum  hunc  ordinem  exhibent.  Fa- 
bulae  nomen  est  nota  quasi  qua  utimur  si  meminimus ,  una  enim 
modo  ejusdem  nominis  exstare  solet  fabula*),  unum  autem  poe 
tam  multas  scribere  fabulas  moris  est.  Ita  ut  dixi  verba  in- 
scribebantur  commentariis  magistratuum ,  et  nt  fingas  aliter 
factum  esse,  tamen  minime  ex  Donati  quam  affert  causa  fieri 
potuit,  quum  promulgatae  non  sint  didascaliae  commentariorura. 
Aliud  prorsus  est  in  grammaticorum  libris  didascalicis :  qui  quum 
scripta  omnia  unius  poetae  deinceps  referrent,  facile  evenire 
potuit  ut  quo  uno  quasi  aspectu  omnia  possint  percipi  poetae 
anteponerent  nomen.  Donatus  quidem  ubi  de  hac  re  disserit 
non  ipsas  dicit  didascalias  sed  pronunciationem  ludis  praemissam, 
sed  jam  commemoratum  est  Terentii  temporibus  talem  non 
factam  esse  pronunciationem,  et  —  quod  magis  valet  —  in 
promptu  est  certa  plane  atque  indubitata  refutatio:  inveniuntur 
enim  inter  inscriptiones  quae  vocantur  etiam  tesserae,  quae  adi- 
tum  ad  theatrum  patefaciebant,  et  in  iis  nomen  poetae  est  post- 
positum  —  tempore  quo  ipsi  poetae  jam  mortui  erant.  Qua  re 
vetustioribus  fontibus  usum  esse  Donatum  non  credibile  est,  sed 
potius  explicasse  more  consueto  grammaticorumv  Vera  rerum 
ratio  satis  constat:  Donatus  in  codicibus,  quibus  tum  secundum 
Ritschelium  p.  322  jam  erant  inditae  didascaliae,  modo  priore 
modo  posteriore  loco  positum  nomen  poetae  vidit  (ut  nunc  quo- 
que  in  Bembino  diversitas  animadverti  potest).  Percussit  id 
illico  animum,  ut  fere  solebant  illius  temporis  grammatici,  qui 
in  magis  specie  quam  re  diversis  haererent,  alia  autem  specie 
haud  ita  discrepantia,  re  vero  summo  discrimine  separata 
praetermitterent.  Ita  pervenit  ad  illas  argutias,  quibus  quum 
tanta  pertinacia  repetat  compluribus  locis  (ut  in  praefationi- 
bus  ad  Andr.  Eun.  Adelph.)  facile  fidem  adjungere  addu- 
camur  quam  prorsus  non  merentur.  Aliud  praeterea  sub- 
sidium  Donatus  in  prologis  sibi  invenisse  videbatur,  in  quibus 
commentandis  similes  profert  cavillationes.  Dicit  enim  ad  An- 
driae   prologum    v.  1 :    prologum    nominare  Terentium    „honore 

*)    quanquam  hic  quoque  exceptiones    haud   ita  paucas  commemorare 
possim :  sed  tamen  semper  sunt  exceptiones. 

„majore  poetam:  ut  illum  hoc  ipso  de  quo  laboret  nomine  or- 
,,naret"  —  plane  eandem  igitur  habes  sententiam,  quae  non 
magis  est  laudanda  priore,  quum  nullo  modo  credi  possit  quem- 
quam  spectatorum  de  brevi  verbo  ,,poetau  fecisse  considerationes 
illas  quas  vult  Donatus,  praesertim  inter  ipsam  actionem  qua 
nnum  sequebatur  verbum  alterum.  Sed  remotis  his  omnibus 
Donatus  vere  refutatur  ceteris  Terentianis  prologis,  in  quibus 
omnibus  Terentius  nomen  nunquam  profitetur,  sed  ipso  verbo 
„poeta"  se  significat;  et  tamen  postquam  Eunuchus  ingenti 
plausu  est  excepta,  nomen  ejus  jam  inter  notiora  poetarum  no- 
mina  erat  referendum.  ,,Poeta"  certe  tritum  est  verbum  Te- 
rentio  ubi  de  se  ipso  loquitur,  sed  praeterea  aliae  quoque  re- 
periuntur  pro  eo  dietiones,  quae  sunt  testimonio  Terentio  id 
modo  fuisse  curae  ut  nomen  suum  taceret.  Causa  hujus  rei 
sola  repetenda  est  e  communi  omnium  hominum  indole  atque 
natura  ut  suum  non  libenter  enuntient  nomen,  quod  in  hoc 
magis  homine,  in  illo  minus  valet:  putamus  enim  aliquantum 
ponderis  nobis  ipsi  afferre,  si  coram  aliis  nomine  nos  appel- 
lamus.  Quod  in  homines  in  primis  verecundi  animi  eo  magis 
cadit,  et  talis  animi  fuisse  Terentium  recte  contendi  potest  cogi- 
tanti  quanta  paene  anxietate  vitet  nomen  suum.  Exemplum 
clarissimum  est  quem  jam  prius  citavi  ob  eam  rem  locus  in 
Phormionis  prologo  v.  26.  Similia  inveniet  qui  quaerit  permulta, 
e.  g.  „hic  noster"  Andr.  prol.  19,  ,,huic"  Eun.  prol.  35,  „ille 
qui  orationem  hanc  scripsit"  Heaut.  prol.  14.  15,  ,,hic"  ibid. 
18,  ,,novos"  Phorm.  prol.  14,  „hic"  ibid.  19,  „is  qui  scripsit" 
Hec.  prol.  1,  6,  „ejus"  ibid.  8,  „hic"  Adelph.  prol.  10,  „euma 
ibid.  16,  „hic"  ibid.   18. 

Alias  Terentius  si  de  «e  ipso  loquitur  .utitur  tertia  persona, 
etiam  alio  praeeunte  subjecto,  cujus  rei  unum  et  memorabile 
addam  exemplum  Andr.  prol.  14  ,.fatetur."  Omnino  Terentius 
verecundioris  et  lenioris  fuisse  animi  videlur,  nam  vel  tam  per- 
fidum  inimicum  qualis  erat  Luscius  Lanuvinus  sine  nomine  ma- 
luit  oppugnare,  plerumque  verbis  „vetuspoeta"  significans.*) 
Occurrere  possunt  huic  sententiae  nonnulli  sic :  ipsa  illa  continua 
et  diligenti  oppugnatione  Terentii  comprobari  eum  mitioris  animi 
minime  fuisse.  Qui  omnino  nihil  agunt:  sibi  enim  ipsi  ut  poetae 
debebat  defensionem  obtrectationum  tam  malignarum  jam  ea  de 
causa  ut  spectatores  suos  haberet,  et  iis  excusat  hoc  in  An- 
driae  prologo  v.  1  sqq.  Ac  sunt  quoque  quae  opponit  adver- 
sariis  minime  mordaciter  et  injuriose  sed  summa  temperanlia 
dicta    et    tanlum   quae   ad  ipsam   rem  perlinent.     Donalus  igitur 

*)  Usurpes  modo  quaeso  hoc  loco  Donati  illam  explicationem ,  quod 
quidem  optimo  jure  possis ,  et  ad  eam  perventurus  sis  conclusionem ,  Te- 
rentinm  inimicum  suum  acerrimum  pro  vero  aestimavisse  poeta  idque  quo- 
quo  licueril  loco  protulisse  —  qnod  tamen  ad  totam  Terentii  oppugnationem 
ejus  et  ipsius  de  eo  judicium  (Eun.  prol.  7  sqq.)  minime  quadrat. 

in  hoc  quod  saepius  offendit  „poetaa  haesit  et,  quuni  omnes 
veterum  grammatici  nondum  satis  usurparent  psychologicam 
interpretaiionem  et  e  rebus  ipsis  deductam  magis  quaererent, 
hanc  sibi  finxit  explicationem  diverso  tituli  ordine  ut  videtur 
affirmatam.  Per  se  autem  non  male  excogitata  sunt  omnia. 
modo  nimium  argute  —  quae  in  mentem  venire  possunt  docto 
lectori,  sed  nulio  modo  spectatori,  praesertim  rudi,  ad  cujus 
aures  omnia  erant  scripta. 

Non  omittam  memorabile  factum,  exstare  in  Bembini  ad 
priores  duas  fabulas  didascaliis  poetae  nomen  post  fabulae  posi- 
tum,  in  trium  posteriorum  didascaliis  contra  ante  positum  ■ — 
quod  favere  videtur  Donato.  Sed  modo  reputes;  Apud  Donatum 
(in  praefationibus)  Adelphi  secunda  est  fabula  et  ad  ipsam  eam 
posterius  positum  esse  poetae  nomen  Donatus  refert,  quod  in 
Bembino  plane  contrarium  est.  Donatus  alium  prorsus  affert 
ordinem  in  praefationibus  et  concedi  potest  eum  in  posteriorum 
fabularum  didascaliis  ante  positum  nomen  poetae  invenisse,  tum, 
ut  explicare  possit  rem,  in  prioribus  quae  non  convenerunt  mu- 
tavit  —  quod  secundi  gradus  grammatieis  minime  alienum  est 
et  de  Donato  ipso  postea  liquebit.  Ji  qui  exscripserunt  didasca- 
lias  e  libris  grammaticorum  in  codices  certissime  Donati  argutias 
non  in  animo  habuerunt,  immo  quolibet  ordine  verba  collo- 
caverunt. 

Nomina  fabularum  retinuit  Terentius  graeca  excepta  Phor- 
mione,  cui  aliud  indidit  nomen  ut  ipse  explicat  in  prologo;  de 
qua  re  si  quaeram  de  graeca  fabula  ex  qua  versa  est  Phormio 
satis  multa  sequentur.  Atque  graeca  illa  nomina  (si  Bembino 
fides  est  adjudicanda,  quod  tamen  jure  ticet)  etiam  forma  scri- 
psit  graeca,  si  eadem  mutuata  non  habebant  Latini,  formam 
autem  latinam  assumpsit  si  contra.  *)  Eunuchum  enim  latino 
exitu  —  us  nominat ,  quia  in  latino  quoque  sermone  exstat  hoc 
verbum.  Contra  dicit  ,,Heautontimorumenos.u  In  terminatione 
—  os  dubitatio  fortasse  potest  obtineri ,  quoniam  in  antiquo  La- 
tinorum  sermone  ita  exeat  declinatio  quae  dicitur  secunda  et 
apud  ipsum  Terentium  haec  forma  occurrat;  sed  validissimam 
dat  affirmationem  sextae  nomen  fabulae ,  quod  nunc  in  editioni- 
bus  legitur  „Adelphi':  —  totum  latina  indutum  forma.  Codices 
autem  veram  dant  lectionem,  Bembinus  „Adelphos",  ubi  s  in 
fine  mendum  sine  dubio  est  librarii  pro  e  non  percipientis  for- 
mam  quam  invenit,  legendumque  .,  Adelphoe.:c  Graecum  oi 
latine  fit  oe,  oi  enim  diphthongus  est  Latinis  prorsus  alienus. 
Si  tamen  oi  invenitur,  alio  modo  est  explicandum,  ut  interjectio 
„oi"  apud  Terentium,  onomatopoetica  forma ,  tum  „quoi"  (et 
-  similia  talia)  v.  c.  in  Heautont.  prol.   v.  1    —  non  diphthongus 


*)    „Phormio",     quamvis    graecum    sit    nomen ,    latino    exitu   scribit, 
quum  non  sit  nomen  graecae  fabulae  quam  transtulit. 

oi  sed  duae  vocales  o  et  i  non  in  uuum  conglutinatae,  idem 
quod  ui  in  ,,cuiu,  cujus  locum  obtinet  „quoi."  Ut  cp  —  ph, 
y.  —  c  ov  —  u,  ita  oi  fit  oe.  Quae  eadem  forma  ,,Adelphoe" 
etiam  a  Ritschelio  est  constituta  ad  didascaliam  Plauti  Sticho  ab 
eo  datam  palimpsesti  Mediolanensis.  Geppertus  p.  573  ,,  Adelphoi" 
vult,  quia  Muretus  referat  in  velustioribus  quoque  codicibus  ita 
legi.  Sed  Muretum  mauuscriptis  Bembini  vetustioribus  usum 
esse  non  liquet  et  Bembinus  summus  omnium  codicum  manet. 
Recentiores  codices  ut  Ambrosianus  legunt  ,,Adelphe",  quod 
clare  prae  se  fert  originem  ex  ,,Adelphoe<l  deductam.  Sed 
omnino  hoc  loco  manuscripta  non  sunt  nobis  judicium  primum, 
sed  linguae  ipsius  latinae  ratio  atqne  indoles.  „Adelphoeu 
certe  latine  est  translatum  verbum ,  sed  modo  literis  non  ter- 
minatione  flexionis;  plane  graecum  est ,  latinis  modo  literis  scri- 
ptum.  Si,  ut  hoc  quoque  quod  contra  dicere  possit  aliquis  re- 
fellam,  in  Adelphorum  prologo  v.  11  legis  ,,Adelphosu,  id  mi- 
nime  refutat  quae  dixi:  hoc  enim  loco  non  est  publicum  nomen 
et  inscriptio  fabulae,  sed  commemoratio  tantum  quae  tam  accu- 
ratum  non  poscit  usum. 

Atque  nunc  quidem  est  explicandum  cur  Terentius  in  fa- 
bulis  suis  excepta  sola  Phormione  (cui  prorsus  aliud  dedit  nomen, 
sed  id  quoque  e  graeco  sumptum  exemplari)  graecum  nomen 
servaverit,  quippe  cui  Plautus  plane  alia  praeivisset  ratione.*) 
Jam  Donatus  haesit  in  graecis  Terentii  nominibus  eaque  in  prae- 
fatione  Adelphorum  sibi  explicare  vult  ita :  ,,  Potuit  eam  (sc.  fa- 
bulam)  Terentius  Fratres  dicere ,  sed  et  Graeci  nominis  svcpioviav 
perderet  et  praeterea  togata  videretur;  ad  summam,  non  statim 
intelligeretur  Menandri  esse,  quod  Terentius  in  primis  lectorem 
scire  cupit;  minus  existumans  laudis  proprias  scribere  quam 
Graecas  transferre."  Totius  hujus  rei  modo  id  laudandum  est, 
Donatum  vidisse  aliquid  esse  explicandum ;  ipsarum  explicationum 
trium  quaeque  plane  est  nulla:  "e  svytovta  prima,  vere  gram- 
matico  digna  excogitata ,  jam  ea  de  causa  abjicienda  est,  quia 
non  valeret  nisi  solum  de  Adelphis**).  Contra  secundam  quam 
afiert  Donatus  causam  iu  primis  facit  Plauti  ratio,  cujus  comoe- 
diae  quamvis  liabeant  prorsus  latinum  nomen  tamen  minime 
sint  to.^atae.  sTertia  demum  causa  ponit  cognilionem  populi 
graecarum  literarnm,  quam  Terentii  aetate  nondum  habuit  se- 
cundum  quae  p.  7  sqq.  sunt  disputata.  Terentio  singulari  fuisse 
curae  ut  poputum  certiorem  faceret  a  Menandro  fabulam  esse 
Donatus  e  prologis  concludere  potuit ,  in  qnibus  tamen  aliis  ex 
causis  commemorabat  poeta  graecam  fabulam  cf.  p.  7.      Concedas 

*)  Yide  plura  de  nomiuibus  comoediarum  Plautinarum  apud  Ritsclie- 
linm  p.  138  sqq. 

**)  quod  Donatus  quideni  hic  tantum  dicit,  sed  tamen  quod  de  hac 
etiam  de  ceteris  valere  debet  fabulis. 

etiam  utrumque,  et  populum  jam  tum  eruditioris  fuisse  animi 
et  Terentium  voluisse  ut  populus  statim  sciret  a  quo  sit  fabula, 
tamen  nunc  quoque  non  deest  refutatio:  Scripserant  enim  per- 
multi  comoediam  nomine  ^Adslyot,  ut  Apollodorus  Diphilus  Eu- 
phro  Hegesippus  Menander  Philemo.  Quomodo  igitur  ex  solo 
nomine  „Adelphoe"  aliquis  dicere  potuerit  Menandri  sit  fabula 
an  alius  poetae?  Porro  quomodo  e  nomine  „  Phormio  "  con- 
cludi  possit  a  quo  sit  fabula  graeca ,  quum  omnino  non  exstaret 
illius  nominis  fabula  graeca?  Verba  denique  „minus  existumans 
sqq."  nihil  proficiunt;  cadunt  enim  in  quemque  Romanorum  t£m- 
pore  quo  innotuerunt  Graecorum  artes  et  literae,  etiam  in  Plau- 
tum.  Immo  aliam  habuit  Terentius  causam  laude  dignam: 
Inteilexit  quantum  repugnet  inter  se  comoediae  argumento  grae- 
cae,  cujus  scena  sunt  Athenae,  in  qua  agunt  graeco  instructi 
nomine  homines  et  graecis  vestibus  induti,  latinum  dare  nomen, 
itaque  graecam  sumpsit  formam  —  quod  optime  convenit  ingenio 
Terentii  temperanti  et  omnia  ad  justum  modum  redigenti. 

Praeterea  de  titulo  monendum  est  Bembinum  semper  habere 
„Terenti",  formam  vetustiorejn.  Calliopiani  quoque  in  titulo 
(quem  Geppertus  non  affert),  si  omnino  habent,  „Terenti"  le- 
gant  necesse  est,  quum  postea  ,,Claudi"  et  „Aemili"  inveniatur 
in  iis. 

Secunda  did  ascaliarum  pars  sunt  ludi  quibus 
acta  est  fabula.  De  Romanorum  ludis  scenicis  Grysarius 
leviter,  Ritschelius  p.  286  sqq.  diligentissime  et  qui  totam 
huc  pertinentem  materiam  exhauserit  egit,  e  cujus  dispu- 
tatione  summam  repetere  liceat:  Statorum  scenicorum  cura  lu- 
dorum  erat  mandata  aedilibus  curulibus  jmegalensium  et  roma- 
norum,  aedilibus  plebeis  plebeorum,  praetori  urbano  apollinarium. 
Florales  vix  aut  omnino  non  erant  scenici.  Casu  facti  sunt  fu- 
nerales  votivi  dedicationis  ludi.  —  Verbum  proprium  de  eo  ut 
in  scenam  producta  sit  fabula  est  „agere",  quod  omnino  in 
significatione  eorum  quae   ad  scenam  pertinent  latioris  est  usus. 

Primum  enim  in  universum  significatur  quod  edita  sit  in 
scenam  fabula  verbo  „  agere ",  unde  „acta"  in  omnibus  di- 
dascaliis  est  positum.  Tum  „agere"  etiam  de  iis  dicitur  qui 
producebant  fabulam,  de  histrionibus  —  unde  ,,egitu  (egere) 
in  didascaliis ,  et  ipsi  histriones  „actores"  nominantur,  et  gestus 
vultus  flexiones  vocis  communi  comprehenduntur  vocabulo 
„actio.u  Singulae  denique  majores  fabulae  partes  (graeca 
IneKToSia)  „  actus "  vocantur.  Simillimo  nos  utimur  vocabulo 
si  dicimus  „auffuhren."  Aliam  habes  rationem  in  graecis  dida- 
scaliis:  ibi  enim  scriptum  invenies  sdida%d-Ti,  unde  latinum  „do- 
cere  fabulam"  oriundum  est.  Etiam  „dare  fabulam"  haud 
inusitatum  est  (cf.  Hec.  prol.  I,  1),  ipsum  nostrum  „  ein  Stuck 
geben",  fortasse   non   tam  proprium  actionf  scenicae  quam  no- 

strum,  quum  Hec.  prol.  II,  32  etiam  „datum  iri  gladiatores " 
legatur. 

Nunc  de  singulis  nonnulla:  In  Eunuchi  didascalia  Bem- 
binus  et  Calliopiani  diversos  habent  ludos.  Qua  in  didascalia 
quum  apud  aediles  quoque  discedant  codices,  differam  omnia 
ad  posteriorem  locum  quo  de  aedilibus  agam.  Phormionis 
quoque  didascalia  diversos  exhibet  ludos  in  codicibus,  sed  etiam 
diversos  consules ,  qua  re  post  de  iis.  Didascaliae  ad  Hecy- 
ram  et  Adelphos  extraordinariorum  ludorum  unum  habent 
genus ,  ludos  funerales  sive  ut  Calliopiani  legunt  funebres.  Bem- 
binus  quum  in  utraque  didascalia  consentiat  verbo  ,,funeralibus", 
de  lectionis  discrepantia  minime  est  cogitandum.  Immo  ita  res 
erat:  Posteriori  tempore  vocabulum  „  funerales"  evanuerat  et 
pro  eo  „fanebres"  usitatum  erat:  Bembinus  igitur  vetustius 
servavit  vocabulum  postea  interceptum,  Calliopius  autem,  qui 
antiquam  illam  formam  plane  ignoraret,  recentiorem  pro  ea 
posuit. 

In"  his  ipsis  ludis  funeralibus  aliud  praeterea  est  verbo 
dignum,  diversitas  casus  quo  apponitur  Aemilius  Paulus  in  co- 
dicibus.  Bembinus  quidem  in  utraque  didascalia  ,,Lucio  Aemilio 
Paulo",  Calliopiani  ad  Hecyram  idem,  ad  Adelphos  vero  ,,Ae- 
mili  Pauli':  proferunt.  Dativus  antiquior  et  vera  est  lectio:  re- 
peritur  enim  tiibus  e  quattuor  locis  et  auctoritate  Bembini  pro- 
batur;  non  dubitari  autem  omnino  potest  dummodo  expendas: 
Si  genitivus  erat  primitiva  forma,  quae  nihil  habet  offensionis, 
quomodo  fieri  potuit  ut  rara  et  magis  ab  usu  sermonis  recedens 
forma  pro  eo  induceretur?  praesertim  in  Hecyrae  didascalia,  ubi 
dativus  exstat  sine  omni  nexu,  dum  in  Adelph.  did.  ad  verba 
„quos  fecere"  trahi  possit?  Immo  sequitur  ex  ipso  hoc  loco 
personam  in  cujus  honore  celebrabantur  ludi  plane  constante 
usu  soio  dativo  esse  appositam.  Tum  non  valde  admirabile 
videbitur  si  librarius  quidam  genitivum,  qui  per  se  ferri  potest 
quin  usitatior  est,  pro  eo  posuit.  Quam  leviter  egerit  librarius 
Calliopii  in  his  ipsis  Adelphorum  didascaliae  verbis  etiam  ex  eo 
apparet,  ut  praenomen  L.  prorsus  omiserit.  Quod  mendum 
omnino  saepissime  occurrit  atque  sunt  praeterea  in  praenominibus 
plurimae  discrepantiae  icf.  PiitscheJ.  p.  253  ann.)  e  more  bre- 
viandi  ea  facillime  repetendae:  caret  praenominum  ratio  in 
manuscriptis  omni  accuratiore  tractatione.  In  Calliopianis  fere 
sunt  breviata,  in  Bembino  nunc  breviata  nunc  solida  idque  sae- 
pius.  Breviationes  ipsas  diversa  ratione  factas  comparare  nullius 
usus  est,  et  e  conspectu  didascaliarum  ut  in  codicibus  exstant, 
quem  praemisi  quaestioni,  facile  omnia  perspiciuntur. 

Tertia  didascaliarum  pars  sunt  auctores  et  cu- 
ratores  ludorum:  Hi  qui  fuerint  jam  p.  22  est  dictum  et 
plura  de   iis ,    quid  fecerint    in   actionibus   scenicis   et   quomodo 


24 


convenerint  cum  dominis    gregis,    vide  apud  Ritschelium  p.  327 

sqq.  in  luculenta  disputatione. 

Quarum  fabularum  exstant  didascaliae  multo  major  pars  a 
curalibus  aedilibus  est  edita,  duae  Terentii  etiam  funeralibus 
ludis  et  tantum  fabula  ad  quam  spectat  didascalia  palimpsesti 
Mediolanensis  plebeis  et  Plauti  Pseudolus  a  praetore  urbano. 
Concludi  ex  eo  potest  scenicas  actiones  recidisse  fere  ad  ludos 
romanos  et  megalenses,  plebeis  vero  ,,equornm  cursus  et  gla- 
diatorum  pugnas'5  (Schubert  de  aedilibus  Romanis  p.  458)  ma- 
gis  facta  esse.  Cui  rei  gravitas  adjungi  potest  eo,  ut  bis  qui- 
dem  Terentii  actae  sint  eodem  anno  duae  fabulae,  sed  tamen 
nulla  eorum  plebeis  ludis.  Primum  enim  Eunuchus  (secundum 
Calliopianos)  et  Phormio  (secundum  Calliopianos)  megalensibus 
et  romanis  ejusdem  anni  M.  Valerio  C.  Fannio  consulibus ,  tum 
Hecyra  (tertio)  et  Adeiphi  iisdem  ludis  funeralibus  anni  593 
sunt  actae.  Quin  in  anno  quem  modo  dixi  593  tres  sunt  fa- 
bulae  actae,  Hecyra  bis,  Adelphi  semel,  quarum  duae  incidunt 
in  ludos  funerales  L.  Aemilio  Paulo,  una  in  curulium  aedilium 
ludos  haud  nominatim  significatos  in  didascaliis,  sed  nulla  in 
plebeos. 

In  nominibus  aedilium  solent  consentire  codicum  lectiones 
(dum  in  consulum  diversitas  saepe  animadvertitur;  de  qua  re 
post);  Eunuchi  modo  didascalia  in  Bembino  et  Calliopianis 
dissimiles  habet  aediles :  in  Bembino  „  M.  Junio  Lucio  Julio", 
in  Calliopianis  „L.  Postumio  Albino  L.  Cornelio  Merula."  Prae- 
terea  etiam  ludi  sunt  discrepantia  notabiles :  in  Bembino  ,,ludis 
Romanis  ",  in  Calliopianis  ,,ludis  Megalensibus."  Quibus  omni- 
bus  perspectis  haud  dubium  esse  potest  quin  ad  plane  diversas 
fabulae  actiones  sint  revocanda  illa  didascaliarum  verba.  Con- 
sulum  quidem  nomina  in  fine  eadem  sunt  in  omnibus  codicibus, 
sed  eo  nondum  probatur  omnia  quae  afferant  codices  debere 
ad  unam  eandemque  spectare  actionem.  Memineris  modo  qua 
ratione  iri  libris  didascalicis  omnes  ejusdem  fabulae  actiones 
ordine  erant  enumeratae  consulibus  ad  quamque  juxta  positis : 
quam  facile  erat  librariis  leviter  omnia  percurrentibus  eosdem 
consules  ad  diversas  trahere  actiones  et  diversos  consules  ad 
eandem  actionem!  Sed  tamen  eo  solo  nondum  explanata  est 
res  liceatque  igitur  ad  illustrandam  eam  hoc  loco  paucis  ab- 
solvere  quae  de  repetitis  actionibus  fabularum  dicenda 
sunt.  Apud  veteres  minime  moris  erat  ut  nostra  aetate  fabulas 
praestantia  cognitas  si  semel  actae  erant  iterum  atque  rursus 
producere  in  scenam ,  sed  omnino  nihili  aestimabantur  post  pri- 
mam  actionem.  Quod  multis  ex  rebus  satis  constat:  Nam  pro 
prima  tantum  actione  pretium  dabatur  poetis,  tum  ut  vetus  et 
jam  satis  nota  fabula  in  possessionem  veniebat  domini  gregis 
(cf.  Ritschel.  p.  331)  atque  postea  ab  eo  rursus  agi  poterat. 

Sed  certo  ei  non  saepe  licuit  talis  repetitio,  erant  enim,  ut 
multis  apparet  locis,  incensi  Romani  cupiditate  semper  novi  ali- 
quid  videndi.  Unde  est  declarandum  praeceptum,  ut  nemini 
poetae  semel  a  quoquam  conversam  fabulam  iterum  convertere 
liceret.  Hinc  totTerentii  defensiones  contra  Luscium  Lanuvinum, 
hinc  frequens  ille  senno  in  prologis ,  novam  esse  quam  visuri 
sint  spectatores  fabulam.  cf.  Heautont.  prol.  7.  29.  34.  Phorm. 
prol.  24.  Hec.  prol.  I,  5.  II,  57.  Adelph.  prol.  12.  Illud  quo- 
que  hoc  loco  afferendum  est,  posteriores  actiones  quae  notae 
sunt  e  didascaliis  omnes  multos  annos  post  primam  fuisse.  — 
Postea  vero  quum  aurea  dramatis  aetas  jam  effluxisset  atque 
novae  et  bonae  fabulae  deessent,  libentissime  repetebant  fabulas 
veteres  Plauti  Caecilii  Terentii. 

Jam  quum  de  origine  Phormionis  didascaliae  in  Bembino 
locutus  sum  (p.  12)  etiam  de  ordine  didascaliarum  quem  mihi 
persuasum  habeo  in  didascalicis  grammaticorum  libris  egi,  quod 
ipsum  hic  quoque  est  in  memoriam  revocandum ,  ubi  disputatur 
quomodo  fieri  potuerit  utdiversarumdidascaliarum 
partes  in  unum  complexae  sint  falsumque  ergo  obtineant 
locum.  Quod  quamvis  apud  consules  melius  possit  tractari  ta- 
men  nunc  statim  absolvam.  Diversitas  ejus  quem  dixi  modi  in 
primis  invenitur  apud  consulum  nomina,  tum  in  Eunuchi  dida- 
scalia  etiam  apud  aedilium  et  ibidem  atque  in  Phormionis  did. 
apud  ludos.  In  qua  parte  inest  talis  diversitas,  eam  ipsam  in 
didascaliis  prioris  et  posterioris  actionis  maxime  diversam  esse 
oportebat,  temporum  nempe  rationem  continentem.  Fingas  tibi 
didascalias  in  cujusdam  grammatici  libro  dispositas :  Prima  est 
solida,  tum  repetitaium  sequuntur  didascaliae  admodum  in  breve 
contractae  paribus  praelermissis  partibus  —  et  juxta  quamque 
actionem  consules  sunt  notati  ut  temporum  descriptio.  Facillime 
inde  orietur  error,  ut  primam  et  integram  didascaliam  librarius 
describat  quidem  sed  falsos  ascribat  consules.  Quos  fere  ad 
secundam  pertinere  actionem  facile  intelligitur  ex  eo,  quod  exi- 
tus  primae  didascaliae  unum  modo  versum  supra  consules  et 
inilium  secundae  scriptus  erat.  Atque  invenitur  etiam  saepe  hic 
error,  ut  e  comparatione  consulum  nominum  apparet.  —  Minus 
error  quam  levitas  porro  est  alterum,  quod  occurrit  in  Phormio- 
nis  didascalia  Bembini :  Ibi  enim  pro  didascalia  ad  primam 
actionem ,  quae  unica  hoc  loco  potest  esse  alicujus  momenti, 
brevior  ad  repetitionem  quandam  cum  justis  consulibus  est  ex- 
scripta,  tum  nonnulla  sunt  addita.  Sin  autein,  ut  ad  Eunuchum 
in  Bembino,  integra  tradita  est  didascalia  cum  justis  consulibus 
primae,  ludis  vero  et  aedilibus  posterioris  actionis ,  difficilius 
jam  explicari  potest  res.  Quod  omnino  totam  meam  ordinis  in 
didascalicis  libris  constructionem  dejicere  posset,  nisi  Eunuchi 
didascalia  ipsa  viam  qua  evadi  potest  monstraret.  Nam  secun- 
dum  ea  quae  exposui  recte  quidem  explicandum  est  ut  didasca- 

lia  contracta  posterioris  cujusdam  actionis  habeat  in  fine  consu- 
les  primae  (et  primae  actionis  did.  ut  habeat  consules  posterioris), 
sed  nullo  modo  fieri  potuit  ut  contracta  didascalia  scriberetur, 
ad  eam  vero  partes  quae  deerant  e  prima  sumptae  adderentur: 
id  enim  plane  idem  esset  ac  si  consulto  librarius  falsam  ex- 
scripserit.  Optime  vero  cogitari  potest  partes  quae  deerant  post 
ab  alio  quodam  adjectas  esse;  quod  multum  accipit  comproba- 
tionis  hoc  loco,  si  animadvertitur  partes  illas.  inveniri  tam  per- 
turbato  ordine,  ut  non  nisi  ex  posteriore  adjunctione  recte  pos- 
sit  res  explicari.  Aliter  enim  mirum  esset  hic  tantum  illam  con- 
fusionem  exstare,  aliis  autem  permullis  locis,  ubi  in  consulum 
nominibns  mendum  est  admissum,  nunquam  simile  quod- 
dam  esse. 

Accedit  vero  huic  rei  alia :  In  Calliopianis  enim  ante  Fan- 
nium  consulem  legitur  ,,Mummiou*)  Quem  Mummium  Geppertus 
p.  555  consulem  ad  eam  pertinere  actionem  cujus  sunt  aediles 
in  Bembino  vult.  Dicit  lacunam  Bembini  hoc  loco  probare  con- 
sulto  omissum  esse  illud  verbum  ut  ad  Fannium  minus  con- 
veniens;  tum  plures  habere  codices  „C."  ante  „Mummio"  in 
„Comelio"  suppletum  et  hoc  esse  nomen  secundi  consulis  ad 
actioncm  illam,  quae  in  annum  607  incideret.  Quae  tota  argu- 
mentatio  non  videtur  apta:  Primum  lacuna  Bembini  minime 
idoneum  est  argumentum ,  quia  in  ea  finis  verbi  antecedentis 
„Valer."(io)  et  praenomen  Fannii  „Cajus"  (integrum  sine  dubio, 
ut  solet  Bembinus ,  scriptum,  non  breviatum)  posita  erant;  ne- 
que  est  secundum  quae  adhuc  de  Bembino  constant  credibile 
librarium  ejus  cogitationem  suscepisse  de  duobus  nominibus, 
utrum  gentilia  sint  itaque  inter  se  non  conveniant  annon :  immo 
accurate  omnia  exscripsit  ex  exemplari  suo.  Porro  si  pauci  co- 
dices  habent  „  C. u  suppletum  in  ,,Cornelio  ",  quomodo  huic  rei 
tantum  potuit  tribuere  momenti  Geppertus ,  quum  notum  sit  et 
ab  ipso  quoque  alio  loco  referatur  saepissime  in  manuscriptis 
falso  suppleri  praenomina  in  gentilia?  Quod  hic  factum  esse 
jam  ex  eo  patet,  quod  Fani.ius  tum  praenomine  omnino  caret. 
Atque  ut  omnia  concedas,  quidnam  fasturus  sis  cum  aedilibus 
M.  Junio  et  L.  Julio?  Ei  enim  quem  Geppertus  constituit  anno 
(607).  M.  Popillius  Laenas  et  a  Licinius  Nerva  traditi  sunt  aedi- 
les  curules.  Alia  potius  via  ingrediendum  est  ad  declarandum 
illud  „Mummio"  in  Calliopianis  interpositum.  Recedit  enim  ab 
omni  fide  existimare  in  Calliopianos,  qui  plane  justam  et  recte 
dispositam  tradunt  didascaliam ,  consulem  alius  actionis  in  alio 
codice,  Bembino,  significatae  (praesertim  eo  ipso  nullum  vesti- 
gium  ejus  ostendente)  insertum  esse.  Errore  tantnm  irrepsisse 
„Mummio"  in  codices  potest,  qui  qualis  sit  postea  videtur  ex- 
ponendum,  quum  de  chronologia  hujus  fabulae  agam. 


*)  Quod  Geppertus  in  textu  didascaliae  omisit. 

Restat  ut  chronologiam  actionis  didascalia  Bembini  indicatae 
describam,  quae  solis  ex  aedilium  nominibus  deducenda  est. 
De  aedilibus  autem  difficilior  est  quaestio  quam  de  consulibus: 
hos  enim  certo  attributos  anno  firmissimo  testimonio  habemus, 
aediles  autem  ex  parte  tantum  certo  noti  sunt  et  si  noti  ipsi 
tamen  non  annus  quo  functi  sunt  uiagistratu.  lnter  eos  qui 
dispositi  traditi  sunt  nusquam  ullus  Junius  et  Julius  una  aediles 
curules  inveniuntur,  sed  eo  nondum  probatur  omnino  duos  viros 
illo  nomine  nunquam  fuisse  collegas  in  aedilitate  curuli,  quum 
quibusdam  annis  nulli  tradantur  aediles.  Si  igitur  aetas  cujus 
hoc  loco  solius  usus  est,  tempus  Terentii  et  paullum  post  Te- 
rentium,  consideratur,  tres  anni  quaestionem  attingunt,  611  et 
616,  quibus  certi  aediles  non  traduntur,  et  627,  quo  Sex.  Ju- 
lius  Caesar  aedilitate  functus  est,  alter  autem  aedilis  non  nomi- 
natur.  Sed  tamen  haec  ratio,  quamvis  non  accuratissimis  ar- 
gumentis  oppugnari  possit,  debilitatur  hac  plana  contemplatione, 
quam  jam  Pighius  in  annalibus  fecit:  Quum  apud  Romanos  om- 
nes  magistratus  certo  adirentur  ordine  et  certa  aetate  vitae  inde 
ab  a.  574  (lex  Villia  Annalis),  paullo  igitur  ante  Terentii  tem- 
pus  quo  primum  prodiit,  si  unus  annus  est  notus  quo  majore 
magistralu  functus  est  aliquis,  faciie  annus  quo  minorem  tenebat 
computari  potest ;  quod ,  quanquam  non  plane  indubitatam  facit 
rem,  tamen  propius  accedit  ad  veritatem.  Pighius  vero,  qui 
cum  diligentia  ubi  deerant  aediles  computavit ,  toto  huc  perti- 
nente  tempore  nullum  Julium  aut  Junium  invenit  ubi  deerat 
certus  aedilis  *).  Sed  alia  ratio  commode  se  praebet:  nam  vo- 
ces  „Juliusa  et  ,,Junius"  tam  similes  inter  se  faciunt,  ut  optimo 
jure  de  peccato  librarii  cogiletur,  atque  sola  quae  hoc  loco  patet 
via  est  longius  descendere  ad  annum  632 ,  quo  M.  Junius  Sila- 
nus  cum  Cn.  Papirio  Carbone  aedilitate  curuli  functus  est.  Recte 
contendi  poteril ,  quod  jam  antea  dicere  debuissem,  in  didasca- 
liis  principalibus  magistratuum  nomina  summa  cum  cura  omnia 
esse  scripta,  etiam  patrum  (forlasse  quoque  avorum)  nomina 
addita,  quod  sollemni  Romanorum  rationi  optime  convenit.  At- 
que  veram  hujus  rei  affirmalionem  praebent  fragmenta  didasca- 
liae  ad  Plauti  Pseudolum ,  ubi  „M.  Junio  M.  fil. "  similiter  est 
dictum  de  curatore  ludorum.  Quod  si  ita  est  ad  annum  632 
primus  aedilis  significabatur  his:  ,,M.  Junius  Silanus  L.  F."  h.  e. 
Lucii  filius.  Grammatici  vero  tantam  subtilitatem  rebus  publicis 
magis  aptam  non  expetebant  et  in  libris  suis  praetermittebant 
palris  nomen;  qui  autem  exscripsit  didascaliam  hanc  e  commen- 
tariis  in  librum  suum -postquam  legit  „  M.  Junio  L.  F. "  errore 
diremit   in  duos  aediles   M    Junium  et  L.  Julium.       Quod  quam 


*)  Sequor  hic  copiosum  librum  Schuberti  „de  aedilibus  Romanis1',  qui 
accuratissime  omnes  aediles  enumerat  et  cuique  aedili  affert  fontes  quibus 
traditur. 


facile  fieri  potuerit  nemo  negabit:  e  ,,Lucii  filio"  si  in  loquendo 
peccavit  statim  ,,Lucio  Julio"  fecit,  atque  eo  facilius,  quum 
modo  scripstsset  tam  simile  nomen  „Junio."  —  Repetitio  igitur 
Eunuchi  anno  632  statuenda  erit. 

Privatorum  ludorum  auctores  erant  privati,  ut  funeralium 
Aemilio  Paulo  cognati  mortui,  hi  quoque  duo  conjuneti,  si  e 
didascalia  Adelphorum  tale  quid  concludere  fas  est.  Atque 
curam  illis  ludorum  traditam  fuisse  significatur  verbis  „quos  (sc. 
ludos)  fecere",  pro  quibus  in  Bembino  errore  scriptum  est  ,,mo- 
dos  fecere"  propter  solita  de  melopoeo  vocabula  in  quaque 
didascalia  „modos  fecit."  Praeterea  mendum  in  Bembino  con- 
spicuum  est  ,,Lucio  Fabio  Maximo"  pro  ,,Ouinto  Fabio  Maximo" 
posito,  quod  praenomen  ,,Lucius"  facile  in  mentem  venire  potuit 
librario,  qui  modo  ,,Lucio  Aemilio  Paulo"  scripserat  et  in  qua- 
que  didascalia  plures  invenerat  Lucios. 

Sequitur  quarta  didascaliarum  pars,  actores.  In- 
cipit  verbum  „egit"  sive  „egere."  Quum  in  didascaliis  Teren- 
tianis  semper  duo  actores  sint  nominati,  magis  arridet  primo 
aspectu  „egere;"  sed  tamen  in  Bembino  quum  tres  e  quattuor 
didascaliis  quae  omnino  dant  actores  habeaht  ,,egit",  peccatum 
librarii  hoc  loco  non  licet  fingere,  neque  vero  industria  ex 
„egere"  potest  esse  factum  „egit",  quum  minus  sit  aptum.  Sin- 
gularis  numerus  etiam  duobus  exstantibns  subjectis  admittitur. 
Porro  si  expendis  quain  accurate  reddat  Bembinus  exemplar 
suum,  haud  alienum  erit  pro  certo  ponere  in  libro  ex  quo 
hausit  fuis^e  ,,egit",  quod  autem  semel  (in  did.  Adelph.)  oc- 
currit  „egerec'  e  mendo  librarii  esse  ortum,  qui  paullo  ante 
„modos"  (pro  „quos")  ,,fecere"  scripserat  eoque  adductus  est, 
ut  hic  quoque  plurali  numero  uteretur.  Menda  talia  librarii  in 
Bembino  saepissime  occurrere  jam  inveneris  et  invenies.  Utrum 
sit  statuendum,  ,,eg;it"  principalem  esse  formam  et  in  omnibus 
grammaticorum  libris  ita  scriptum  fuisse,  Calliopium  modo  suo 
jure  mutavisse  in  „eg;ere",  exploratum  habere  nemo  potest:  id 
vero  constat,  in  libro  ex  quo  hausit  Bembini  scriptor  ,,eglt" 
fuisse. 

In  Terentianis  didascaliis  semper  duo  noinine  afferuntur 
actores ,  in  didascalia  palimpsesti  Mediolanensis  modo  unus. 
Sunt  autem  si  viri  actores  qui  agunt  primas  partes,  praeterea 
gregein  regunt.  Ritschelius  p.  327  sqq.  primus  conditionem 
eorum  prorsus  dilficidam  fecit.  Ad  vere  dijudicandum  quem 
obtinuerint  locum  viri  maxime  faciunt  prologus  ad  Heautonti- 
morumenon  et  magis  secundus  ad  Hecyram,  quo  ipse  Ambivius 
loquitur  paullo  latius  de  se  ipso  suaque  cum  poeta  et  aedilibus 
conditione.  Clare  inde  elucet  dominum  gregis  tunc  temporis 
minime  sine  auctoritate  fuisse.  Oualis  erat  in  primis  L.  Ambi- 
vius  Turpio,  qui  cum  L.  Hatilio  Praenestino  excepto  quem  p. 
16  sqq.  dixi  tempore  semper  praeerat  Terentianis  agendis  fabu- 

lis.  Ritschelius  utrumque  fuisse  actorem  primarum  (resp.  et 
secundarum)  et  dominum  gregis  contendit.  Quod  mihi  persu- 
adere  non  possum:  Certe  Hatilius  quoque  sine  Ambivio  eg"it 
Adelphos  ut  actor  primarum  et  dominus  gregis  (ut  videtur),  sed 
tum  aliae  valebant  causae  quas  1.  1.  enarravi.  Immo  Ambivius 
solus  mihi  videtur  fuisse  dominus  gregis  et  Hatilius  praestan- 
tissimus  e  grege  ejus  histrio.  Videas:  In  omnibus  didascaliis 
omnium  codicum  praeter  solam  Adelphorum  in  Bembino,  ubi 
tamen  Ambivius  errore  et  scriptus,  Ambivius  ante  Hatilium  no- 
minatur ,  quod  forte  ita  evenisse  nemo  putabit:  nam  si  Hatilius 
item  erat  dominus  gregis,  saltem  semel  vel  bis  anteire  debebat 
Ambivium.  Praeterea  in  secundo  Hecyrae  prologo  Ambivius  ut 
dominus  gregis  ita  de  se  loquitur,  ut  nulium  quasi  condominum 
habuisse  possit.  Iliud  quoque  accedit,  ,quod,  etiam  ubi  haud 
una  agebant  Ambivius  et  Hatilius  sed  tantum  unus  eorum,  tamen 
secundus  actor  nomine  affertur.  Hunc  quoque  dominum  gregis 
existimare  possis,  sed  tum  concedere  videaris  omnino  Terentii 
temporibus  fuisse  usitatum  ut  duo  domini  cum  gregibus  suis  se 
conjungerent.  Dolendum  est  didascalia  palimpsesti  Mediolanen- 
sis  non  satis  esse  exploratum  cui  fabulae  sit  adjudicanda,  Plau- 
tinae  cuidam  an  Terentianae.  Ea  enim ,  quum  tantum  unum 
actorem  afferat,  cum  nostris  comparata  permultum  profutura 
esset  in  quaestione ,  utrum  unus  dominus  gregis  an  duo  actio- 
nem  rexissent.  Ritschelius  autem  eo,  ut  illam  didascaliam 
Sticho  Plauti  adjudicet,  infringit  alteram  suam  sententiam,  et 
Ambivium  et  Hatilium  dominum  gregis  fuisse.  Secundum  eum 
enim  Plauti  tempore  modo  unus  dominus  actionem  sibi  succepit, 
Terentii  autem  duo.  Potest  vero  multo  potius  explicari  quoinodo 
factum  sit  ut  initio  unus  modo  actor  idemque  dominus  gregis 
nominetur,  post  autem  praeter  eum  secundarum  quoque  actor, 
quarn  ut  initio  unus  dominus  cum  grege  suo  suppeditaverit  ad 
agendam  fabulam,  postea  vero  duobus  opus  fuerit  gregibus. 
Fortasse  ita  se  habet  res:  Ambivius,  Terentii  praestantissimus 
histrio  et"dominus  gregis,  in  grege  quoque  tam  excellentem 
quendam-habebat  actorem  Hatilium,  ut  ei  soli  novam  fabulam 
Adelphos  agendam  posset  comittere  —  qua  re  Hatilius  in 
Adelph.  did.  ut  dominus  gregis  anleit  — ;  is  igitur  etiam  in 
titulo  post  dominum  gregis  est  receptus.  Quum  vero  ila  solitum 
esset  in  Terentianarum  fabularum  didascaliis  duos  referre .  acto- 
res,  dominum  gregis  et  piaestantissimum  ejus  actorem  Hatilium, 
etiam  alias  ad  iabulas  ,  in  quibus  non  duo  illi  una  egerant,  re- 
tinebant  euin  usum  Romuni  et.  adjung;ebant  secundum  actorem 
quamvis  minus  claruin. 

Nomina  principum  duorum  Terentii  actorum  sunt  „  L.  Am- 
bivius  Turpio"  et  ,,L.  Hatilins  Praenestinus."  In  Bembino  nunc 
,,Turpio<c  deest  nunc  ^Lucius".  „Ambivius",  nunquam;  Hatilii 
nomina,    quae   bis   modo   sunt   in    Beinbini   didascaliis,    integra 

plane  exstant,  excepto  quod  ad  Eunuchum  ,,Praenestinus "  est 
breviatum  in  „praen."  Calliopiani  omnia  actorum  nomina  solida 
afferunt  et'  in  uno  tantum  discrepant  a  Bembino,  in  nomine  se- 
cundi  actoris,  quod  non  „Hatilius"  sed  „Atilius"  scribunt.  Sed 
„Hatilius"  antiquior  est  forma,  ut  „Haedui"  pro  „Aedui", 
„Halyattes" —  „Alyattes"  alia.  Donatus  vel  „Attilius"  habet. 
In  Heautont.  did.  Bembini  deest  secundus  actor,  Calliopiani  vero 
hic  quoque  Atilium  afferunt.  Qui,  quum  alias  semper  in  Teren- 
tianis  didascaliis  duo  sint  nominati  actores,  omissus  sine  dubio 
est  errore  —  fortasse  etiam  consilio  librarii  ,,egit"  ad  duos  re- 
ferendum  actores  minus  putantis  aptum;  qui  eadem  de  causa  in 
Eunuchi  didascalia  Ambivium  uncis  includendo  tollere  conatus 
est.  Sed  tota  altera  haec  ratio  minus  quadrat  ad  id  quod  alias 
de  Bembini  librario  observari  potest:  sequebatur  enim  exemplar 
suum  sine  magna  cogitatione  et  in  accurate  reddendo  solam 
ponebat  curam,  nullam  rationem  habens  quod  scripserat  recte 
sit  dictum  annon.  Qua  re  etiam  in  Eunuchi  ;did.  uncos  illos 
non  a  scriptore  omnium  didascaliarum  sed  ab  alia  quadam  manu 
additos  esse  veresimilius  est.  —  In  Phormionis  did.  Bembini 
desunt  prorsus  actores  cf.  p.  12.  —  Bembini  ad  Hecyram 
didascalia  exhibet:  „egit  Luc.  Ambivius  Luc.  Sergius  Turpio", 
ubi  est  verbum  „Turpio"  distractum  ab  ,,Ambivius3"  L.  Ser- 
gius  autem  secundus  judicandus  est  actor.  De  verbis  „Lucius 
Ambivius  Turpio"  in  Bembini  ad  Adelphos  didascaliam  falso 
illatis  vide  p.  16  ann. 

Ventum  est  ad  quintam  et  sextam  (de  quibus  g^eneratim 
est  dicendum)  didascaliarum  partem,  melopoeum  scili- 
cet  et  musicorum  genus.  Quae  inducuntur  verbis  „modos 
fecit",  semel  in  Calliopianis  (did.  Eun.)  etiam  „  modulavit. " 
Hoc  ig-itur  „  modulavit ",  quod  peccatum  est  pro  „  modulatus 
est",  cum  Bitschelio  p.  266  vetustius  eoque  rectius  judicare  non 
audeo  propter  gravem  codicum  auctoritatem.  Sequens  quidem 
„totam"  et  ,,tota"  cum  ,,modos  fecit"  jung;i  non  posse  recte 
opponit  Bitschelius ,  sed  ,,tota",  quod  Bembinus  semper  habet, 
etiam  cum  „modulavit"  jungi  non  potest.  Et  in  universum,  si 
inter  copulationem  verborum  magis  et  inter  minus  concinnam 
est  electio,  melius  semper  minus  concinna  existimatur  antiquior, 
in  concinniore  autem  recentior  cognoscitur  manus.  Calliopium 
plerumque  habere  concinniora  omnia  non  admirandum  est,  quum 
subscriptione  „Calliopius  recensui"  ipse  testetur  se  critice  per- 
tractavisse  fabulas.  Jam  per  se  illud  ,,modos  fecit"  nihil  habet 
vituperationis,  quin  etiam  melius  est  quam  ,,modulatus  est'f, 
quum  praeeunte  ,,modos"  statim  accurate  significetur  conditio 
totius  partis.  Postea  vero  ex  hoc  ,,modos  fecit<£  factum  est 
„modulatus  est"  ut  simplicius,  et  quod  Donatus  saepius  ita  ex- 
hibet  in  periphrasticis  praefationibus ,  ea  ipsa  re  hoc  vocabulum 

tanquam  recentius  ostenditur.  Restat  nunc  quidem  „totam"  et 
„tota"  quod  egeat  interpretatione.  Priore  aetate  falso  ad 
„graeca  cet."  est  siimptum,  quod  inde  a  Ritschelio  (p.  264)  est 
remotum.  Porro  ad  ,,modos  fecit"  nullo  modo  potest  trahi.  In 
Bembino  quidem  semper  exslat  „tota",  in  Calliopianis  „totam;" 
est  vero  in  utraque  codicum  classe  modo  bis:  in  Bembino  ad 
Hecyram  et  Adelphos,  ad  Phormionem  legi  non  potest,  quia 
tota  haec  didascalia  admodum  est  contracta,  ad  Heautontimoru- 
menon  plane  alia  enarratio  pro  eo  inducitur  ■ —  ergo  Eunuchi 
modo  did.  est  reliqua  et  in  hac  librarii  levitate  est  omissum. 
Item  in  Calliopianis :  Ibi  enim  ,,totam"  invenitur  in  didascaliis 
ad  Hecyram  et  Phormionem,  ad  Heautont.  alia  descriptio  locum 
ejus  obtinet,  in  Adelphorum  vero,  qua  est  in  Bembino,  et  in 
Eunuchi  did.  tantum  est  praetermissum  peccato  librarii.  Quod 
enim  facile  aliquis  cogitare  possit,  hoc  verbum  (,,tota"  s.  „to- 
tam")  ad  arbitrium  esse  nunc  additum  in  antiquissimis  didasca- 
liis  nunc  omissum ,  omni  caret  probabilitate ,  quippe  quum  sine 
omni  dubitatione  partes  didascaliae  tam  paucis  verbis  inclusae 
certa  quadam  norma  essent  constitutae  neque  unquam  ulla 
posset  omitti.  Quod  vero  tain  saepe  omissum  est  hoc  verbum 
facile  creditur  e  falsa  ejus  interpretatione  apud  Hbrarios :  Vole- 
bant  enim  ad  sequentem  partem  ,,graeca  cet."  trahere,  ibique 
quum  fere  nihil  valeat  ad  cognitionem  amplificandam,  haud  ita 
magnam  ejus  servandi  curam  habebant.  Bembinus  igitur  „tota" 
habet,  CalHopiani  „totam"  idemque  etiam  paliinpsestus  Medio- 
lanensis:  id  minime  dici  potest  forte  ita  evenisse,  immo  Bem- 
binus  boc  quoque  loco  principalem  exhibet  servatam  formam, 
Calliopii  vero  codices  et  paliinpsestus  jam  aliquantum  mutatam. 
,,tibis-tota"  igitur  principalis  videtur  forma  hujus  didascaliarum 
partis ,  nullo  certe  vinculo  cum  antecedentibus  „  modos  fecit 
Flaccus"  conjuncta  et  eo  ipso  anliquilatem  probans.  Nam  an- 
tiquissimae  didascaliae,  quales  inscribebantur  commentariis  ma- 
gistratuum ,  ratione  magis  inscriptionum  quae  vocanlur  i.  e.  brevi 
et  abrupto  sermone  compositae  cogitari  debent,  et  ut  post  in 
didascaliis  ,,  graeca  cet."  et  „facta  cel."  abrupta  sunt  addita, 
eodem  plane  modo  verba  ,,tibis-tota"  sine  omni  cum  antece- 
dentibus  copulatione  potuerunt  adjici.  Calliopius,  ut  aliqua  ex 
parte  efficeret  nexum  sententiae,  scripsit  ,,totam",  quod  cum 
„modos  fecit",  si  vim  verborum  propius  accedentem  ad  nostrum 
„selzte  in  Musik"  spectas,  jam  melius  convenit.  Etiam  pro 
,.modos  fecit"  scribere  maluit  ,,modulavit"  in  Eun.  did.,  sed  non 
usque  ad  finem  ita  fecit.  —  Aliud  porro  accedit  argumentum 
gravioris  momenti  ut  ,,  tibis-tota"  sola  et  remota  a  ceteris  sit 
pars,  non  pendens  e  „modos  fecit",  didascalia  scilicet  Heautont.: 
„tota"  quum  ea  significatione  sit  appositum ,  ut  per  totam  fa- 
bulam  inde  ab  exordio  uspue  ad  finem  manserit  idem  musicorum 
genus,  contrarium  erat,  ut  media  in  fabula  commutarentur  mu- 

sica :  et  ita  in  Heautontimorumeno  factum  esse  praedicat  dida- 
scalia  his  verhis :  „acta  (est)  primum  (s.  prima)  tibis  imparibus 
deinde  duabus  dextris."  Qui  „tota"  spectare  vult  ad  „modos 
fecit",  hic  quoque  tali  modo  agere  coactus  est:  pro  ,,tota"  vero 
omnia  illa  verba  „acta  —  dextris"  exstant,  partes  pro  toto,  et 
profecto  non  cum  summo  labore  aliquis  ea  conjung-ere  possi^ 
cum  ,,modos  fecit",  quia  verbo  ,,acta"  apertissime  separantur 
sequentia  ab   antecedentibus. 

Differentiam  intercedere  inter  „modos  fecit"  et  ,,modulatus 
est"  nonnulli  disputaverunt ;  sic  Reinholdius  (,,Ueber  die  Anwen- 
dung  der  Musik  in  den  Komodien  der  Alten",  Pasewalk  1839, 
p.  13  sqq.),  cui  jam  Ritschelius  p.  266  ann.  adversatus  est. 
Secundum  igitur  Reinholdium  est  ,,modos  facere"  idem  quod 
nostrum  ,,componiren"  et  ,,modulari"  ,,Musik  machen,  spielen." 
Si  vere  ita  esset,  Donatus  in  praefatione  Hecyrae  melopoeum 
omnino  omisit,  pro  eo  vero  pythaulen  nomine  attulit?  Esse 
potest,  quod  mihi  etiam  admodum  probatur,  melopoeum  modos 
suos  ipsum  tibiis  cecinisse:  nam  ut  illo  tempore  jam  aliquis 
exstiterit ,  qui  melopoei  munere  solo  fungebatur,  plane  abhorret 
ab  omni  similitudine ,  quum  in  minus  excultae  artis  gradu  et 
ars  minus  sit  in  honore  et  quasi  ex  fonte  animi  naturali  quodam 
modo  effluere  videatur  itaque  in  unum  confluat  ipsa  modorum 
creatio  et  repraesentatio..  Sed  id  nullius  est  ponderis  ad  dida- 
scalias  de  quibus  agitur,  quippe  quae  non  repraesentatorem 
musicorum  sed,  quod  magis  est  grave,  auctorem  eorum  nomi- 
nent.  cf.  Hermannum  in  opusc.  I.  p.  294. 

De  confusione  qua  verba  ,,modos  fecit  cet."  in  Bembini  di- 
dascalia  ad  Eunuchum  afferuntur,  quomodo  sit  explicanda,  jam 
p.  26  nonnulla  dixi:  „fecit"  deest,  sed  pro  eo  lacuna  aperte 
indicat  verbum  exstinctum.  Atque  sunt  quidem  verba  ,,modos 
(fecit)  Flaccus"  duos  versus  altius  ponenda  ante  ,,tibis-dextris", 
quem  locum  semper  alias  obtinent,  non  cum  Gepperto  p.  552 
vice  versa  „  tibis  cet. "  post  „modos  cet. (i  Mirum  est  in  hac 
ipsa  didascalia  et  tanturn  in  hac  Calliopianos  item  habere  me- 
lopoeum  et  musicorum  genus  demum  ante  consules :  mirum,  sed 
nihil  ex  eo  deducendum  est.  Levitate  librarii  in  Calliopianis 
omissa  sunt  primum  illa  verba,  tum  adjecta  versus  finem. 

In  Hecyrae  did.  Bembini  ,,Modos  Flaccus  Flaccus"  est  pec- 
catum  pro  ,,Modos  fecit  Flaccus." 

Melopoeus  ad  omnes  fabulas  erat  ,,Flaccus  Claudi."  Te- 
rentio  omnino  contigit,  quod  sane  poetae  magni  est  faciendum, 
ut,  quum  breve  tantum  tempus  poetae  susciperet  partes,  fere 
semper  iisdem  uteretur  omnibus,  qui  ei  ad  fabulas  suas  agen- 
das  erant  necessarii,  hominibus,  iique  ut  ita  fierent  cum  poeta 
pietatis  vinculo  conjuncti,  ut  quamque  poetae  laudem  pro  sua, 
quamque  injuriam  pro  sibi  injecta  haberent.  Priore  tempore 
„Flaccus  Claudi"   ita  explicabatur ,    ut  Flaccus  sit  filius  Claudii 

—  sine  omni  ratione  et  prudentia.  Muretus  igitur  adversatus 
est  aptis  argumentis  demonstrans  subaudiendum  esse  „  Claudi 
libertus."  ,,Claudi"  propter  „Flaccus"  in  omnibus  invenitur  dida- 
scaliis  excepta  Eunuchiana  Bembini,  ubi  errore  tantum  deest. 
Mediolanensis  quoque  palimpsesti  didascalia  exhibet  ,,  Marcipor 
Oppii"  eodem  accedente  nomini  additamento. 

Transeo  ad  musicorum  glerus:  de  forma  in  universum 
est  notandum  Bembinum  habere  antiquam  scripturam  ,,tibis" 
semper  pro  recentiore  „tibiis"  quae  apud  Colliopium  est.  Solet 
hic  deesse  verbum  quod  dicitur  apud  grammaticos,  exstat  sine 
nexu  „tibis-tota."  Reinholdius  p.  14  ita  vertit:  ,,Die  Compo- 
sition  machte  Claudius  fur  2  (rechte)  Floten  (namlich  arrangirt, 
componirt)"  et  „tibis"  pro  dativo  putat  positum:  ex  qua  interpre- 
tatione  dubium  est  utrum  illud  ,,tibis"  a  ,,modos  fecit"  aut  a 
verbo  suo  uncis  incluso  „arrangirt"  pendere  vult.  Sed  omnino 
ea  rejicienda  est  propter  quod  plerumque  est  addilum  „tota" 
quod  ad  fabulam  spectat ,  „arrangirt"  vero  sola  ad  musica, 
quae  non  per  totam  adhibentur  fabulam.  Heautontimorumenu 
vero  didascalia  optime  demonstrat  quid  sit  hoc  loco  supplendum  : 
„acta."  Tum  „tibis'c  est  ablativus  instrumenti  (et  vere  instru- 
menti),  significat  enim  quibus  instrumentis  pars  actionis  ad  mu- 
sica  pertinens  (de  qua  exstat  in  didascalia  ,,acta")  sit  reprae- 
sentata. 

Dat  vero  quaeque  didascalia  alia  vocabula  pro  musicorum 
genere  et  sunt  ergo  deinceps  explicanda.  In  universum  prae- 
mittantur  haec:  Sociabantur  fabulae  duabus  tibiis  ab  uno  libicine 
inflatis.  Ubi  adhibitae  sint  hae  tibiae  Hermannus  opusc.  I.  p. 
290  demonstravit.  Habebant  vero  Romani  tibias  diversae  notae, 
acutiores  et  graviores,  de  quibus  disseruit  Boeckhius  in  ,,Hei- 
delberger  Jahrbucher"  v.  1810  Abth.  5,  Bd.  I.  p.  165:  Prima 
erat  divisio  in  tibias  ,,dextras"  et  ,,sinistras ",  quas  Boeckhius 
necessariis  argumentis  demonstravit  illas  esse  acuti  soni,  nostras 
„Discantflotenc',  sinistras  autem.  gravis  soni ,  ,,Bassfloten."  No- 
mina  „sinistrae'c  et  ,,dextrae"  acceperunt  tibiae  secundum 
Boeckhium  ,,nach  der  allgemeinen  Ansicht  des  Alterthums,  die 
alles  Frohliche,  Gliickliche  rechts,  alles  Diistre,  Ungliickliche 
links  nannte."  In  Terentianis  didascaliis  duae  sinistrae  omnino 
non  accurrunt,  quod  Boeckhius  explicat  e  natura  comoediae  sta- 
tariae  magis  in  jocum  inclinantis.  Quin  eo  procedendum  est 
judicio,  ut  omnino  comoedia  per  se  fere  habuerit  dextras,  inter- 
dum  etiam  dextram  et  sinistram,  sinistras  vero  duas  tragoediae 
reliquerit. 

In  didascaliis  sinistra  hoc  ipso  verbo  non  commemoratur, 
sed  tamen  alio  sub  nomine  latet.  Discrimen  enim  fiebat  inter 
tibias  prout  ejusdem  generis,  „pares"  igitur  (resp.  dextrae  s. 
sinistraej,  aut  diversi  generis  —  ,,impares"  (una  dextra  et  una 

sinistra)  erant.  Electionem  autem  inter  eos  faciebat  melopoeus 
secundum  argumentum  sive  jocosius  sive  gravius  fabulae. 

His  praemonitis  per  singulas  didascalias  hanc  partem  frac- 
tabo:  Ad  Eunuchum  legitur  ,,tibis  duabus  dextris"  (,,duabis" 
in  Bembino  peccatum)  in  omnibus  codicibus  (excepta,  quod  per 
se  intelligitur,  diversitate  ,,tibis"  et  ,,  tibiis ").  Potuit  pro  eo 
scribi  „tibis  paribus  dextris ",  sed  utrumque  est  perspicuum. 
(Ceterum  ,,duabus"  minime  idcirco  est  adjectum  ut  numerus 
tibiarum  huic  soli  fabulae  determinetur ,  sed  intelligendae  sunt 
tibiae  solitae  cognitae.)  —  Ad  Phormionem  Calliopiani  (in 
Bembino  deest  tota  haec  pars)  exhibent  „tibiis  imparibus  totam" 
—  sane  dilucidum.  —  Hecyrae  did.  dat  ,.tibis  paribus"  (pro 
quo  in  Calliopianis  est  erratum  in  ,,parilibus")  sine  accuratiore 
descriptione ,  et  Boeckhius  p.  169  contendit  has  pares  esse  si- 
nistras ,  quia  Hecyra  flebilioris  sit  conditionis.  Cui  minime  mihi 
videtur  assentiendum.  Quomodo  enim  potest  cogitari  secundum 
ea  quae  dixi  comoediam  esse  actam  cum  cantu  duarum  sinistra- 
rum  tibiarum,  praesertim  totam?  Compares  Heautont.  didasca- 
liam,  fabulae  sine  omni  dubio  in  prima  parte  severissimae  om- 
nium  Terentianarum;  sed  quibus  est  sociata  tibiis?  ,,primum" 
(i.  e.  in  prima  parte)  ,,  tibis  inparibus  deinde  duabus  dextris." 
Pro  severissima  illa  parte  igitur  non  duae  sinistrae,  sed  una 
modo  cum  una  dextra  conjuncta !  Qua  re,  quum  Hecyra  non 
tam  gravis  sit  quam  prima  pars  Heautontimorumenu,  plane  fieri 
non  potest  ut  severioribus  modis  sit  acta:  immo  Hecyra  quum 
non  plus  habeat  flebilitatis  quam  ceterae  Terentii  fabulae  (ubi 
enim  nodus  nectitur,  semper  paullo  gravius  incedet  fabula),  nihil 
obstat  quominus  pares  Hecyranae  didascaliae  tibiae  intelligantur 
dextrae.  Universe  ad  libitum  melopoei  magis  accommodatum 
fuisse  videtur  quas  eligeret  tibias,  prout  perceperit  fabulam. 
Phormio  enim  tibiis  imparibus  est  acta,  quamvis  non  tam  severi 
sit  argumenti.  Quum  tamen  media  in  fabula  mutatae  sunt  tibiae, 
tum  in  fabula  ipsa  quoque  conversionem  subitam  fieri  necesse 
est.  Certo  persuasum  mihi  habeo  tibias  pares  in  Hecyra  dextras 
intelligi,  sed  ideo  non  cum  Boeckhio  puto  omissum  esse  ,,dex- 
tris"  ,,aus  Nachlassigkeit  der  Grammatiker  oder  Abschreiber; u 
deest  enim  et  in  Bembino  et  in  Calliopianis.  Sed  ita  res  vide- 
tur  se  habere :  „tibiae  pares"  usitatum  erat  dicere  pro  „  tibiae 
duae  dextrae",  quia  hoc  unum  modo  genus  tibiarum  parium  ad 
comoediam  axstare  poterat  duabus  sinistris  ad  tragoediam  tan- 
tum  pertinentibus. 

Majoris  est  momenti  haec  didascaliae  pars  ad  Heauton- 
timorumenon,  significans  interdum  media  in  fabula  mutatas 
esse  tibias  —  prout  in  ipsa  fabula  mutatio  gravis  fiebat,  quae 
in  comoedia  semper  a  severiore  ad  jocosius,  respondens  nectendo 
nodo  et  solvendo,  erit.  Bembinus  habet:  ,,actae  primum  (tibis) 
inparib.  deinde  duab.  dextris":  ,,actae"  depravatum  est  ex  ,,acta 

est;"  ,,estu  saepe  appositum  invenitur  etiam  verbis  „graeca" 
et  „facta",  saepe  etiam  omissum.  In  Calliopianis  vero  paullo 
diversum  legis:  „acta  prima  tibiis  imparibus  deinde  duabus  dex- 
tris."  Jam  vides  Bembinum  servare  antiquiorem  formam  ,,in- 
paribus"  pro  Calliopii  ,,imparibus."  Etiam  quod  porro  dant  Cal- 
liopiani  „prima"  mutatio  a  Calliopio  facta  facile  intelligitur  pro 
Bembini  „primum."  ,,Primum"  optime  convenit  cum  ,,deinde" 
sequente  et  ambiguitatem  verbi  (,,zutn  ersten  Male"  et  „anfang"s") 
non  animadverterunt  auctores  didascaliae ,  quibus  altera  hoc 
loco  non  apta  significatio  omnino  non  in  mentem  veniret.  Cal- 
liopus  autem  haesit  in  ambiguitate  verbi  et  maluit  scribere 
,,prima",  quod  tamen  minus  convenit  verbo  ,,deinde." 

In  Adelphorum  did.  Bembinus  habet  ,, tibis  serranis", 
Calliopiani  ,,serranis",  ubi  „sarranis"  recta  est  forma  secundum 
Ritschel.  p.  262.  Sed  de  vi  verbi  paullo  latiore  opus  est  dispu- 
tatione :  Sarranae  si  Boeckhium  p.  170  sequeris  sunt  sinistrae 
et  Ha  contra  omnia  quae  dixi  tamen  duae  gravis  soni  tibiae  ad 
Adelphos  statuendae  essent,  quum  auctoritati  codicum  consen- 
tientium  nulla  possit  repugnari  dubitatione.  Est  autem  ipsa 
Adelphi  jocosissimarum  Tereutii  fabularum  et  si  didascaliam  ad 
Heautont.  comparas  omnis  evanescit  dubitatio.  Nam  quum  prima 
pars  Heautontimorumenu,  severior  quidem  omnibus  ceteris  Te- 
rentii  fabulis,  impares  tantum  habuerit  tibias ,  Adelphi,  jocosa 
fabula,  cum  sinistris  sociata  fuisse  nullo  modo  potest.  Surranae 
ergo  sinistrae  non  sunt;  quum  vero  pares  esse  debeant,  tantum 
pares  dextrae  judicandae  sunt.  Sarranae  autem  nominatae  sunt 
a  Sara  sive  Sarra,  quod  est  nomen  vetus  pro  Tyro  (hebraico 
sermone  „Zor"),  Phoenicum  urbe,  nihilque  impediinenti  est 
quominus  intelligantur  acuti  soni,  quum  apud  omnes  orienlis 
paganos  tutnultuans  et  bacchans  deorum  sit  cultus  itemque  stre- 
pentia  et  jocosa  tnusica.  Neque  omnino  probo  quod  Boeckhius 
vult ,  tria  genera  pares  dextras  impares  pares  sinistras  respon- 
dere  tribus  Graecorum  vocis  generibus  lydio  phrygio  dorio  (ita 
ut  sarranae  sint  doriae).  Latinorum  illa  geuera  non  cerla  sunt 
vocis  genera  sed,  ut  e  nomine  niagis  universe  dicto  patet,  in 
universum  contraria  illa:  acutum  et  grave,  et  inter  ea  et  ex  iis 
mixtuin  medium  *).  Sarranae  igitur  sunt  tibiae  singularis  cu- 
jusdam  structionis,  quae  etiam  singularein  edebant  sonum,  ex- 
sultantem  ut  videtur  et  laetum.  Praeter  hunc  locum  sarranae 
tibiae  etiam  in  didascalia  Mediolanensis  codicis  inveniuntur. 


*)  Apud  Horatium  certe  tibiae  lydiae  inveniuntur ,  forma  „lydae" 
(carm.  IV,  15,  30),  ut  quae  cum  carmine  lyrico  lyy.(olu((p  consocientur,  sed 
non  ex  latino  tibiarum  usu  eas  sumpsit  sed  ex  imilatione  carminum  grae- 
corum.  Et  plane  idem  valet  de  tibiis  berecynliis  (=  phrygiis),  quas  Hora- 
ticus  rarm.  111,  19,  18  et  IV,  1,  22  commemorat. 

3  * 

Pertractatis  ita  antiquissimis  didascaliarum  partibus  omnibus 
praeter  consules  qui  finem  occupant  nunc  quidem  agendum  est 
de  iis  partibus,  quas  supra  conatus  sum  demonstrare  postea  ad- 
ditas,  scilicet  graecam  fabulam  et  numerum  fabulae  latinae.  At- 
que  primum  de  graecis  quas  Terentius  verterit  fabu- 
lis  plura  sequentur.  Comici  Romanorum  poetae  inde  ab  initio 
usque  ad  septimum  seculum  exceptis  paucis  omne  ponebant  stu- 
dium  in  convertendo  graecas  fabulas  et  novae  quidem  comoe- 
diae.  Cur  ab  argumento  e  Romanorum  vita  sumendo  abstinue- 
rint  et  nqva  non  antiquae  Graecorum  comoediae  navaverint 
operam  bene  disputatum  est  a  Konighofflo  „de  ratione  quam 
Terentius  in  fabulis  graecis  latine  convertendis  secutus  est"  p. 
8  et  p.  36.  Sed  non  cogitandum  est  de  versione  ad  verbum 
expressa,  sed  potius  de  libera  tractatione  ita. ,  ut  latinus  poeta 
argumentum  tantum  et  dispositionem  fortasse  (sed  dispositio- 
nem  quoque  saepe  mutaverunt  et  personas  addiderunt)  sumeret 
e  graeco,  singularum  autem  rerum  expositionem  ex  suo  animo 
totam  faceret.  Nihilominus  apud  Terentium  plures  exstant  loci, 
qui,  ut  videre  licet  e  verbis  graecis  a  scholiasta  allatis,  ad  ver- 
bum  sunt  expressi,  quod  tamen  ipsum,  ut  Konighoffius  recte 
observat,  probat  quam  insolitus  fuerit  talis  consensus  et  quanta 
igitur  cum  levitate  adjudicaverint  Casaubonus  et  Raumems  ser- 
vilem  imitationem  graecarum  fabularum  Terentio.  Tum  Konig- 
hoffius  permulta  citat  exempla  e  fabulis  ipsis,  quibus  comproba- 
tur  maluisse  quam  plurimum  sine  cortice  natare  Terentium.  Et 
praestantissimum  ejus  rei  argumentum  continetur  iis ,  quae  Lu 
scius  Lanuvinus  perpetuus  inimicus  Terentio  exprobrat  et  hic 
sibi  in  prologis  defendit.  Summa  autem  omnium  quae  vitu- 
perantur  fere  inest  in  his  verbis  Andriae  prologi  v.  16: 
„Contaminari  non   decere  fabulas." 

Atque  intelligitur  ,,contaminare"  secundum  Grauertum  (qui 
scripsit  copiosam  disputationem  ,,Ueber  das  Contaminiren  der 
romischen  Komiker"  in  „Historische  und  philologische  Analek- 
ten")  p.  116  pro  „mehrere  Stiicke  oder  ihre  Theile  verbinden." 
Contra  eum  Konighofnus  contendit  sic  vertens  locum  in  Andriae 
prolog:o:  ,,Theaterstucke  zu  versudeln  sei  nicht  recht",  quo  ini- 
mici  Terentium  omnino  vituperarent  propter  conversionem  quam 
solebat  -instituere  fabularum  g-raecarum.  Sed  concedit  tamen 
Konighoffius  Terentium  eo  peccavisse,  ut  non  unum  argumen- 
tum  et  unum  eundemque  poetam  servaverit.  Haec  merae  sunt 
argutiae  :  Si  verbum  communis  et  verbum  singularis  significa- 
tionis  exstat  et  utraque  sig-nificatioiapta  est  in  aliquo  loco,  certe 
nemo  statim  communem  arripiet^,  deinde  ad  singularem  descen- 
det,  sed  in  singulari  primum  haerebit,  tum  ad  communem  as- 
cendet  —  quod  ubique  hominum  animi  ita  faciunt.  ,,  contami- 
nareu  Ruhnkenius  et  qui  eum  secutus  est  Grauertus  explora- 
verunt  derivari  a  radice  ,,tag"  beriihren,  quae  eadem  in  „tango" 

,,contag;ium<'  „contag;es"  ,,integer"  latet;  primitiva  igitur  ejus 
notio  est  „mehrere  Gegenstande  mit  einander  in  Beriihrung 
bringen  ",  et  si  statim  mavis  addere  notionem  violenti,  ,,zusam- 
menschweissen."  Quum  vero  pura  cum  impuris  possint  con- 
jungi  eoque  pura  turbari,  facile  „contaminare"  accipit  vim  ,,be- 
flecken",  quam  deinde  usurpare  solet.  (Eodem  modo  „  conta- 
gium"  dicitur  pro  ,,Ansteckung\")  Ac  nunc  quidem  consideres 
enanationem  in  prologo  Andriae  v.  9  — 16:  Si  Terentius,  postquam 
explicavit  ut  e  Perinthia  nonnulla  sumpserit  in  Andriam,  dicit 
id  inimicos  sibi  objnrgare  nominantes  ,,contaminare",  tum  quis- 
que  audiens  primitivam  hoc  loco  solam  aptam  intelliget  signi- 
ficationem.  Id  vero  concedendum  est,  simul  etiam  quemque 
verbum  illud  accepisse  in  malam  qartem  usitatiorem:  sed  tamen 
propria  huic  loco  manet  altera  vis.  Etiam  magis  huc  spectat 
Heautont.  prologus  v.  17.,  ubi  plane  non  aliter  est  intelligen- 
dum  quam  multas  fabulas  graecas  poetam  conferruminasse  in 
paucas  latinas.  In  Eunucho  III,  5,4  denique  ,,contaminare" 
invenitur  siguificatione  derivata  ,,beflecken ,  triiben."  Opponen- 
dum  est  verbo  „contaminare"  aptissime  quod  in  Heautont.  prol. 
v.  4  exstat  „integer",  a  poeta  praecipue  pressum,  quia  totam 
fabulam  ex  una  graeca  converterat.  Recte  concludi  potest  ex 
hoc  loco  homines  illius  aetatis  etiam  perspectnm  habuisse  quod 
„integer"  cohaeret  cum  ,,contaminare." 

Terentius  ergo,  ut  ex  iis  quae  attuli  satis  apparet,  liberiore 
quodam  modo  egit  in  convertendis  graecis  comoediis.  Etiam 
qui  eum  aetate  praeiverunt  poetae  latini  comici  interdum  reces- 
serunt  ab  exemplaribus  sius  graecis  (cf.  Andr.  prol.  18),  sed 
Terentius  longius  progressus  est  eoque  in  inimicorum  devenit 
obtrectationem.  Causa  omnium  talium  invidiosarum  accusatio- 
num  non  haec  erat  (ut  Konighoffius  p.  36  sqq.  vult) ,  ut  multi 
Roinanorum  crimen  in  eo  ponerent,  quod  graeca  fabula  vel  ali- 
quantulum  mutabatur,  adducti  nempe  nimio  amore  literarum 
graecarum  -  id  enim  tam  eruditi  animi  est  testis,  qualem  illius 
temporis  Romani  in  universum  minime  habebant  — ,  sed  ut 
duas  graecas  fabulas  Terentius  conglutinaret  in  unum  saepius, 
id  pautertati  animi  ei  tribuere  volebant,  quin  ad  tantam  pro- 
gressi  sunt  -injuriam  (ut  e  Phorm.  prol.  v.  13.  14  videtur) ,  ut 
dicerent  eum  nullum  inventurum  esse  prologum,  nisi  haberet 
contra  quos  se  defenderet. 

Nomina  fabularum  semper  graeca  retinuit  Terentius  praeter 
Phormionem  solam  ,  qua  re  g;rammatici  graecae  nomen  fabulae 
nou  repetebant  solumque  ,,graeca"  cum  nomine  poetae  graeci 
in  didascalias  inducebant,  ad  Phormionem  autem,  quae  inutatum 
prae  se  ferat  nomen  fabula,  etiam  fabulae  graecae  nomen  quo 
opus  erat  addiderunt. 

De  scribendi  ratione  in  hac  parte  est  memorabile  nomina 
graecorum   poetarum   in    genitivo    exstantia   Bembinum    prolerre 

cum  terminatione  —  u  (latine  scripta  pro  graeca  —  ov),  „Me- 
nandru"  igitur  et  „Apollodoru",  Calliopianos  recepisse  termina- 
tionem  flexionis  latinae  —  l  Plane  idem  habes  in  titulis  pro- 
priis  fabularum.   cf.  p.  20. 

Fabula  Eunuchus  conversa  est  e  Menandri  „Evvovyoq" 
duabus  praeterea  assumptis  personis  ex  ejusdem  poetae  fabula 
nK6Xa&" 

Heautontimorumenos  sine  omni  contaminatione  sequi- 
tur  Menandri  comoediam  ^Eavxov  xi/jKjooov/Lisvog." 

Deinde  Phormio  est  Apollodori  ^Ejudiy.a£6[jisvog"  Quam- 
obrem  mutaverit  nomen  hujus  fabulae  Terentius  ipse  indicat  in 
prologo  v.  27,  sed  non  sufficientem  mihi  videtur  afferre  causam. 
Si  meministi  quam  constanter  Terentius  alias  retinet  nomen 
graecum,  non  potes  accipere  ut  justam  causam  Phormionem 
eum  esse  „per  quem  res  geretur  maxime",  praesertim  quum 
ceteras  compares  fabulas :  Eunuchus  a  Chaerea  nominata  est 
qui  eunuchi  vestitum  sumit,  nulla  re  praestante  persona:  ibi 
potius  locus  fuisset  mutationi  nominis.  Item  in  Hecyra  Sostrata 
socrus  ne  secundas  quidem  agit  partes.  Omnino  apparet  ex  hoc 
exemplo,  quod  Plauti  fabularum  nominibus  afflrmatur,  veteres 
minime  fabulae  nomen  indidisse  a  praestantissimo  arg;umento 
sive  a  persona  principe,  sed  saepe  a  re  minoris  momenti.  Cui 
similia  addi  exempla  e  recentiori  tempore,  sed  non  optimorum 
poetarum,  permulta  possint  Nomen  autem  quod  Apollodorus 
dedit  fadulae  :>Ejudr/.a£6/jLSvog  ex  contrario  praedicat  optime  rem 
totius  fabulae  filum  regentem.  Jam  hoc  apparet,  e  sola  re  quod 
Phormio  ageret  primas  quaeri  non  posse  rectam  causam  mutandi 
fabulae  nomen.  Libenter  hanc  arriperem  causam  Terentium 
mutavisse  nomen,  quia  praeter  Menandri  etiam  exstabat  ^Emdi- 
%a£6fi£vog  Anaxippi  Diphiii  Philemonis,  sed  tale  quid  certe  ipse 
sibi  in  excusatione  attuiisset  neque  etiam  magnam  curam  habe- 
bat  ejusmodi  ambignitatis,  ut  qui  sextae  comoediae  inderet  no- 
men  ,,Adelphoe",  quanquam  praeter  Menandrum  ejusdem  nominis 
fabulam  quinque  alii  poetae  graeci  (cf.  p.  22)  in  scenam  edide- 
rant.  Potest  igitur  nihil  aliud  statui  quam  Terentium  hoc  loco 
sibi  inconstanter  egisse  et  magis  libidine  quam  gravibus  com- 
motum  causis  mutavisse  uomen,  nulla  etiam  ratione  habita 
priorum  fabularum.  — 

Alia  deinde  apud  Phormionem  oritur  quaestio:  scholiast.es 
enim  affert  ad  verbum  ,,  Epidicazomenon "  in  prolog-o  v.  25 : 
,,Hic  manifestus  errat  Terentius,  nam  haec  fabula  quam  trans- 
tulit  epidicazomene  dicta  est  a  puella  de  qua  judicium  est: 
quum  sit  alia  epidicazomenos  ejusdem  Apollodori.  Debuit  erg;o 
dicere:  „epidicazomenon  Graeci."  Quo  adductus  scholio  Bent- 
lejus  scripsit  in  prologo  ^Epidicazomenen":  commode  quidem  et 
quod  haud  ita  magnam  poscit  operam.  Set  tamen  consensus 
codicum  hoc  loco  et  in  didascaliis  indubitatum  facit  quin  „Epi- 


39 

dicazomenon"  vera  sit  lectio;  et  nemo  cum  scholiasta  credet 
„errare  hic  Terentium."  Terentius  ergo  scripsit  ,,Epidicazome- 
non'-  et  sic  quoque  nominabatur  graeca  quam  vertit  fabula ;  sed 
quaerendum  est  quomodo  nasci  potuerit  scholiastae  opinio,  quam 
ex  suo  animo  totam  sibi  invenisse  eum  non  credibile  est.  Fir- 
ma  atque  simplicia  verba,  quibus  profert  sententiam  suam  scho- 
liastes,  facile  commovere  possunt  ut  fidem  sibi  concilient  quasi 
ex  accurata  cum  graeca  fabula  comparatione  hausta;  sed  debi- 
litantur  hac  sola  nrmissima  ratione,  quod  Terentius  hoc  loco 
errareAnullo  modo  potuerit.  Meinekius  in  iragmentis  comicorum 
graecorum  I.  p.  465  existimat  coinoediam  Apollodori  fortasse 
1En;tdixa£6(jLSvog  rj  ^Emdr/.a^ojbisvt]  fuisse  nominatam  —  sed  hujus- 
modi  duplex  nomen  cogitari  non  potest,  quum  eandem  rem, 
modo  a  duabus  personis,  significet,  rnentem  vero  nulla  augeat 
nova  cog-nitione ,  quod  duplicis  nominis  solum  est  negfotium. 
Koniglioifius  in  commentatione  ,,de  scholiastae  in  Terentium  arte 
critica"  paullo  diutius  moratur  in  hac  quaestione  et  finit  in 
hanc  sententiam  p.  25 :  exstitisse  et  fabulam  0Ejtidixa£6[j,svog  et 
DE7tidiy.a^ofisvt]  Apoilodori;  scholiasten  argumentum  comoediae 
'ETtidixa&fisvT],  quani  paullo  ante  leg;isset,  memoria  tenuisse  et 
pro  eadem  quam  Terentius  in  Phormione  convertit  habuisse  ne- 
que  operae  pretium  duxisse  ut  comparet  quam  non  legerit  fa- 
bulam  ^Erttdixa^ofisvog  cum  Phormione,  itaque  contendisse  hic 
errare  lerentium.  Minime  raram  esse  talem  levitatem  apud 
illos  schotiastas.  —  Ouum  nullo  modo  liceat  judicare  Terentium 
erravisse,  sequitur  ut  scholiastes  ,,Epidicazomenon  "  legerit,  et 
aliam  tam  similis  nominis  fabulam  Epidicazomenen  ejusdem 
poelae  statuere  jam  per  se  abhorret  ab  omni  probabilitate  et 
multo  magis  hic,  ubi  ex  solo  hoc  scholiorum  loco  concluditur. 
Nihilominus  statuendum  esset  taie  ,  nisi  alia  liceret  evadere  via 
lta:  scholiastes  invenit  in  textu  ,,Epidicazomenon",  quod  non 
intellexit  (ejusdem  enim  nominis  fabulas  Anaxippi  Diphili  Phi- 
lemonis  nonduin  legerat ,  quin  et  ipsam  hoc  loco  necessariam 
prorsus  ignoravit);  putavit  epidicazomenon  tantum  esseajudicio 
cuiquam  addictum  et  talem  in  hac  fabula  non  invenit,  pro  eo 
autem  mulierem  a  judicio  alicui  addictam.  Opu>  erat  ut  tale 
quid  ex  ,,Epidicazomenon"  faceret  modo  exigua  quadam  muta- 
tione  ,  uniiis  scilicet  literulae,  et  sive  vere  crederet  Terentium 
peccavisse  sive  suam  vellet  interpretationem  valere,  periecit 
mutationem  scripsilque  ,,Epidicazomeneii."  Sed  ipse  se  prodit 
verbis  adjectis:  exphcat  enim  ,,epidicazomene  de  qua  judicium 
eslu,  quo  solo  modo  sibi  potuit  explicare  rem,  tum  addit:  ,,alia 
epidicazomenos  ejusdem  Apollodon."  Debuit  explicare  etiam 
„epidicazomenos"  ut  contrarium  epidicazomenes  eoque  probare 
suam  lectionem,  sed  minnne  iacit  neque  potest. 

cO  S7tidixa£6jLisvog  non  Phormio  est,  quod  Meinekius  (Irgmtt. 
comic.  graec.  I.  p.   465)  contendit,   ut  og  sitsdtxuaaTO  rrj  Wavito 

tov  ^AvTicpuvTog  \  medium  enim  irtiSixdfcsG&ai  significat  „sich 
zutheilen  lassen",  et  si  tamen  esset,  cur  mutavisset  Terentius 
nomen  et  quomodo  quam  affert  ejus  mutationis  causam  in  pro- 
logo  afferre  potuisset?  Accipiendum  est  STCi$r/.a'Q6[isvog  vel  pas- 
sive  cum  Konighoffio  p.  22  pro  og  smSixdt.sxai  zft  Qavt(p>  vel 
ut  apud  Demosthenem  43,  7  o  sTCidsdr/.aG[jLsvog  xal  syrwv  tov 
xkrJQov  invenitur  pro  „cui  addictus  est",  vel,  quod  omnium 
optimum,  medialiter  pro  ,,der  sich  zutheilen  lasst;"  quod  magis 
convenit  fabulae,  in  qua  vere  Antipho  ipse  facit  ut  Phanium 
sibi  addicatur. 

Etiam  plus  habes  difficultatis  in  determinanda  graeca  fabula, 
ex  qua  versa  estHecyra,  non  quidem  natae  e  codicibus  ipsis, 
sed  tamen  e  fonte  ab  omnibus  magni  aestimato:  Bembinus  dat 
„graeca  Menandru",  in  Calliopianis  deest  tota  haec  pars  dida- 
scaliae.  Sic  omnia  optime  sese  haberent.  Tum  surgit  Douatus 
edens  in  praefatione:  ,,haec  fabula  Apollodori  esse  dicitur 
Graeca."  Mirum  sane,  quum  alias,  quamvis  saepe  discedat  a 
codicibus ,  graecam  fabulam  eandem  semper  exhibeat.  Tum  ad 
ipsam  fabulam  scholia  Donati  nonnullos  afferunt  locos  parallelos 
ex  Apollodoro.  Verba  Donati  in  praefatione  „esse  dicitur",  item 
in  exitu  vitae  Suetonianae  ab  ipso  addito :  „duae  ab  Apollodoro 
translatae  esse  dicuntur  comico"  satis  demonstrant  jam  Donati 
tempore  non  constitisse  graecam  fabulam  neque  in  manibus  vel 
omnino  notam  fuisse.  Haec  omnia  sunt  affirmationi  sententiae 
meae  graecam  fabulam  postea  esse  adjectam,  nam  si  statim  ab 
initio  fuisset  in  primis  didascaliis,  omnis  exclusa  erat  dubitatio. 
Quum  vero  grammatici  receperunt  didascalias  in  libros  suos 
didascalicos,  sine  dubio  etiam  exploraverunt  graecam  fabulam 
(e  prologo  enim,  ubi  erat  allata  probabiliter,  sumere  non  po- 
tuerunt,  quum  primus  ille  prologus  esset  interceptus)  et  addi- 
derunt.  De  mutatione  nominis  omnino  non  potest  cogitari,  ex- 
stitisse  fabulam  novae  comoediae  nomine  'Exvqa  necesse  est, 
neque  ulla  valet  causa  cur  alii  quam  Menandro  adjudicetur  haec 
fabula.  Dixeris  fortasse :  Levitate  librarii  didascalias  Bernbino 
inscribentis  facile  potuit  evenire  ut  scriberet  solitum  „Menandru" 
pro  „Apollodoru",  eodem  modo  quo  in  Adelph.  didascaliam  in- 
seruit  Ambivium  solitum  pro  Minutio  Prothymo.  Sed  tamen  re- 
putes:  Scripserat  librarius  bis  tantum  ,,Menandru"  (in  Eun.  et 
Heautont.  did.)  neque  solitum  igitur  ei  jam  nunc  erat;  tum  vero 
in  ipsa  Phormionis  didascalia,  proxima  ante  Hecyrae,  scripserat 
,,Apollodoru"  et  hoc  ergo  verbum  potius  debuisset  in  mentem 
venire  ad  Hecyram.  —  Donati  tempore  haec  Menandri  fabula 
jam  evanuerat,  habebant  autem  homines  comoediam  Apollodori, 
in  qua  inveniebantur  loci  illi  paraheli,  eoque  facile  adducti  sunt 
ut  eam  Terentium  in  Hecyra  convertisse  existimarent.  Donatus 
autem,  ex  .accuratiore  comparatione  cognoscens  quam  impares 
sint  praeter  nonnullos   illos   locos  fabulae,     dubitanti  usus   est 

verbo  ,,dicitur. "  Denique  quod  loci  illi  ex  Apollodoro  positi 
sunt  in  Hecyra  ex  eo  est  dediicendum:  Hecyra  e  duabus  fabu- 
lis  ,  una  Menandri  una  Apoliodori,  contaminata  esse  potuit  ita, 
ut  Menandri  comoedia  in  primis  esset  quam  sequeretur;  aut, 
quod  magis  arridet  ex  parvo  numero  citatorum  lucorum,  Teren- 
tius  singuios  sumpsit  versus  ex  Apoliodoro,  quod  aliter  quoque 
ab  eo  factum  esse  pluribus  exemplis  potest  demonstrari  et  a 
Konighoffio  „de  ratione  cet."  est  demonstratum.  —  Sed  ecce 
alia  porro  accedit  res  ad  banc  quaestionem  difficiliorem  redden- 
dam:  Sidonius  Apollinaris  epist.  IV,  12  dicit  se,  dum  filius  le- 
geret  Hecyram,  "EitiTQSTtovTsg  comoediam  Menandri  manu  tenu- 
isse ,  „fabulam  similis  argumenti  quo  absolutius  rhythmos  comi- 
cos  sequeretur."  Gonclusio  ex  hac  re  in  promptu  est  ^Ethtqs- 
itovTsg  Menandri  solam  vel  una  cum  Apollodori  quadam  fabula 
esse  conversam  in  Terentii  Hecyram.  Contra  Ritschelius  affert 
haec  p.  326:  1)  Donatus  nunquam  citat  locos  parallalos  e  Me- 
nandro.  2)  Fragmenta  e  fabula  ^EitiTQSJtovTsg  cjuae  sunt  apud 
Meinekium  nullo  loco  respondent  Hecyiae  *).  3)  Argfumentum 
Hecyrae  tam  est  simplex,  ut  vix  ulla  possit  deesse  scena  vel 
ad  unam  solidain  comoediam.  —  Quae  omnia  cadunt  optime  si 
mihi  assentis**).  —  Etiam  quae  ad  ^EjtiTQSjtovTsg  spectant  omnia 
possunt  enucleari:  Propter  Sidonii  verba  nondum  statuere  ne- 
cesse  est  eam  fabulam  Hecyrae  Terentianae  eandem.  ^EitiTQS- 
■rtovTsg  et  cExuQa  Menandri  simili  conditione  composilae  erant 
quain  ^AvdQia  et  UsQivd-Ca.  Utraque  earum  simillimi  erat  ar- 
gumenti  (Sidonius  „similis  argumenti",  Terent.  prol.  Andr.  11 
,,non  dissimili  argumento"),  quod  de  Menandro,  qui  poeta  plus 
centum  scripsit  fabulas  angustum  modo  vitae  humanae  circulum 
complectentes  (ut  e  certis  et  fixis  et  ubique  occuirentibus  per- 
sonis  et  nodis  fabularum  apud  Terenlium  optime  coemoscitur), 
miniine  est  mirandum.  Sed  quum  Terentius  duas  tam  similes 
comoedias  Menandri,  Andriam  ac  Perinthiam,  conlaminavisset, 
ideo  tamen  cum  alteris  duabus  eodem  modo  inter  se  similibus 
non  idem  facere  debuit. 

Adelphoe   Terentii   est    conversa    ex    Menandri  3A$sX(pot 
recepta  etiam  parte  Diphili  fabuiae   'ZvvanoSvrfiy.ovTsg. 


*)  Haec  causa  minus  sufficit,  nam  etiam  in  fragmentis  e  Menardri 
'AdtXcpot  apud  Meinekium  nihil  est  quod  conveniat  cum  Adelphis  Terentii. 

**)  Recte  retineri  potest  etiam  nunc  dubitatio,  quia  tota  mea  explana- 
tio  complurcs  casus  fere  mirificos  ponit,  quorum  in  primis  est  si  dico  He- 
cyram  Menandri  Donati  tempore  jam  intercidisse ,  quum  vel  nunc  tantuin 
septem  sive  octo  ex  plus  centum  Menandri  fabulis  sint,  quorum  nulluni 
vestigium  servatum  est  —  «ed  tamen  quisque  concedet  possibile  esse  rem 
ita  se  babere  ut  dixi,  et  nisi  hanc  quaestionem  turbidam  totnm  dilucidam 
et  planam  feci  (quod  an  omnino  fieri  possit  dubium  est),  lamen  fortasse 
explicalio  mea  vel  aliquantulum  proficit  in  hac  re. 

Seplima  haec  pars  didascaliarum  incipit  a  ,,graeca." 
Jamoctava  est  pertractanda  pars  didascaliarum,  a 
grammaticis  addita  item  ut  septima,  numerus  fabulae.  Ex- 
primitur  ita:  ad  ,,facta",  quod  respondet  verbo  €7toi^S-rj  in  Eu- 
ripidis  hypothesesin ,  adjungitur  numerus  ordinalis  sive  solum 
signum  numeri,  utrumque  prorniscue  et  in  Bembino  et  in  Cal- 
liopianis.  Sed  quaeritur  quid  sit  hic  numerus ,  utrum  significet 
ordinem  fabularum  chronologicun) ,  quo  poeta  eas  composuerit, 
an  ordinem  fabularum  in  manuscriptis.  Quorum  primum  non 
probabile  est,  quum  nemo  posset  scire  centum  annos  post  ipsum 
Terentium  (quo  libri  didascalici  praecipue  conficiebantur)  quando 
sit  facta  fabula.  Altera  autem  ratio  gravem  auctoritatem  sibi 
conciliat  eo,  quod  Bembinus  fabulas  hoc  ipso  ordine  quem  nu- 
meri  demonstrant  exhibet. 

Seqnitur  ultima  et  nona  didascaliarum  pars,  quae 
determinat  chronolog;iaui  actionum  fabularum ,  consulesanni 
quo  acta  est  fabula.  Atque  sunt  in  hac  re ,  qua  summum  co~ 
dicum  consensum  jnre  exspectes,  e  contrario  plurimae  discre 
pantiae.  Ouae  quomodo  potuerint  evenire  jam  p.  25  sqq.  est 
expositum.  Externa  hujus  partis  forma  est:  consulum  nomina 
in  ablativo  absoiuto ,  ut  solent  et  alias  ubique  poni.  Nomina 
autem  semper  duo  sunt  allata  utriusque  consulis,  praenomen  et 
nomen  ,  tantum  in  Adelpb.  did.  etiam  cognomen  Cethegus  et 
secundi  consulis  non  praenomen  et  nomen  sed  praenomen  et 
cognomen,  L.  Gallus  (ita  in  Bembino),  quem  Caliiopiani  solo 
nomine  ,,Anicio"  significant  ,,L.U  ante  id  omisso.  Nomina  au- 
ctorum  ludorum  item  inveniuntur  duo,  praenomen  et  nomen, 
saepius  autem  omnia  tria  nomina.  In  principalibus  didascaliis 
corisules  pleno  nomine*)  nominabantur  addita  etiam  enarratione 
cujus  filius  cujus  nepos,  cf.  p.  27.  Verbum  ,,consu!ibusu  ut 
solet  est  breviatum,  sed  non  usitata  ratione  in  „  coss.  "  sed  in 
„cos."  in  Bembino  semper ,  quam  formam  vetustiorem  esse  in- 
scriptiones  quae  vocantur  multis  exemplis  probant.  Cailiopius 
contra  ubique  dat  ,,coss.u,  breviationem  recentiorem.  In  Eu- 
nuchi  did.  consentiunt  nomina  consulum  et  plena' sunt  haec: 
M.  Vaierius  Messalla  et  C.  Fannius  Strabo,  qui  munere  functi 
sunt  anno  592  a.  u.  c.  De  verbo  ,,Mummio",  quod  est  inter- 
positum  inter  ,,C."  et  ,,Fannio"  in  Calliopianis ,  jam  p.  26  sqq. 
dixi,  ubi  etiam  posteriorem  Eunuchi  actionem  anno  632  tribuen- 
dam,  ad  quam  Bembinus  exhibet  aediles,  commemoravi.  In 
Suetonii  vita  Terentii  legitur:  ,,Eunuchus  quidem  bis  .  .  acta 
est",  ubi  post  ,,bis"  aliquid  excidit  sive  [numerus  sive,  quod 
probabilius,  aliud  quoddam  (,,pro  nova'c  conjicit  Ritschelius). 
Cerlo  tamen  ex  eo  scimus  Eunuchum  bis  minimum  esse  actam, 
et  non  m  ultos   post   annos   longo  interveniente   spatio  temporis 

*)  Ut  apud  Livium  quoque  ubi  primum  afferuntur. 

sed  deinceps.  Significare  vult  Suetonius  quantum  tulerit  ap- 
plausum  fabula  idque  non  melius  potest  quam  si  dicit:  Populi 
voluntate  est  denuo  acta.  Quando  facta  sit  haec  repetitio  a 
Suetonio  non  enarratur,  sed  verisimile  est  eodem  die,  minimum 
lisdem  ludis.  cf.  Ritschel.  p.  332.  ann.  2.  Ad  hanc  vero  non 
iterum  composita  est  didascalia,  quum  modo  continuet  quasi 
primam  actionem.  Sin  autem  longius  intercessit  intervallum 
inter  plures  actiones  ejusdem  fabulae,  ad  quamque  etiam  dida- 
scalia  inscripta  est  commentariis  magistratuum ,  et  una  Eunuchi 
erat  a.  632. 

Difficiles  habet  explicatus  chronologia  Heantontim  oru- 
menu.  Nain  in  Bembino  est  ,,Cn.  Cornelio  Marco  Juvenio 
cos.",  in  Calliopianis  autem  „M.  Junio  T.  Sempronio  coss.",  in 
m  quibus  hoc  apparet,  ut  annus  590  sit  intelligendus,  quo  Ti. 
Sempronius  Gracchus  et  M'.  Juventius  Thalna  consules  et,  qui 
consentiunt  in  omnibus  codicibus,  L.  Cornelius  Lentulus  et  L. 
Valerius  Flaccus  erant  aediles  curules.  llla  quae  citavi  consu- 
lum  nomina  ine^se  quasi  stirpem  iis  quae  tradunt  didascaliae 
constare  mihi  videtur,  neque  Geppertus  est  audiendus,  qui  p. 
560  Bembini  Marcuin  Juvenium  cum  Calliopianorum  T.  Sem- 
pronio  vult  conjungere,  item  Calliopianorum  M.  Junium  cum 
Bembini  Cn.  Coinelio.  Quo  enim  mirabili  casu  justi  duo 
consules  distracti  unus  in  Bembinum  alter  in  Calliopianos  de- 
venerint?  Tum  quem  Calliopiani  dant  M.  Junius  tam  simiiis  M. 
Juventio,  ut  plane  non  aliler  possit  cogitari  quam  ortus  ex  eo. 
Item  M.  Juvenius  Bembini  perspicue  demonstrat  originem  suam 
e  M'.  Juventio  deducendam.  Bembini  ,,Marcus"  et  Calliopii 
„M."  ex  „M\"  est  natum  facillimo  enore.  Restat  tamen  semper 
quod  egeat  explicatione  „Cn.  Cornelio."  Atque  hoc  loco  non 
praetereunda  est  tota  didascaliarum  conditio  in  Bembino :  Secun- 
dum  Geppertum  p.  572  nequc  ab  eadem  manu  neque  eadem 
diligentia  sunt  scriptae  qua  ipse  textus.  Sunt  igitur  postea  re- 
latae  et,  ut  licet  conjicere,  e  libro  didascalico  recta  via;  nam 
si  jam  iuerunt  in  codice,  ex  quo  est  exscnptus  Bembinus,  certe 
una  cum  fabulis  essent  exscriptae  ab  eodem  iibrario.  Fingas 
igitur  librarium  onmes  didascalias  leviter  oculis  perstringentem 
invenisse  Cn.  Cornelium,  et  faciie  potuit  fieri  ut  eum  quamvis 
ad  plane  aliam  spectantem  actionem  ad  primam  con'usione  re- 
ferret.  Qui  error  sane  non  solito  fiet,  sed  sine  dubio  potest 
fieri  a  levi  librario.  Nunc  vero  admirabilem  ecce  rem!  Cn.  Cor- 
nelius  in  Heautont.  didascaliam  Bembini  falso  receptus  et  qui  in 
Calliopianorum  didascaliam  Eunuchi  abundanter  est  insertus 
Muinmms  —  duo  haec  nomina  optime  inter  se  quadrant,  justos 
scilicet  dantes  consules  anni  hoc  loco  valde  idonei:  Erant  enim 
Cn.  Cornelius  Lentulus  et  L.  Mummius  Achaicus  consules  anni 
607.  Qnud  nimis  est  notabile,  ut  non  grave  aliquid  possit  ex 
eo  concludi,  et  ita  mihi  rem  disposui:   In    libris  didascalicis  se- 

cunda  (sive  tertia  quarta  —  omnino  posterior)  Eunuchi  actio 
enarrata  erat  consulibus  Cn.  Cornelio  LentuloL.  Mummio  Achaico  — 
et  erant  quidem  consules,  ut  saepius  dixi,  juxta  didascalias  ut 
temporum  descriptio  appositi  ita,  ut  facile  posset  perspici  quam 
saepe  et  quando  erat  acta  fabula. 

Sed  brevibus  in  hac  re  opus  est  attingere  quot  actiones 
ejusdem  fabulae  veresimile  est  in  libris  didascalicis  fuisse  enu- 
meratas :  Regebatur  hoc,  ut  perspicuum  est,  tempore  quo-vixit 
grammaticus  auctor  talis  libri.  Plurimi  eorum  haud  ita  multum 
post  Terentium  vixerunt,  ante  omnes  Varro,  cujus  liber  „de 
actionibus  scenicis''  „  wohl  das  Hauptbuch  dieser  Gattung" 
(Ritschelius  p.  321)  erat.  Quoniam  raro  tantum  repetitio  fabu- 
larum  apud  veteres  fieret,  facile  intelligitur  in  libris  illis  grani- 
maticorum  paucas  tantum  exstitisse  didascalias  ad  quamque  fa- 
buiam  *). 

Eunuchi  quoque  paucae  actiones  descriptae  erant  in  libris 
didascalicis,  unde  transierunt  in  manuscripta,  inter  eas  vero 
una  ex  anno  607.  Librarius  properante  oculo  legens  paucas 
illas  actiones  in  libris  grammaticorum  facile  peccavit  in  con- 
sulum  nominibus,  et,  ut  in  Calliopianis ,  adjunxit  nomen  gentile 
unius  consulis  quem  memoria  tenebat  justis  consulibus,  non 
animadversa  perversitate  qua  duo  gentilia  nomina  prope  posuit  — 
fortasse  etiam  commotus  similitudine  vocum  ,,Fannio"  et  „Mum- 
mio "  duplicibus  in  medio  consonantibus  effecta.  Altera  ex 
parte  qui  Heautont.  didascaliam  intulit  Bembino  ex  didascalico 
libro  inspexit  forte  etiam  proximas  antecedentes  didascalias  et 
earum  consules**),  quod  nolenti  potuit  accidere,  tum  toti  scri- 
ptae  didascaliae  quum  consules  voluit  addere,  „Cn.  Cornelio" 
legisse  sibi  visus  est,  fortasse  etiam  iterum  oculos  istuc  con- 
jecit,  sed  iterum  ad  falsum  consulem.  Qui  error  eo  magis  est 
excusandus,  quum  paullo  ante  apud  aediles  nomen  ,,Cornelio" 
scripsisset.  Exploratae  igitur  sunt  tres  Eunuchi  actiones,  prima 
592  secunda  607  tertia  632.  Geppertus  p.  556  item  pervenit  ad 
secundam  actionem  anni607,  sed  alia  prorsus  via,  inde  scilicet 
progressus,  quod  ,,C. "  ante  ,,Mummioa  in  nonnullis  codicibus 
est  suppletum  in  ,,Cornelio."  De  qua  re  jam  p.  26  plura  dis- 
serui.  ■ —  Ad  Heautontimorumenon  ergo  tantum  unius  primae 
actionis  (590)  exstant  consules.  — 


*)  Ex  eadem  re  petenda  est  causa  frequentium  in  consulum  nomini- 
bus  errorum :  Si  enim  longa  actionum  series  deinceps  erat  enumerata ,  jam 
opus  erat  majore  attentione  ejus  didascaliae  quam  exscribebat;  sin  autem 
duae  tres  quattuor  tantum  didascaliae  exstabant,  facile  ex  una  in  alteram 
incidit  librarius. 

**)  pono  boc  loco,  quod  mihi  concedetur,  Eunucbi  didascaliam  illam 
ex  anno  607  quod  minimum  paenultimam  fuisse  omnium  Eunuchi  didasca- 
liarum  et  Heautontimorumenu  primam  mox  eam  esse  secutam. 

Sed  si  quis  sic  occurrit  disputationi ,  esse  in  mea  Cornelii 
et  Muminii  interpretatione  non  minorem  incredibilem  casum  quam 
in  Gepperti  sententia  Cn.  Cornelium  Bembini  trahentis  ad  Callio- 
pianorum  M.  Junium,  quam  supra  (p.  43)  rejeci:  Recte  quidem, 
memorabile  factum.  Sed  quam  protuli  explicatio  non  contorta 
est  ut  Gepperti,  tum  difficultates  duarum  didascaliarum  tollit: 
praeterea  excusationes  idoneae  quas  attuli  ejus  erroris  exstant. 
Geppertus  dicit  ,,durch  Nichts  gerechtfertigt "  si  M.  Juvenius 
Bembini  pro  eodem  consuie  quam  Calliopii  M.  Junius  habetur: 
immo  mihi  videtur  ,,durch  Nichts  gerechtfertigt"  si  id  non  facis. 
Ubi  M.'  Jventius  et  Ti.  Sempronius  justi  sunt  consules  et  pro 
iis  inveniuntur  M.  Junius  et  T.  Sempronius,  quis  dubitare  potest 
alterum  modo  errore  librarii  esse  ortum?  praesertim  quum  prae- 
nomen  idem  sit  (M.  pro  M'.).  Geppertus  autem  nomina  vi  adigit 
in  interpretationem  suam  plane  alia  indens  praenomina.  Quan- 
quam  per  se  possibile  est  praenomina  peccato  librarii  esse  mu- 
tata  —  quod  persaepe  factum  est  —  tamen  si  simplicior  suppe- 
ditat  explicatio  rejicienda  est  aitera  difficilior. 

ln  didascalia  ad  Phormionem  codices  item  exhibent  di- 
versos  consules,  Bembinus  ,,  Q.  Caspione"  (peccatum  pro  ,,Cae- 
pione ")  ,,Cn.  Servilio."  In  quibus  verbis  id  primum  animad- 
vertitur,  ut  nomen  gentile  prioris  consulis  desit:  Caepio  enim 
est  cognomen.  Habes  vero  duas  rationes  (cf.  Ritschel.  p.  250 
ann.) :  Aut  existimas  ,,  Q.  Caspione"  conjungendum  esse  cum 
,,Servilioct,  aut  ,,Caspione"  falsum  locum  obtinere  ad  ,,Cn.  Ser- 
vilio"  ut  cognomen  referendum.  Cui  utrique  rationi  exempla  ex 
fastis  consularibus  praesto  sunt :  Primum  Q.  Servilius  Caepio  cum 
C.  Laelio  Sapiente  consules  anni  613  erant*).  Alteri  rationi  vel 
duo  espondent  exempla :  occurrit  enim  illo  tempore  Cn.  Servilius 
Caepio  bis  consul  et  semper  una  cum  altero  consule  praeno- 
mine  Q. ,  584  cum  Q.  Marcio  Philippo,  612  cum  Q.  Pompejo 
Nepote.  Sed  ad  annum  584  non  est  regrediendum ,  quippe  qui 
ante  primae  fabulae  Andriae  priinam  actionem  sit  (de  qua  re 
posteaj ,  et  omnino  quum  Bembinus,  ubi  discedit  a  ceteris  codi- 
cibus,  primae  actionis  didascaliam  habere  non  soleat.  Manet 
ergo  huic  alteri  parti  annus  612.     Quid  igitur  fiet? 

Utraque  ratio  proba  est  et  plane  idoneum  significat  annum. 
lndubitata  argumenta  nulla  afferri  possunt,  sed  tamen  malim 
complecti  alteram  rationem  ,  qua  Q.,Pompejus  Nepos  et  Cn.  Ser- 
vilius  Caepio  consules  a.  612  traduntur.  Hic  enim  quum  etiam 
praenomen  rectum  est.  Cn.  alterius  consulis,  quod  si  alteram 
sequeris  peccatum  pro  C.  debes  interpretari,  tum  faciiius  potuit 
confundi  praenomen  quam  gentile,  et  Bembinus  ipse  alterum 
exemplum   praebet    transpositi    praenominis    in    actoribus   dida- 


*)    ubi  Cn.  pro  C.  facillimum    peccatum    esset ;    falso  Ritschelius  I.  I. 
uarrat  collegam  Q.  Servilii  Caepioiiis  praenomen  Cn.  habuisse. 

saliae  ad  Hecyram,  transpositi  vero  gentilis  nullum.     Statuendus 
igitur   erit   annus  612  quo  denuo  acta  est  Phormio.     Calliopiani 
ostendunt  primae  actionis  consules  C.  Fannium  et  M.  Valerium 
magistratus  anni  592. 

Ad   Hecyram   promptior   est   temporum   conditio   omnibus 
codicibus  consentientibus.      Non  ad  omnes  tres  actiones  de  qui- 
bus  refert  didascalia  habet  consules,    sed   modo  ad  primam,   et 
ad  tertiam  ex  quibus  item  potest  concludi  tempus  aediles.      Ad 
primam   afferuntur   Cn.  Octavius   T.  Manlius    (Manius  falso  scri- 
ptus  inBembino),  consules  anni588,  pleno  nomine  Cn.  Octavius 
T.  Manlius   Torquatus.      Non   placuit  fabula.      Relata  est  ,,ludis 
funeralibus  L.  Aemilio  Paulo."       Hic   non    nominantur   consules 
sed   noti  sunt  ex   didascalia    Adelphorum,    fabulae   iisdem  actae 
ludis:  L.  Anicius  Gallus  M.  Cornelius  Cethegus ,  consules  a.  593. 
Ad    tertiam   vero   actionem    modo    aediles    curules    enumerantur 
Q.  Fulvius  L.  Marcius ,  pleno  nomine  Q.  Fulvius  Nobilior  L.  Mar- 
cius  Censorinus,  aediles  ejusdem  anni  593  (cf.  Schubert  p.  387) 
quo  secundo  acta  est  fabula.    Hujus  actionis  ludi  non  afferuntur 
in   didascalia   neque   pro   certo   poterunt   determinari,    nisi   ante 
tempus    ludorum    illorum   funeralium    accurate    compertum   est, 
quod   nondum   evenit.      Pighius   annal.  II,   p.  413    conjicit   ludos 
romanos   esse   intelligendos,    cui   profecto    aliquantum   fidei  jam 
ideo  conciliatur,  quia  paullo  ulteriore  anni  tempore  erant  mense 
septembri,  dum  megalenses  aprili  celebrabantur. 

Neque  plus  habes  difficultatis  in  consulibus  ad  Adelphos: 
in  Bembino  sunt  Marcus  Cornelius  Cethegus  Lucius  Gallus,  in 
Calliopianis  Anicius  M.  Cornelius.  Omissum  est  in  Bembino 
nomen  Anicius  inter  Lucium  et  Gallum ,  in  Calliopianis  prae- 
nomen  L.  ante  Anicium  —  quae  omnia  e  levitate  librarii  optime 
possunt  explicari.     Annus  hujus  actionis  est  593. 

Sequuntur  quas  e  didascaliis  eruere  conatus  sum  actiones 
ordine  enumeratae: 

588  ludis  megalensibus  Hecyra  primum. 


590 

55 

55 

Heautontimorumenos. 

592 

55 

55 

Eunuchus. 

592 

55 

romanis 

Phormio. 

593 

55 

funeralibus 

Hecyra  secundum. 

593 

55 

55 

Adelphoe. 

593 

55 

(fortasse  romanis)  Hecyra  tertium. 

607 

Eunuchus  relata. 

612 

55 

megalensibus 

Phormia  relata. 

632 

55 

romanis 

Eunuchus  relata. 

Ad  has  jam  cognitas  accedit  Andria,  ut  hoc  praedicam, 
a.  587  prima  acta.  Sunt  igitur  hoc  ordine  primum  actae  fabu- 
lae  Terentii:  Andria  Hecyra  Heautontimorumenos  Eunuchus 
Phormio  Adelphoe.    Jam  apparet  ordo  quam  diversus  sit  actarum 

quam  factarum  („factaa  in  didascaliis)  fabularum.  Non  prae- 
tereunda  ergo  est  quaestio  hic  oriens,  quid  sibi  velit  ordo  ille 
fabularum  in  codicibus  numero  in  didascaliis  constitutus ,  unde 
sit  sumptus.  Cogitari  enim  non  potest  eum  libidine  esse  factum, 
sed  certam  causam  exstare  oportet.  Nec  vero  poterat  sumi 
nisi  aut  ex  actione  aut  ex  ipsa  compositione,  quorum  primum 
non  possibile  est,  quum  ipse  ordo  actarum  fabularum  plane  di- 
versus  sit.  De  altera  autem  ratione  profecto  valet  quod  p.  42 
dixi,  non  credi  posse  viros  auctores  librorum  didascalicorum 
fere  centum  annos  post  Terentium  degentes  certo  scivisse  tem- 
pus  quo  fecerit  poeta  fabulas  singulas ;  sed  tamen  cogitari  potest 
traditionem  ordinis  quo  poeta  composuerit  comoedias  servatam 
esse  in  codicibus  inde  e  seculo  ipsius  Terentii.  Quod,  ne  dici 
possit  ordinem  fabularum  in  codicibus  libidine  esse  institutum, 
statuendum  erit.  Tum  octava  illa  pars  didascaliarum  primum 
quidem  significat  numerum  quo  sequebantur  fabulae  alia  aliam 
in  manuscriptis ,  indirecte  autem  tempus  quo  factae  erant  a 
Terentio.  Cui  sententiae  repugnare  videtur  diversus  ordo :  He- 
cyra  enim  secundum  locum  et  Eunuchus  quartum  in  actione 
obtinent,  quae  secunduin  didascalias  quinfo  et  secundo  loco  fa- 
ctae  sunt.  De  Hecyra  omnia  possunt  explanari,  dummodo 
actionem  primam  didascaliis  indicatam  ad  antiquissimam  Hecy- 
ram,  quae  non  placuit  neque  servata  est,  spectare  putes,  et 
,,facta  V."  ad  retractatam  et  pro  nova  actam  a.  593,  quae  ad 
nostram  aetatem  pervenit.  Data  est  haec  nova  facta  Hecyra 
iisdem  Adelphis  iudis,  sed  non  dubium  videtur  quin  tempore 
ante  Adelphos  ponenda  sit  ita,  ut  prirnum  poeta  retractaverit 
veterem  explosam  fabulam,  tum  novam  (Adelphos)  confecerit. 
Et  nisi  alia  causa  adesset.  jam  solo  ex  hoc  didascaliae  numero 
sic  statuere  necesse  esset.  Ita  sola  Eunuchus  non  eodein  quo 
facta  ordine  acta  est,  cur?  scire  non  licet. 


Afferam ,  ut  quasi  uno  conspectu  comprehendi  possint  omnia, 
quae  antecerlente  disputatione  sunt  explorata,  antiquissimas  co- 
dicum  didascalias  rationem  modo  primarum  habiturus  actionum, 
quum  posteriorum  omnis  certa  norma  —  quatenus  sunt  omis- 
sae  partes  alia  —  desit.  Tantum  ad  Hecyram  tres  illas  actiones 
necessarias,  quarum  etiarn  exstant  satis  multae  didascaliarum 
partes,  commemorabo : 

Eunuchus  Terenti.  acta  ludis  megalensibus  L.  Postumio  Albino 
L.  Cornelio  Merula  aedilib.  curulib.  egit  L.  Ambivius  Turpio 
L.  Hatilius  Praenestinus.  modos  fecit  Flaccus  Claudi.  tibis 
duabus  dextris  tota.  graeca  Menandru.  facta  11.  M.  Valerio 
C.  Fannio   cos. 

Heautontimorumenos    Terenti.   acta   ludis    megalensibus    L. 
Cornelio    Lentulo    L.  Valerio    Flacco   aedilib.    curulib. .    egit  L. 

Ambivius  Turpio  L.  Hatilius  Praenestinus.  modos  fecil  Flaccus 
Claudi.  acta  est  primum  tibis  inparibus  deinde  duabus  dextris. 
graeca  Menandru.  facta  III.  M'.  Juventio  Ti.  Sempronio  cos. 

Phormio  Terenti.  acta  ladis  romanis  L.  Postumio  Albino 
L.  Cornelio  Merula  aedilib.  curulib. .  egit  L.  Ambivius  Turpio 
L.  Hatilius  Piaenestinus.  modos  fecit  Flaccus  Claudi.  tibis  in- 
paribus  tota.  graeca  Apollodoru  Epidicazomenos.  facta  IV.  C. 
Fannio  M.  Valerio  cos. 

Hecyra  Terenti.  acta  ludis  megalensibus  Sexto  Julio  Cae- 
sare  Cn.  Cornelio  Dolabella  aedilib.  curulib..  egit  L.  Ambivius 
Turpio  L.  Hatilius  Praenestinus.  modos  fecit  Flaccus  Claudi. 
tibis  paribus  tota.  graeca  Menandru.  facta  V.  Cn.  Octavio  T. 
Manlio  cos. 

relata  est  L.  Aemilio  Paulo  ludis  funeralibus  quos  fecere 
Q.  Fabius  Maximus  P.  Cornelius  Africanus.  egit  L.  Ambivius 
Turpio  L.  Sergius.  M.  Cornelio  Cethego  L.  Anicio  Gallo  cos. 

relata  est  ludis  (romanis?)  Q.  Fulvio  Nobiliore  L.  Marcio 
Censorino  aedilib.  curulib. .  egit  »L.  Ambivius  Turpio  L.  Sergius. 
M.  Cornelio  Cethego  L.  Anicio  Gallo  cos. 

Adelphoe  Terenti.  acta  L.  Aemilio  Paulo  ludis  funeralibus 
quos  fecere  Q.  Fabius  Maximus  P.  Cornelius  Africanus.  egit 
L.  Hatilius  Praenestinus  Minutius  Prothymus.  modos  fecit  Flaccus 
Claudi.  tibis  sarranis  tota.  graeca  Menandru.  facta  VI.  M.  Cor- 
nelio  Cethego  L.  Anicio  Gallo  cos. 


Ita  didascaliis  uti  exstant  in  codicibus  usque  ad  finem 
pertractatis  nonnulla  liceat  addare  verba  de  pretio  codicum, 
quid  valeant  ad  didascalias.  Intelligitur  hic  quoque,  ut  dudum 
constat,  Bembinus  praestantissimus  codex.  Servavit  verba  princi- 
pali  forma,  quod  summum  est  laudis  quod  tiibui  potest  codici. 
Non  offendit  in  ea  re  quod  didascalias  ipsas  hausit  e  libro  dida- 
scalico,  in  quo  antiquissimus  ordo  jam  additamentis  grammati- 
corum  erat  intermissus,  dum  Calliopius  additamenta  antiquissi- 
mae  didascaliae  habet  adjecta  in  fine.  cf.  p.  11.  Librarius  Bem- 
eini  sine  consilio  reddidit  omnia  quae  invenit  in  exemplari  suo, 
erat  sine  dubio  non  doctus  homo,  quod  ad  accurate  tradendum 
libri  textum  semper  magis  est  opportunum.  Exempla  ubi  Bem- 
binus  dat  antiquiorem  formam  sunt :  Halilius.  tibis.  Menandru. 
Apollodoru.  cos.  primum  (did.  Heaut.).  inparibus.  Lucio  Aemilio 
Paulo  (didd.  Hec.  et  Ad.).  funeralibus.  —  dum  Calliopius  doctus 
homo  sui  temporis  sequens  usum  mutavit  in :  Atilius.  tibiis.  Me- 
nandri.  Apollodori.  coss.  prima.  imparibus.  Aemili  Pauli  (did.  Ad.). 
funebribus.  —  Sed  altera  ex  parte  Bembinus  confertus  est  men- 
dis.  Quod  Geppertus  animadvertit  dicens  loco  jam  semel  allato 
p.  572:  ,,Dieselben  (die  Didaskalien)  sind  weder  von  derselben 
Hand  nach  mit  derselben  Sorgsamkeit  geschrieben  wie  der  Text 

selbst.  Dieser  hat  Lapidarschrift,  jene  haben  Cursivsdhrift  und 
tragen  mannichfache  Zeichen  der  Fliichtigkeit,  wie  man  leicht 
sieht."  Singula  jam  quodque  suo  loco  commemoravi,  hic  omnia 
conferam.  Partim  sunt  proprie  scripturae  menda:  duabis  pro 
duabus  (Eun.)  Juvenio  p.  Juventio  (Heautont.)  Caspione  p.  Cae- 
pione  (Phorm.)  Manio  p.  Manlio  (Hec.)  Adelphos  p.  Adelphoe 
serranis  p.  sarranis  (Ad.)  —  partim  similia  verba  quae  memo- 
ria  tenuit  librarius  sunt  posita:  Lucio  Julio  p.  Lucii  filio  (Eun.) 
actae  p.  acta  est  (Heaut.)  FJaccus  p.  fecit  (Hec.)  modos  p.  quos 
(Ad.)  L.  Ambivius  Turpio  p.  Minutius  Prothymus  (Ad.)  —  par- 
tim  vero  transposita  habes  verba:  tibis  duabus  dextris  et  mo- 
dos  fecit  Flaccus  (Eun.)  Caspione  (Phorm.)  Turpio  (Hec.)  — 
saepius  eliam  omissa  verba:  Turpio  post  Ambivius  (Eun.)  Claudi 
post  Flaccus  (Eun.)  ludis  post  acta  (Heaut.)  L.  Hatilius  Prae- 
nestinus  post  Turpio  (Heaut.j  Anicio  ante  Gallo  (Ad.).  Quae 
quidem  omnia  menda  in  quoque  occurrunt  codice,  sed  si  tam 
parvo  spatio  ita  fiunt  frequentia,  summam  librarii  produnt  levi- 
tatem.  Constat  ergo  didascalias  Bembini  ab  alia  quadam  manu 
quam  ipsum  textum  scriptas  et  leviter  quidem  scriptas  esse,  et 
in  promptu  est  ex  eo  conclusio  postea  eas  illatas  esse  codici 
recta  via  e  libro  quodam  didascalico,  cui  venerabilis  Bembini 
vetustas  favet.  cf.  p.  43.  Contra  Calliopii  textus  admodum  est 
limatus  et  multis  in  recentiorem  linguae  usum  traduclis  verbis 
ostendit  grammaticum  recensentem.  Scripturae  menda  et  alii 
ejusmodi  errores  perrara  sunt.  —  Ita  igitur  constituenda  erit 
res :  Nisi  habes  mendorum  quae  supra  significata  sunt  et  facile 
agnoscuntur  unum,  Bembinus  summam  et  verain  auctoritatem 
habet,  quia  librarius  quamvis  levis  tamen  de  mutatione  nullo 
loco  cogitabat.  Calliopii  recensio,  ut  patet,  mag-na  cum  in- 
telligentia  est  facta,  et  mutationes  quae  inveniuntur  tantum 
sunt  vocabula  obsoleta  ad  posterioris  aetatis  morem  composita. 
Confusio  in  consulum  nominibus,  quae  in  Bembino  saepius  fit, 
in  Calliopianis  praeter  illud  ,,Mummio"  in  Eun.  did.  non  re- 
peritur.  Quum  autem  Calliopianorum  didascaliae,  ut  certuni 
mihi  videtur,  alio  ex  fonte  quam  Bembini  sint  haustae,  item 
obtinent  magnam  auctoritatem ,  et  si  conjunguntur  Bembinus  et 
Calliopii  codices,  certissime  principales  didascaliae  possunt 
constitui. 


50 


Pars    posterior. 

Mirum  certe  jam  fuerit  lectori  Donatum,  qui  summa  au- 
ctoritate  apud  omnes  quot  Terentio  operam  dederunt  floruit,  a 
me  exceptis  nonnullis  locis  prorsus  esse  neglectum ,  neque 
lectiones  discepantias ,  quae  in  ejus  praefationibus  exstant  pluri- 
mae  et  gravissimae,  uno  verbo  commemoratas  esse.  Sed  certo 
consilio  ita  egi,  existimans  scilicet  optimum  si  didascaliae  solo 
codicum  auxilio  possint  enucleari  —  quod  disputatione  antecedente 
conatus  sum  facere.  Nunc  paucis  pertractabo  Donati  quas  affert 
in  praefationibus  res  didascalicas  et  cum  codicibus  manuscriptis 
comparabo,  quo  facto  satis  liquebit  quid  praestet  Donatus  hoc 
loco.  Ad  Heautontimorumenon  quum  plane  desint  praefatio  et 
scholia  Donati,  tantum  quattuor  didascaliarum  ad  Eunuchum 
Phormionem  Hecyram  Adeiphos  comparatio  cum  codicibus  pote- 
rit  institui.  *) 

Ordo  singularum  partium  didascaliarum  haud  ita  certa 
inclusus  est  norma  apud  Donatum:  ita  existimare  possis  e  ra- 
tione  praefationum  periphrastico  magis  more  compositarum ;  sed 
tamen  hic  quoque  agnoscitur  principalis  forma.  Inducuntur 
enim  hae  partes :  ludi  auctores  eorum  actores  melopoeus  genus 
musicorum  semper  hoc  ipso  ordine.  Etiam  numerus  fabulae  et 
consules  semper  in  fine  et  recto  ordine  inveniuntur.  Sola 
graeca  fabula  initio  praefationis  posita  est  et  sequuntur  eam 
plura  de  modo  convertendi  fabulas  Terentii,  de  personis  princi- 
pibus,  de  partitione  fabulae  in  actus  alia.  Et  omnino  singulae 
partes  non  primitiva  brevitate  proferuntur,  sed,  quod  periphrasi 
magis  convenit,  saepe  aliis  sunt  redditae  verbis,  brevioribus 
sive  longioribus  sociatae  annotationibus  —  sed  semper  eodem 
ordine.  Ex  his  conclusio  parata  est  Donatum  didascalias  referre 
ordine  quem  demonstravi  tempore  posteriorem,  quo  graeca  fa- 
bula  statim  post  latinam  posita  erat  —  sed  Hecyrae  et  Andriae 
didascaliae  in  praefationibus  indubitanter  probant  eum  saltem 
in  his  duabus  didascaliis  alterum  ordinem  ante  oculos  habuisse, 
ubi  graeca  fabula  ante  numerum  denique  comoediae  erat.  Nam 
in  praefatione  Andriae  exhibet  .,Et  est  tota  Graeca"  post  mu- 
sica,  et  in  Hecyrae  praefatione  ,,Tota  Graeca  est"  eodem  loco. 
In  quibus  verbis  primum  animadvertis  errorem  etiam  in  editio- 
nibus  didascaliarum  usitatissimum:  „tota",  quod  spectat  ad  an- 
tecedentia  verba  musicorum  genus,  falso  ad  sequentia  est  sum- 
ptum.  Tum  vero,  quod  hoc  loco  valet,  illud  „tota  Graeca" 
verissime  demonstrat  hic  positam  fuisse  graecam  fabulam ,  et 
eo  plus  valet,  quum  duo  illi  loci  ipsis  in  praefationibus  Andriae 


*)    Ad  manum  habui  textum  Douati  in  Stallbaumii  editione  Terentii. 

et  Hecyrae  sint,  quae  omnes  didascaliae  partes  forma  paene 
principali  exhibeant.  Loquitur  autem  Donatus  initio  praefationis 
more  suo  etiam  hic  de  graeca  fabula.  Jam  si  porro  quaeris, 
cogitare  potes  Donatum  in  exemplari  suo  semper  antiquiorem 
habuisse  ordinem  et  ubi  non  habet  ,,tota  est  Graeca"  eliam  in 
codice  defuisse  verbum  ,,tota"  —  quod  valde  probabile  videtur. 
Sed  tamen  aliquis  si  credat  ordinem  didascaliarum  in  Donati 
quam  sequeretur  codice  diversum  fuisse,  ut  nunc  quoque  in 
Bembino,  etiam  hoc  concedendum  est.  Certe  dijudicari  non 
potest  res. 

Donati  didascaliae  omnes  sunt  integrae  easdem  comple- 
ctentes  partes  quam  codicum.  Modo  ad  Hecyram  non  omnes 
tres  habet  actiones  sed  solam  primam.  Paullo  ante  commemorat 
paucis  verbis  adversos  fabulae  casus  ita:  „saepe  exclusa  haec 
comoedia"  —  atque  fortasse  rectius  putavit  agere,  si  ut  ad 
ceteras  comoedias  primam  tantum  actionem  referret.  Quod  vero 
in  codice  ejus  omnes  tres  actiones  erant  descriptae  ut  in  nostris 
codicibus,  id  postea  apparebit. 

Transeo  ad  singulas  partes. 

Quae  Donatus  de  prima  parte,  poeta  et  titulo  latinae 
fabulae,  argutatur,  de  iis  jam  p.  17  sqq.  satis  est  disce- 
ptatum. 

In  secunda  parte  ludis  enarranda  Donatus  ad  Eunuchum 
sequitur  Calliopium ,  ad  Phoi  mionem  autem  rectas  quidem  Calli- 
opii  descripliones  refert  sed  falsos  ludos,  megalenses  pro  ro- 
manis,  ut  ergo  Eunuchus  et  Phormio  secundum  eum  essent 
actae  iisdem  ludis  ejusdem  anni.  Quod  e  levitate  Donati  ex- 
plicandum  est. 

Tertia  deinde  pars  auctores  ludorum  ad  Eunuchum 
et  Phormionem  justi  exstant  primae  aetionis,  ubi  non  prae- 
lereundum  est  silentio  Donatum  scribere  „Posthumius"  recentiori 
forma  pro  «codicum  ,,Postumius."  —  Ad  Hecyram  autem  pro 
Sexto  Julio  Caesare  et  Cn.  Cornelio  Dolabella  legis  apud  Dona- 
tum  Sextum  Julium  et  C.  Rabirium.  Unde  sumpserit  Donatus 
hunc  Rabirium  miserum  tanquam  de  coelo  devulsum  scire  non 
licet,  quoniam  neque  aedilis  ullus  neque  consul  nomine  Rabi- 
rius  unquam  exslilerit.  Historia  populi  romani  duos  C.  Rabirios 
tradit,  quos  Cicero  in  duabus  ad  nostram  aetatem  servatis  ora- 
tionibus  defendit;  atque  jam  cogitari  possit  Donatum  e  lectione 
orationum  Ciceronis  memoria  tenuisse  illud  nomen  et  huic  loco 
intulisse,  quum  idem  in  libello  ,,de  tragoedia  et  comoedia"  to- 
tum  illum  locum  de  tituli  pronuncialione  hauserit  ex  ejusdem 
Ciceronis  academicis.  cf.  p.  8.  Sane  ad  Hecyrae  prologum  v.  1 
in  Donati  scholiis  solida  ad  omnes  tres  actiones  accuralissima 
didascalia  exstat,  etiam  pro  C.  Rabirio  recte  enumerans  Corne- 
lium  Dolabellam  —  sed  ne  minima  quidem  licet  ex  ea  re  con- 
clusio,  quum  jam  pridem  constet    (cf.  Schopenium  „de  Terentio 

et  Donato  ejus  interprete")  scholia  Terentiana  sub  Donati  no- 
mine  tradita  ab  uno  viro  composita  non  esse:  quod  primo 
aspectu  scholiorum  affirmatur  satis.  Pro  explorato  igitur  haberi 
potest  accuratam  didascaliam  a  scholiis  ad  v.  1  prologi  allatam 
non  esse  additam  a  Donato,  neque  enim  cogitari  potest  tam 
vecors,  ut  in  praefatione  didascaliam  et  omnia  quae  pertinent 
ad  fabulam  enarret,  tum  ad  prologum  iterum  attrahat  dida- 
scaliam  et  plane  aliam  quidem.  —  In  praefatione  Adelpho- 
rum  prorsus  omissi  sunt  auctores  ludorum  neque  sunt  ita  ne- 
cessarii,  quum  ludis  funeralibus  L.  Aemilio  Paulo  jam  satis 
signmcatum  esset  tempus. 

Sequuntur  actores  quarta  pars,  in  quibus  enumerandis 
fere  semper  discrepat  a  codicibus  Donatus.  Jam  ad  Eunuchum 
talem  discrepantiam  aspicies,  dicit  enim:  ,,etiam  tunc  personatis 
L.  Numidio  Posthumio  L.  Ambivio  Turpione",  dum  codicum  au- 
ctoritate  L.  Ambivius  Turpio  et  L.  Hatilius  Praenestinus  stant. 
Geppertus  p.  556  duplicem  sibi  excogitat  actionem  ad  secundam 
referens  Numidium  Posthumium ,  sed  idem  etiam  Posthumium 
ex  aedilis  nomine  esse  repetitum  posse  concedit.  Quod  recte 
fecit,  sed  prius  quoquc  nomen  ,,Numidius  "  cur  non  item  ex- 
plicat  ex  errore  quodam,  quod  accuratius  contemplanti  statim 
in  mentem  veniet?  Apud  Donatum  Eunuchus  tertia  erat  fabula, 
Andria  prima,  Adelphi  secunda  et  eodem  ordine  credibile  est 
eum  confecisse  praefationes  suas.  Invenit  autem  in  didascalia 
Adelphorum  actorem  Mirmtium  Prothymum,  quem  quidem  in 
praefatione  ad  Adelphos  non  scripsit,  sed  tamen  legerat  et  in 
animo  habebat.  Quum  igitur  in  sequente  prafatione  pervenit  ad 
actores  enumerandos,  illum  Minutium  Prothymum  protulit,  sed 
sive  ipse  sive  librarius  ejus  detorta  forma  e  ,,Minutius"  transpositis 
duabus  prioribus  syllabis  effecit  „ Numidius "  et  e  „Prothymus" 
secundum  analogiam  alterius  aedilis  ,,Posthumius."  Quod  addi- 
tum  est  praenomen  L.  ex  eo  ortum  videtur,  quod  uterque  aedi- 
lis  et  alter  actor  eo  praenomine  sunt  inditi.  Initium  et  finis 
totius  rei,  Minutium  Prothymum  esse  mutatum  in  Numidium 
Posthumium,  firmissime  stant,  sed  fortasse  alia  causa  mutationis 
est  adjudicanda  Donato.  Potest  esse  ut  „L.  Ambivius  Turpio  " 
cogitaret  jam  duo  esse  nomina  et  alterum  actorem  in  sequentem 
igitur  didascaliam  esse  referendum  —  vel  simile  quoddam.  — 
In  praefatione  ad  Phormionem  Donatus  actores  nominat  L. 
Cassium  Attilium  et  L.  Ambivium,  manuscriptis  autem  L.  Am- 
bivius  Turpio  et  L.  Hatilius  Praenestinus  traduntur.  Geppertus 
p.  563  more  suo  libenter  Cassium  Donati  pro  tertio  vult  accipere 
actore  ad  alteram  actionem  pertinente.  Sed  quum  ex  tam  singu- 
lari  nomine  apud  Donatum  nihil  tam  grave  concludere  liceat, 
Geppertus  hanc  suam  suspicionem  abjicit;  comparationes  enim 
paucae  quas  feci  jam  demonstraverunt  et  quae  sequuntur  quae- 
stiones   satis   demonstrabunt   Donati   praefationes  in  rebus  dida- 

scalicis  mira  et  indigna  negligentia  esse  compositas.  Etiam  hoc 
Cassio  ad  Phormionem  arrepto,  quem  quomodo  explicem  plane 
nescio,  certo  comprobatur  Donatum  didascalias  minime  exscri- 
psisse  accurate ,  sed  percursis  verbis  memoriter  retulisse  ad- 
miscentem  hic  atque  illic  notas  suas,  quod  rationi  grammalicorum 
illius  temporis  sine  gravi  diligentia  agentium  oplime  convenit. 
In  Hecyrae  praefatione  solum  L.  Ambivium  nominat,  quan- 
quam  sine  dubio  in  antlquissimis  didascaliis  hic  quoque  duo 
actores  referebantur.  Non  sunt  aperte  nominati  actores  ad 
actionem  principem  in  codicibus,  sed  antea  (p.  17)  quae  mihi 
probabilis  videtur  sententiam  exposui.  Sed  omnino  quaeritur 
num  Donatus  ad  primam  actionem  solidiorem  habuerit  didasca- 
liam  (etiam  actores  nominatim  afferentem)  quod  mihi  dubium 
videtur.  Ritschelius  p.  322  jam  pro  certo  edixit  Donatum  anti- 
quioribus  libris  didascalicis  usum  non  esse,  quum  tempore  ejus 
didascaliae  in  manuscripta  jam  transiissent  —  quod  ipsum  e 
praestantibus  nostris  codicibus  videre  licet.  Donatus  ergo  dida- 
scaliam  Hecyrae  probabiliter  eadem  sive  valde  simile  forma 
habuit  qua  nunc  in  codicibus  exstat,  ut  tres  essent  enarratae 
actiones:  sed  unam  primam  modo  retulit.  Certum  porro  est 
Donatum  in  codice  suo  item  non  legisse  actores  duarum  pri- 
orum  actionum,  sed  solum  ad  tertiam  L.  Ambivium  et  L.  Ser- 
gium  (de  quibus  p.  16sqq.  longius  disputavi).  Tum  duas  habes 
rationes:  aut  Donatus  hos  actores  -ad  tertiam  actionem  perti 
nentes  solita  levitate  ad  primam  scripsit  et  alterum  omisit  — 
quod  non  placet,  quum  alias  duo  semper  (quamvis  falsa  saepe) 
nomina  actorum  proferat;  aut  meditatus  est  se,  quum  primam 
tantum  enarret  actionem,  etiam  primae  tantum  actores  referre 
posse.  Invenit  autem  hos  actores  in  nullo  codice  et  paitim  ex 
secundo  Hecyrae  prologo,  quo  profitetur  ipse  Ambivius  se  pri- 
ores  quoque  rexisse  actiones ,  sumpsit  Potuit  vero  ex  eo  se- 
cundum  non  cognoscere  actorem  ideoque  solum  Ambivium  no- 
minat.  —  In  praefatione  Adelphorum  Donatus  actores  habet 
L.  Ambivium  et  L.  Turpionem.  Quae  distortio  unius  nominis 
in  duo  libenter  excusatur,  si  apud  rudem  et  sine  judicio  agen- 
tem  librarium  est  (ut  in  Hec.  did.  Bembini),  sed  grammaticum, 
qui  paullo  ante  L.  Ambivium  Turpionem  pro  uno  nomine  scri- 
pserat  (in  Andriae  praf.)  tale  quid  sibi  admittere  vix  credibile 
est.  Duplicem  tantum  ejus  rei  explicationem  poteris  dare:  Aut 
preefationes  non  ab  uno  auctore  sunt  compositae  aut  sunt  ab 
uno,  sed  a  viro  levissimi  et  prorsus  incerti  animi.  Quorum 
primum  non  est  probandum :  dictio  enim  et  ratio  qua  disseritur 
in  omnibus  praefa'ionibus  eadem  sunt.  Stat  igitur  altera  ratio. 
Similem  observas  absurditatem  in  sequente  quinta  parte 
melopoeo:  Nominatur  in  omnibus  codicibus  ,,Flaccus  Claudi." 
Donatus  ex  eo  fingit  in  praefationibus  ad  Eunuchum  et  Hecyram 
,,Flaccus   Claudius",   falsum   quidem,    sed   tamen    excusabile   e 

mendo  scripturae;  ad  Phormionem  autem  et  Andriam  pro  eo 
habes  ,,Claudii  filius."  Ut  nihil  dicam  de  falsa  interpretatione 
verbi  ,,Claudi'',  quam  grammaticus  latinus  committere  non  debe- 
bat;  sed  ut  varient  „Flaccus  Claudius"  et  „Flaccus  Claudii  fi- 
lius",  id  eandem  prorsus  monstrat  rem,  cui  levitatis  nomen  im- 
ponere  nimiae  lenitatis  videtur  signum.  ■ — ■  Incipit  haec  didasca- 
liarum  pars  in  codicibus  verbis  „modos  fecit."  Donatus  servat 
ea  in  praefationibus  Andriae  et  Phormionis,  in  Eunuchi  varietatis 
causa  pro  iis  inducit  verbum  deponens  ,,modulariu  (forma  „mo- 
dulante") ,  item  in  Hec.  praef.  „Modulatus  est  eam  Flaccus"  et 
ad  Adelphos  passive  „modulata  est"  (sc.  fabula)  omisso  no- 
mine  melopoei.  Ex  hac  forma  passiva  „modulata  est"  nondum 
concludere  fas  est  verbum  activum  „modulare"  exstitisse,  sed 
derivatur  ea  quoque  a  verbo  deponente,  et  ,,  modulavit ",  quod 
in  Eun.  did.  Bembini  invenitur,  pro  mendo  librarii  judican- 
dum  est. 

Haud  minor  quam  apud  actores  observatur  diversitas  apud 
sextam  partem  musicorum  genus.  Jam  id  praemonendum 
est  et  mox  satius  patebit,  Donatum  nullum  habere  vel  mini- 
mam  suspicionem  de  vera  vi  diversarum  tibiarum,  ne  de  gene- 
rali  quidem  discrimine  dextrarum  et  sinistrarum. —  Eunuchus 
secundum  manuscripta  est  acta  ,,tibis  duabus  dextris."  —  Do- 
natus  affert  „tibiis  dextra  et  sinistra."  Quid  igitur  fiet?  Nullam 
dubitationem  admittunt  verba  „tibis  duabus  dextris"  et  tamen 
illa  diversitas!  Consideranda  est  [ad  haec  omnia  melius  per- 
spicienda  Donati  de  tibiis  dextris  et  sinistris  opinio,  quam  profi- 
tetur  in  libello  „de  tragoed.  et  comoed."  sic:  „dextrae  autem 
et  Lydiae  sua  gravitate  seriam  comoediae  dictionem  pronuntia- 
bant:  sinistrae  et  Serranae  acuminis  levitate  jocum  in  comoe- 
dia  ostendebant"  —  quocum  consentiunt  in  praefatione  ad  Adel- 
phos  haec:  ,,modulata  est  autem  tibiis  dextris,  id  est  Lydiis,  ob 
seriam  gravitatem  qua  fere  in  omnibus  comoediis  utitur  hic 
poeta."  Secundum  Donatum  ergo  dextrae  sive  lydiae  gravis 
sunt  soni,  sinistrae  et  sarranae  acuti.  Quod  exceptis  sarranis 
plane  contrarium  est,  ut  priore  parte  disputationis  copiosius  est 
expositum.  Quomodo  sibi  finxerit  sententiam  suam  Donatus  le- 
vius  est  quaerere  neque  sciri  omnino  potest  distinctius ;  porro 
ut  discrimen  sinistrarum  et  dextrarum  tibiarum  nesciret,  id  jam 
satis  habet  offensionis,  sed  quum  tantum  prisca  Romanorum 
fuerit  distinctio  quae  mox  evanuit,  multo  minus  vituperandum 
est  quam  ut  de  graeca  musicorum  arte  per  totam  antiquitatem 
floreute  tam  falsam  haberet  sententiam,  ut  altissimum  ejus  so- 
norum  genus  lydium  gravissimum  posset  judicare.  Hanc  fal- 
sam  de  musicis  sententiam  etiam  intulit  didascaliis  et  mutavit 
quae  non  convenerunt:  ad  Eunuchum  „tibis  duabus  dextris " 
quae  invenit  errore  sic  scripta  putavit,  quum  intelligeret  ,,mit 
zwei  tiefen  Flolen"  et  ipsa  Eunuchus  jocosior  esset.    Posuit  igi- 

tur  unam  saltem  jocosam  (sinistram)  tibiam  et  unam  dextram 
interpretaturque  hanc  suam  lectionem  verbis  „ob  jocularia  multa 
permixta  gravitate."  Si  tale  quid  statuendum  est,  nulla  unquam 
comoedia  duabis  acuti  soni  tibiis  acta  esse  potest,  quoniam, 
quod  jam  saepius  monui ,  nodus  in  quaque  comoedia  necessarius 
sit  isque  semper  adducat  severiorem  quandam  affectionem.  — 
Ad  Phormionem  pro  codicum  ,?tibis  inparibus"  Donatus.  dat 
„tibiis  Serranis";  jocosum  igitur  putat  argumentum  fabulae, 
quod  tamen  non  ita  est,  ut  imparcs  tibiae  codicum  probant. 
Donatus  verba  ,,pares"  et  ,,imparesu  non  recta  significatione 
accepisse  videtur  secundum  rationem  qua  agit  cum  ,,paribusu, 
et  ita  fortasse  se  habet  res:  Falso  intelligens  paritatem  tibiarum 
in  eo  positam  putavit  Donatus ,  ut  pariter  essent  distributae 
tibiae  totidem  cujusque  generis,  et  si  duae  tantum  sunt  tibiae 
et  duo  genera,  una  tibia  utriusque  generis;  impares  vero  duxit 
duas  ejusdem  generis,  quum  impar  esset  distributio  nisi  utrique 
generi  aliquid  erat  attributum.  Cur  autem  pro  imparibus  (sua 
sententia)  ipsas  sarranas  hoc  loco  sibi  elegerit  quaeslione  attingi 
non  potest;  videbantur  ei  sine  dubio  aptissimae  omnium  ad  ar- 
gumentum  fabulae.  —  Ad  Hecyram  Donatus  reddit  sine  mu- 
tatione  sive  additamento  Bembini  tibias  pares.  Et  omnino  in 
hac  praefatione  satis  integra  et  non  mutata  exstat  didascalia, 
et  toto  praefatio,  quam  ob  bis  exactam  fabulam  longiorem  esse 
futuram  jure  exspectes,  breve  modo  continet  spatium.  Pertinent 
vero  Donati  in  praefationibus  expositiones  praecipue  ad  grae- 
cam  fabulam  et  rationem  qua  converterit  eam  Terentius ;  et  ad 
Hecyram  de  hac  re  multa  disserere  non  potuit,  quum  prologi 
conservati  nihil  illuc  spectans  contineant  et  quam  affert  graeca 
fabula  ei  ipsi  videatur  dubia.  —  Adelphi  secundum  codices 
sociata  est  „tibis  sarranis",  secundum  Donatum  autem ,  qui  ad 
Phormionem  sarranas  dat  pro  imparibus,  „tibiis  dextris  id  est 
Lydiis  ob  seriam  gravitatem  qua  fere  in  omnibus  comoediis 
utitur  hic  poeta."  Quam  levibus  verbis  utitur  ad  interpretan- 
dum  suum  ,,tibis  dextris ! ''  in  universum  diserte  dictis  sed  ad 
rein  ipsain  dilucidiorem  reddendam  nihil  fere  valentibus.  Vide- 
tur  Donatus  duas  acutas  tibias  non  aptas  putavisse  Terentii  co- 
moediis,  quippe  quae  omnes  lasciviorem  Plautinae  comoediae 
sonum  non  habeant,  itaque  musicorum  genus  ex  sua  sentenlia 
uiutavisse.  Sed  poetam  comicum  „seria  gravitate  fere  semper 
uti"  et  per  se  inauditum  est  et  Terentii  ipsius  exemplo  refutatur, 
cujus  fere  omnes  comoediae  sereno  quodam  habitu  excellunt 
Donatus  semper  spectavit  ad  Plautum  contrarium  Terentio,  et 
quum  in  Terentii  comoediis  petulantes  desiderentur  facetiae  ne- 
que  perpetuus  cachinnus  spectatorum  commoveatur,  quum  — 
ut  paucis  dicam  —  Terentius  in  stataria,  Plautus  in  motoria 
comoedia  excellat,  existimavit  fabulas  Terentianas  nullo  modo 
jocosissimis    musicis   sociatas   esse  potuisse ,  non  animadvertens 

musicoram  genus  apud  Terentium  dependere  a  magis  aut  minus 
hilari  totius  fabulae  sono,  et  etiam  in  temperanti  quem  Teren- 
tius  soleat  prae  se  ferre  habitu  discernendos  esse  diversos  gra- 
dus  severitatis  et  hilaritatis.  Persuasum  sibi  habuit  motoriae 
comoediae  convenire  jocosos,  statariae  graves  modos.  Sed  quid 
tum  de  tragoedia?  Discrimen  inter  musica  tragoediae  et  stata- 
riae  comoediae  intercessisse  necesse  est,  sed  si  jam  statariae 
comoediae  graves  adjudicantur  modi,  plane  eodem  musicorum 
genere  erat  sociata  tragoedia.  Immo  ita  distinctio  erit  facienda: 
tragoedia  semper  tibiis  gravis  soni  acta  est,  comoedia  semper 
acuti.  Jocosissima  comoedia  motoria  acutissimas  et  paene  bac- 
chantes  tibias  altissimi  vocum  generis  lydii  habebat,  comoedia 
stataria  item  alti  soni  tibiis  agebatur,  sed  mediae  altitudinis  — 
fere  ut  phrygium  genus.  Discrimen  inter  dextras  et  sinistras 
non  idem  est  atque  inter  lydias  et  dorias,  quod  jam  ex  eo  elu- 
cet,  quod  apud  Terentium  dextrae  praecipue  inveniuntur;  si 
enim  ita  esset,  Terentii  comoediae  statariae  plerumque  bacchan- 
tibus  et  petulantibus  tibiis  essent  actae.  Tmmo  solo  hoc  dextrae 
et  sinistrae  inter  se  differunt,  quod  illae  acutum  alterae  gravem 
sonum  edunt  sine  omni  accuratiori  generis  vocum  determina- 
tione.  Ad  motoriam  allissimae  dexlrarum  tibiae  dabantur  sive 
lydiae  sive  (mea  sentcntia  item  acutissimi  soni)  sarranae.  Adel- 
phi  vero  sarranis  est  acta,  quia  propius  accedit  ad  motoriam. 

Graecam  fabulam  semper  initio  praefationis  perlractat 
Donatus,  sed  tamen  verisimile  est  eam  ut  in  didascaliis  codicum 
nostrorum  sic  in  ejus  codice  post  musica  fuisse  positam.  cf. 
p.  50.  In  graeca  fabula  consentit  Donatus  cum  manuscriptis 
praeter  Hecyram;  de  qua  vide  p.  40  sqq. 

Quae  sequitur  octava  pars  numerus  fabulae  a  Donato 
falso  est  intellecta,  qui  eam  spectare  ad  actionem  malit  verbis 
indicans  ,,edita"  (et  est  quidem  actio  fabulae  certo  sensu  ejus 
editio)  et  in  praef.  Adelphorum  ,,acta."  Quibus  verbis  exponit 
,,facla"  in  codicibus,  quod  item  eum  legisse,  non  ,,acta",  verba 
„factaque  et  edita"  in  Hecyrae  praef.  faciunt  indubitatum.  — 
Ipse  numerus  diversa  ratione  exprimitur :  ad  Eunuchum  legis 
,,tertium"  ad  Phormionem  „quarto  loco"  ad  Hecyram  ,,quinto 
loco"  ad  Adelphos  ,,secundo  loco."  Quorum  offendit  „tertium" 
quod  scriptum  est  ad  Eunuchum.  Adductus  est  ad  usurpandum 
hoc  verbum  fortasse  Donatus  applausu,  quo  secundum  Suetonii 
vitam  est  excepta  Eunuchus,  paullo  ante  in  praefatione  sic  ab 
eo  descripto:  ,,  et  acta  est  tanto  successu  ac  plausu  atque  suf- 
fragio,  ut  rursus  esset  vendita  et  ageretur  iterum  pro  nova.c< 
Intellexit  igitur  fortasse  numerum  III  de  triplici  fabulae  actione. 
Sed  quidquid  cogitaverit  certum  ex  eo  est:  legit  numerum  III. 
—  Quod  in  Hecyrae  praef.  invenitur  „faclaque  et  edita"  Gep- 
pertus  p.  579  emendare  conatur  in  ,,facta  quod  est  edita"  — » 
plane  inutile  et  improbabile,    quum   alias  Donatus    non  ita  ver- 

bose  soleat  explicare,  sed  potius  explicans  ipsum  ponat  pro  ex- 
plicando  verbo.  Congeries  autem  verborum  ,,facta  et  edita" 
quamvis  per  se  nullius  momenti  optime  cadit  in  sermonem  peri- 
phrasticum.  —  Ordo  fabularum  hoc  numero  constitutus  apud 
Donatum  paullum  discedit  ab  eo  quem  secundum  codices  posui. 
Quod  vel  ex  eo  pendet,  quod  Adelphi  seeunda  acta  inducitur 
fabula.  Sed  ipsa  dictio  rei  quae  affertur  verbo  ,,dicunt"  demon- 
strare  videtur  ut  Donatus  ipse  haud  ita  certam  eam  sibi  habue- 
rit  persuasam.  Et  omnino  animadvertendum  est  Donatum  alias 
clare  atque  distincte  loquentem  ubi  mullum  discedit  a  codicibus 
incertiore  verbo  uti  ,,dicitur"  sive  ,,dicunt",  quod  in  primis  ad- 
mirandum  est  in  Hecyrae  praef. ,  ubi  Apollodori  quandam  fabu- 
lam  a  Terenlio  in  Hecyram  esse  conversam  contendit  sic:  „haec 
fabula  Apolloplori  esse  dicit  ur  Graeca :  nam  et  ipsa  et  Phormio 
ab  eodem  dicuntur  esse  translatae"  —  bis  igitur  eandem  in- 
certam  dictionem  habes ;  et  fere  idem  in  fine  Suetonianae  vitae 
a  Donato  addito  observas:  „duae  ab  Apollodoro  esse  dicuntur 
comico,  Phormio  et  Hecyra. "  Qua  re  verbum  ,,dicunt"  in 
Adelph.  praef.  demonstrat  totam  illam  Donati  notitiam  nullius 
pretii  faciendam  esse.  Cogitari  potest  Donatum  in  ea  re  codicis 
sui  traditionem  secutum  esse,  sed  tamen  probabilius  codicem 
rectum  Bembini  ordinem  habuisse  et  Donatum  ex  sua  sententia 
mutavisse  eamque  sententiam  ita  sibi  excogitavisse,  ut,  quum 
,,Adelphoe  Terenti",  poetae  nomen  postpositum,  legertt  in  co- 
dice  suo,  priorum  unam  fabularum  eam  putaret.  cf.  p.  17.  Se- 
quuntnr  enim  statim  haec  verba  in  praefatione :  „itaque  sic  pro- 
nunciatam  ,.Adelphoe  Terenti"  non  .,Terenti  Adelphoe"  cet." 
Mutato  ita  ordine  Eunuchus  tertia  fabula  a  Donato  est  facta  et 
Heautontimorumenos,  quum  Phormio  et  Hecyra  reclum  relineant 
locum  (quartum  et  quintum)  et  Andria  prima  sit  (ut  mox  de- 
monstrabo),  sexta.  Hecyram  referri  quintam  a  Donato  optime 
demonstrat,  quod  jam  antea  contendi,  eum  integram  omnium 
trium  aclionum  didascaliam  in  codice  suo  habuisse,  quoniam 
Hecyra,  si  prima  valeret  actio,  secundo  loco  esset  acta. 

Ultima  pars  con  sules  interdum  desideratur  apud  Donatum, 
ut  ad  Eunuchuni  et  Adelphos,  exstat  vero  ad  Phormionetti  He- 
cyram  Andriam.  Videtur  omissa  esse  lantum  negligentia,  pnie- 
sertim  ubi  longiores  sequuntur  annotationes  numerum  iabulae. 
In  ipsis  consulum  nominibus  nulla  occunit  disciepantia. 


Contuli  omnes  Donati  didascalicas  descriptiones  summa  bre- 
vitate,  quamvis  permulta  de  iis  et  de  praefationibus  in  quibus 
sunt  possint  dici.  Sed  suppeditat  haec  stricta  comparatio  mihi 
quaerenti  quid  praestent  Donati  praefationes  didascaliis.  Atque 
jam  clare  elucet  brevi  hoc  conspectu  eas  nullius  esse  usns  ad 
didascalias,  quippe   quae    ne    unum    quidem   earum    locum    illu- 


58 

striore  perfundat  luce.  Immo  crebrae  Donati  descrepantiae  tan- 
tum  id  effecerunt,  ut  in  editionibus  perturbaretur  totus  didasca- 
liarum  textus.  Atque  admittit  vir  mutationes  codicum  scripturae 
ex  opinione  temere  concepta  non  sine  summa  absurditate  et  in- 
constantia,  persaepe  etiam  mira  inscitia  *).  Oua  re  omnino  du- 
bium  est  num  liceat  grave  aliquid  concludere  e  praefationibus, 
et  certe  si  tale  vis  instituere  sumraa  cum  providentia  tibi  agen- 
dum  erit. 

Male  igitur  res  se  habet  de  didascalia  Andriae,  quae 
sola  in  Donati  praefatione  servata  est.  In  manuscriptis  prorsus 
deest  ut  jam  initio  libelli  commemoravi.  Adjumento  vero  est 
hoc  loco  Donatum  exhibere  eam  tam  perspicua  forma,  ut  multo 
magis  sit  fide  digna  quam  ceterae  fere  omnes  ejus.  Sequuntur 
enim  partes  alia  post  aliam  continuae  legitimo  ordine,  et  pauca 
tantum  verba,  quae  tamen  minime  necessaria  et  ex  ceteris  prae- 
fationibus  pro  erroribus  Donati  sunt  cognita,  significant  peri- 
phrasin.  Insignem  hujus  similitudinem  prae  se  ferunt  didasca- 
licae  enarrationes  in  praef.  Hecyrae  item  primitivum  exhibentes 
ordinem  sine  majoribus  additamentis  —  quin  tanta  est  simili- 
tudo,  ut  in  utraque  posita  sit  graeca  fabula,  saitem  vestigium 
ejus  verbum  „Graeca",  antiquissimo  loco  (cf.  p.  50),  quod  in 
ceteris  oranibus  praefationibus  evanuit.  Interrog;anti  quomodo 
evenerit  ut  ipsae  duae  hae  didascaliae  a  Donato  tam  integrae 
sint  receptae  in  hac  disputatione  responderi  non  potest:  modo 
id  concedas  prospere  ita  evenisse.  Sed  tamen  sola  forma  bre- 
vis  et  integ;ra  atque  ordo  justus  nondum  sufficerent  omnem  du- 
bitationem  e  nimia  Donati  negligentia  jam  satis  perspecta  na- 
scentem  intercipere,  nisi  etiam  per  singulas  partes  cognosceren- 
tur  recta  fere  omnia  Donati  verba.  Judicium  autem  dirigendum 
est  ad  analogiam  codicum  didascaliarum  et  Donati  ceteras  in 
praefationibus   tractationes. 

Incipit  igitur  Donatus  satis  tractatis  graeca  fabula  argumento 
partitione  fabulae  his  verbis:  „haec  prima  acta  est  ludis 
Meg;alensibus."  jjPrima'4  minime  est  intelligenduin  de  nu- 
mero  fabulae,  quod  contra  omnem  ceterarum  praefationum  usum 
contenderet,  in  quibus  nunquam  complures  partes  in  unam  in- 
venies  contractas,  praesertim  tam  longe  distantes  inter  se,  sed 
significat  „prima'c  zuerst  — inutile  quidem  adjectum,  sed  a  pe- 
riphrastico  usu  plane  non  abhorrens. 

Aediles  tertia  pars  sunt:  M.  Fulvius  et  M.  Glabrio;  spe- 
ctant  ad  annum  587  et  pleno  noinine  sunt  M.  Fulvius  Nobilior 
M'.  Acilius  Glabrio.  Secundi  aedilis  praenomen  et  cognomen 
afferuntur  —  solito  errore  etiam  in  Phormionis  didascalia  oc- 
currente. 


*)  Cujus  judicii  gravitas  fortassc  lenienda  erit,  si  Donati  scripta  de- 
nuo  secundum  codices  eduntur,  cujus  operis  curam  ni  fallor  Schopenius 
suscepit. 


Actores  secundum  Donatum  sunt  L.  Attilius  Praenestinus 
et  L.  Ambivius  Turpio  —  in  quibus  miraris  solida  et  justa  no- 
mina  eo  magis,  quo  saepius  alias  Donatus  discedit  in  actorum 
nominibus.  Neque  ulla  valet  causa,  cur  in  dubitationem  voces 
hos  auctores ,  qui  fere  semper  inveniuntur  in  didascaliis  Teren- 
tianis.  Tantum  hoc  mutandum  est,  ut  L.  Ambivius  Turpio 
priore  ponatur  loco,  quem  in  codicibus  semper  obtinet.  Potuit 
facillime  secundo  loco  afferri  a  viro  didascalias  non  verbum  pro 
verbo  expressas  sed  per  ambitum  enunciatas  reddente. 

Quinta  pars  est  ita  expressa:  ,,Modos  fecit  Flaccus 
Claudii  filius"  —  hic  quoque  antiquissima  forma  ,,modos 
fecit",  non  ,,modulatus  est",  quo  postea  saepius  utitur  Donatus. 
Quomodo  de  verbis  ,,Claudii  filius"  sit  judicandum  jam  p.  54 
indicavi. 

Musica  ut  ubique  apud  Donatum  summam  praebent  diffi- 
cultatenv,  quid  enim  facis  cum  ,,tibiis  paribns,  dextris  et  sini- 
stris?"  Jam  pridem  versaverunt  haec  mira  verba  homines  doc- 
tos :  Sola  quae  posset  agnosci  interpretatio  invenitur  apud  Sal- 
masium  ad  Vopiscum  p.  494,  cui  Boeckhius  assentit:  in  vicem 
tibiae  dextrae  et  sinistiae.  Sed  haec  quoque  a  sermonis  pro- 
prietate  dubilationem  admittit,  quum  exspectes  significatam  esse 
notionem  ,,in  vicem;"  tum  autem  res  ipsa  eam  debilitat,  quia 
duae  tibiae  sinistrae,  quamvis  tantum  ad  partem  quandam  co- 
moediae,  cogitari  non  possunt.  In  codice  suo  Donatus  tantum 
horum  duorum  unum  potest  legisse:  ,,imparibus"  aut  ,,paribus", 
quorum  ,,imparibus"  plane  aliena  ab  hoc  loco  accipit  significa- 
tione  cf.  p.  95.  Legit  igitur  ,,paribus"  et  solum  ,,paribus"  ut 
ad  Hecyram.  Geppertus  p.  578  ad  eandein  hanc  sententiam 
procedit,  sed  non  explicat  quomodo  orta  sit  Donati  peculiaiis 
explicatio;  quod  enim  commentatoris  verba  sint  de  quibus  aga- 
tur  (ita  dicit  Geppertus)  nullam  affirmationis  vim  habet ,  quon- 
iam  eliam  commentator  commentationes  suas  certa  quadam  me- 
ditatione  debeat  conficere.  Dixi  jam  p.  55  Donatum  verba  ,,pa- 
ribus"  et  ,,imparibus"  falso  sensu  accepisse;  putavit  paritatem 
tibiarum  in  eo  versari ,  ut  pariter  distributae  sint,  par  cujusque 
generis  tibiarum  numerus  exstet.  Debuit  ergo  hoc  loco  ubi 
,,paribusu  legit  interpretari  ,,dextra  et  sinistra'',  pro  eo  autem 
ponit  plurali  numero  ,,dextris  et  sinistris'%  existimans  nempe 
plurium  tibiarum  cantum  neii  ad  fabulam.  Haud  ila  egit  in  tra- 
ctandis  didascaliis,  ut  primum  uno  conspectu  omnes  didascalias 
complecteretur,  tum  de  singulis  disceptaret,  sed  statim  aliam 
post  aliam  sibi  tractandam  ordine  proposuit.  Quo  factuin  est 
ut  quum  Andriam  tractaret  nondum  novisset  tantum  duas  tibias 
esse  sociatas  cum  cantu  in  iabulis  post  vero  Eunuchi  didasca- 
liam  cog-nitam  interpretationem  ,,paribus  dqxtris  et  sinistris"  non 
iteiurn  p;o('erret,  quamvis  ad  „paribusc'  in  Hecyrae  didascalia 
eandem  posset  addere.     Magna  quidem   est  inscitia  quae  objici- 

tur  viro   plane   nescienti   quid   sint  tibiae   dextrae   et   sinistrae, 
quid  valeant  Graecomm  vocis  genera. 

Graecae  fabulae  vestigium  suo  loco  exstat  in  verbis 
„et  est  tota  Graeca",  dum  de  ipsa  graeca  fabula  ut  solet  initio 
praefationis  disserit  Donatus.  Constat  ex  eo  Menandri  fabulam 
conversam  esse  Terentii  Andriam  ejusdem  nominis  et  legisse 
igitur  Donatum  hanc  partem  ,,graeca  Menandru."  Gravissimum 
in  hac  re  testimonium  prologus  profert  his  versibus  (9  —  12), 
de  quibus,  quum  plerumque  falso  videantur  explicari,  longius 
erit  dicendum: 

,,Menander  fecit  Andriam  et  Perintbiam. 
Qui  utramvis  recte  norit  ambas  noverit : 
Non  ita  sunt  dissimili  argumeuto,  sed  tamen 
Dissimili  oratione  sunt  factae  ac  stilo." 

Tum  fatetur  poeta  se  nonnulla  ex  Perinthia  transtulisse  in 
Andriam.  Et  in  hac  ratione  deprehendit  Luscius  Lanuvinus 
contaminationem ,  quam  ei  statim  in  hac  fabula,  tum  in  pluribus 
aliis  maligna  commotus  invidia  exprobravit.  Verba  citata  Te- 
rentii  de  Menandri  Andria  et  Perinthia  gravissima  diligentiorem 
poscunt  quaestionem,  praesertim  quum  scholia  Donati  iis  addant 
magni  momenti  enarrationem  hanc:  ,,Prima  scena  Perinthiae 
paene  iisdem  verbis  quibus  Andria  scripta  est;  caetera  dissimilia 
sunt  exceptis  duobus  locis,  altero  ad  versus  XI,  altero  ad  ver- 
sus  XX,  qui  in  utraque  fabula  positi  sunt."  Jam  vides  repu- 
gnantiam  ?  Terentius  dicit  argumentum  idem ,  formam  autem 
diversam  esse,  Donatus  contra  memorabilia  refert  exempla  per- 
fecte  paris  formae.  Sed  priusquam  has  inter  se  pugnantes  sen- 
tentias  conor  comparare  et  conciliare,  obiter  dicere  liceat  de 
verbis  versus  11  prologi :  „non  ita  dissimili  sunt  argu- 
mento  sed  tamen"  tradunt  codices ,  quod  plane  nequit  ac- 
cipi  propter  metri  leges.  Qua  re  Faernus  ex  „argumento"  efii- 
cere  „argmento"  voluit  elisione,  a  Bentlejo  refutatus  demon- 
strante  u  in  ,,argumento"  longum  esse  neque  igitur  posse  elidi. 
Correxit  Bentlejus  „et  tamen  "  pro  ,,  sed  tamen",  quod  elegan- 
tius  legatur,  quum  jam  Donatus  observet  non  posse  poni  ,,sed 
tamen"  nisi  antecedente  ,,quidem.c'  Contra  eum  Godofredus 
Hermannus  opusc.  II.  p.  269.  270  contendit  demonstrans  „  sed 
tamen"  non  antecedente  ,,quidem"  dici  vel  apud  ipsum  Teren- 
tium  alio  loco*),  tum  ,,et  tamena  scribi  non  posse,  pro  eo 
autem  ,,attamen"  scribendum  esse.  Sed  simplicior  mihi  videtur 
alia  scriptura,  quae  etiam  recentiorum  trium  codicum  auctoritate 
probatur,  sola  levi  transpositione  unius  verbi  nata:  „non  ita 
sunt  dissimili  argumento ,  sed  tamen."  Quam  etiam  Bentlejus 
respexit  sic  occurrens  praeter  quod  jam  est  dictum:  ineptum 
esse  si  „dissimi!i"  duobus  deinceps  versibus  diversa  exstet  ac- 


*)  Etiam  Stallbaumius  ad  hunc  versum  citat  locum  Livii  (VII,  30,  17) 
qui  eodem  modo  usurpat  solum  „  sed  tamen "  non  posito  antea  „quidem." 

centu  metrico,  primum  „dissimili"  tum  „dissimili."  Quae  causa 
nulla  est:  potuit  enim  facile  evenire  talis  diversitas  in  multarum 
syllabarum  verbis,  et  ipsa  in  Bentleji  lectione  simile  quid  est 
in  verbo  „arg"umento",  quod  idem  v.  6.  non  multum  ante  alio 
pronunciatum  est  accentu  metrico  ,,argumentum."  Praeterea  in 
Eunuchi  prologo  v.  10.  et  12.  invenis  ,,Thensauro"  et  „then- 
saurus."  Quae  tamen  si  non  sufficiunt  exempla,  quum  non 
plane  ejusdem  formae  sint  verba,  aliud  clarissimum  in  promptu 
est  in  Eunuchi  prol.  v.  27. 

„Si  id  est  peccatum,  peccatum  imprudentiast." 

ubi  ,,peccatum"  bis,  alterum  post  alterum,  positum ,  diverso 
utitur  metrico  accentu:  et  tamen  „peccatum"  brevius  est  verbum 
quam  ,,dissimili."  Poetae  certa  lege  in  talibus  rebus  non  erant 
adstricti,  sed  ex  sua  sententia  quod  aptum  erat  versui  elege- 
runt.  In  universum  vero  persuasum  mihi  habeo  veteres  accen- 
tum  verbi  cum  metri  accentu  conciliavisse  ita,  ut  compages  me- 
trica  quasi  pelluceret,  linguae  autem  forma  tanquam  vestis  ei 
esset  amicta.  Recte  ergo  Fleckeisenius  hanc  recentiorum  trium 
codicum  lectionem  recepit  in  editionem  suam.  — •  Sed  nondum 
omnia  recte  se  habent  in  hoc  versu:  Verbum  ,,ita"  a  Wester- 
hovio  Bentlejo  Stallbaumio  (etiam  lhnio  quaestiones  Terentianae 
p.  6)  explicatum  est  cum  Donato  ,,valde."  Quod  mihi  ineplum 
videtur:  Terentius  si  dicit  „qui  utramvis  recte  norit  ambas  no- 
verit",  plane  et  perspicue  significat  simillimum  esse  argumentum 
harum  fabularum.  Tum  dicit  secundum  illorum  interpretationem': 
„non  valde  dissimile  habent  ar^umentum"  — N  determinalio  qua 
ineptiorem  non  facile  inveneris.  Mirandum  sane  est  viros  illos 
non  maluisse  aliam  plane  aptam  interpretationem ,  qua  verbum 
,,ita"  idem  est  quod  „itaque"  et  ex  antecedenti  facit  conclusio- 
nem.  Tum  omnia  optime  inter  se  cohaerent  neque  opus  est 
statuere  ellipsin  vocabuli  „quidem",  sed  „non  ita"  concludit  ex 
priore  oratione  et  „sed  tamen"  producit  sermonem  sub  forma 
dubitationis. 

Tandem  revertor  ad  duas  graecas  fabulas  quae  in  prologo 
Andriae  afferunlur.  Ihnius  (in  disputatione  indicata)  agit  de  ea 
re  et  hanc  fere  judicii  suminam  quaestione  consecutus  est  p.  9 : 
„His  rationibus  adducor  ut  credam  prius  a  Menandro  scriplam 
esse  simpliciorem  fabulam  Andriam,  quam  quum  iterum  vellet 
poeta  in  scena  comittere,  ut  posset  pro  nova  venditare,  alia 
oralionis  forma  induit  paucisque  scenis  auxit ,  quibus  pro  uno 
amore  duos  inferret,  reliquo  non  mutato  argumento.  Atque  eae 
sunt  scenae,.  quas  Terentius  in  Andriam  '  suam  transtulit  e  Pe- 
rinlhia."  Ad  longiorem  hujus  sententiae  et  ejus  argumentorum 
refutationem  in  hac  disputatione  aggredi  non  licet  et  tantum 
haec  contra  dicere  possum :  Si  ita  se  haberet  res  ut  Ihnius  con- 
tendit,    tum  profecto  Terentius   plane   aliis  verbis   in  ea  descri-    . 

benda  uti  debuisset  et  in  primis  dicere  non  potuisset:  „quae 
convenere  in  Andriam  ex  Perinthia  fatetur  transtulisse."  Quum 
enim  fabulae  secundum  Ihnium  plane  eaedem  essent,  omnia  ex 
Perinthia  „convenere  in  Andriam"  exceptis  duabus  personis 
Charini  et  Byrrhiae,  quas  solas  translatas  esse  putat  Ihnius. 
Quomodo  autem  de  iis  prorsus  in  Andria  non  exstantibus  dici 
possit  „convenere  in  Andriam?"  Si  ita  vis  judicare,  omnia  ex 
omnibus  comoediis  inter  se  conveniunt.  Tum  in  universum  non 
intelligitur  cur  Terentius  non  statim  converterit  Perinthiam ,  quae 
omni  ex  parte  similis  erat  suae  Andriae.  Respondet  quidem 
lhnius  p.  9  ann.  ita  occurrenti  orationem  qua  scripta  fuerit  An- 
dria  magis  arrisisse  Terentio  —  quod  fere  idem  valet  ac  siTe- 
rentius  verbum  pro  verbo  expresserit  graecarum  fabularum:  immo 
etiam  e  turpiore  graeca  oratione  pulchram  latinam  efncere  po- 
tuit.  Porro  quum  Ihnius  Hecyram  et  Phormionem  (eo  auctore 
ex  Apollodoro  conversas)  alia  scriptas  esse  oratione  contendit 
qua  ceteras  Menandrum  sequentes  fabulas,  jure  interrogatur 
quomodo  de  Adelphis  res  dijudicanda  sit;  est  enim,  ut  profite- 
tur  prologus,  pars  ejus  fabulae  ex  Diphili  comoedia  Lvvaito- 
d-vrjaxovTsg  sumpta,  et  etiam  in  hac  parte  dissimilem  libenter 
deprehenderis  orationem  ac  stilum  ■ —  quod  vero  ipse  Ihnius 
non  concedet.  Terentii  Andria  proprie  nominata  esse  debuisset 
Perinthia,  quum  re  vera  eadem  comoedia  quam  Menandri  Pe- 
rinthia  esset  et  sermone  tantum  imitaretur  Andriam.  Terentius 
si  tantum  duas  illas  personas  e  Perinthia  transtulisset,  certe 
verbo  aliquo  ejus  rei  mentionem  fecisset  nt  in  Eunuchi  prologo. 
Neque  intelligitur  deinde  cur  Menander,  si  Perinthia  tantum  re- 
ctractata  erat  Andria,  aliud  ei  indiderit  nomen  —  videretur  enim 
voluisse  frustrari  spectatores.  Et  generatim  denique  est  oppo- 
nendum  fabulas  duas  quamvis  ejusdem  argumenti  tamen  posse 
plane  dissimilis  orationis  esse,  dummodo  justo  sensu  accipias 
illam  argumenti  paritatem:  exitus  et  oecomia  fabulae,  personae 
et  conditio  earum  —  haec  omnia  eadem  esse  possunt  et  tamen 
duae  dissimiles  ex  iis  fabulae  exaedificantur. 

Terentii  in  prologo  verba  clare  demonstrant  argumentum 
duarum  illarum  fabularum  idem,  fabulas  ipsas  autem  diversas 
esse.  „Argumentum"  est  quod  nostro  sermone  dicitur  „Fabel 
des  Stlicks",  „stilus"  enunciatio  grammatica  et  dictio,  tum  quod 
reliquum  est  in  notionem  ,,orationis"  cadit,  scilicet  argumenti 
dispositio  in  singulas  sententias,  quibus  indutus  est  stilus.  Ita 
etiam  scholia  recte  explicant:  „orationem  in  sententiis,  stilum 
in  verbis,  argumentum  in  rebus  esse  dicunt.''  Habebant  igitur 
Perinthia  et  Andria  eundem  statum,  eundem  nodum,  eandem 
personarum  conditionem  —  sed  tamen  prorsus  diversae  inter  se 
erant.  Verba  „quae  convenere"  his  praemonitis  facile  mtelli- 
guntur:    ubi  poeta  sibi  visus   est  invenire  in  Perinthia  scenam 

quandam  melius  expositam  sive  discrimen   gravius   magis  in  lu- 
cem  prolatum,  transtulit  in  Andriam. 

Affert  scholiastes  verba  illa  quae  supra  posui  ad  ,,utram- 
vis",  putans  nimirum  Terentium  signiiicare  verbis  suis  locos  in 
utraque  comoedia  pares.  Primam  scenam  Perinthiae  paene  iis- 
dem  verbis  quibus  Andriae  scriptam  esse  nimium  est  dictum, 
ut  e  verbo  adjecto  „paene"  satis  apparetj  pro  eo  magis  cogi- 
tanda  est  paritas  argumenti  et  sententiarum  illius  scenae.  Prima 
scena  expositionem  argumenti  quum  contineret  et  argumentum 
idem  in  utraque  fabula  esset,  -  expositionein  quoque  simillimam 
ori  oportuit:  brevis  enim  expositio  non  admittit  eam  senten- 
tiarum  varietatem,  quam  plures  personae  de  eadem  re  proferre 
possunt.  Concedenda  est  igitur  illa  paritas  in  sententiis,  stilus 
vero  in  utraque  prolecto  erat  diversus.  Praeterea  duo  loci  un- 
decim  et  viginti  versuum  in  utraque  comoedia  Menandri  positi 
sunt  scholiasta  auctore.  Quod  non  credibile  videtur,  quum  co- 
gitari  non  possit  poetam  in  duobus  operibus  ejusdem  generis  — 
in  duabus  comoediis  —  satis  multorum  versuum  complexiones 
prorsus  easdem  posuisse.  In  epico  genere  apud  Homerum  tale 
quid  certe  reperitur,  sed  tantum  certis  conditionibus,  s  ve  nun- 
cium  ferat  aliquis  sive  mandatum  conficiat  aliaj  si  tamen  alias 
inveniuntur,  alterum  ex  altero  pleiumque  est  interpolatum.  Lon- 
giores  repetitiones  versuum  in  eodem  libro  Homeri  desunt,  in 
duobus  diversis  libris  jam  potius  occurrunt:  sed  teneas  oportet 
animo  carmen  epicum  deinceps  continuum  recitari  sive  Qujpio- 
deluSou  et  repetitionem  neminis  attentionem  commovere,  omnino 
in  epica  poesi  permultas  esse  fixas  loquendi  formas.  Dramatica 
autem  poesis  tale  quid  non  admittit,  et  quum  a  pluribus  perso- 
nis  certis  vestibus  indutis  et  in  certa  regione  degentibus  ageren- 
tur  fabulae,  singula  verba  infixa  haerebant  animo  auditorum. 
Accedit  porro  quod  Menander  tali  negligentia  sibi  ipse  nociturus 
et  laudem  poeticam  praestantia  sua  adeptam  comminuturus  fu- 
isset.  Quibus  omnibus  causis  adducor  ut  existimem  Donati 
verba  hic  quoque  haud  ita  esse  premenda.  Erant  fortasse  duo 
plurium  versuum  loci  valde  similes  inter  se  et  etiam  ejusdem 
interdum  stili.  Donatus  autem  sive  is  ex  quo  hausit  nimis  ex- 
tollens  perfecte  pares  eos  finxit  —  et  ut  in  prima  Perinthiae 
scena  „paene"  incerti  animi  testis  est,  ilem  hic  tale  incertum 
verbum  deprehendis  ,,ad"  utrique  numero  nppositum.  Quomodo 
ejus  rationis  incerta  verba  apud  Donatum  sint  explicanda  jam 
saepius ,  in  primis  p.  57,  commemoravi.  Sequitur  deinde  ex 
hac  incerta  oratione  eum  nullo  modo  locos  illos  ex  ipsa  Perin- 
Ihia  fabula  ad  manum  posila  sumpsisse,  sed,  quod  minimum 
est,  multum  ante  legisse.  Potest  vero  etiam  esse  ut  velustio- 
ris  cujusdam  interpretis  sententiam  reddiderit  —  et  sic  statuen- 
dum  erit. 

Post  graecam  fabulam  legi  solet  numerus  fabulae,  qui 
tamen  hic  deest,  et  quod  ad  eum  pertinet  ,,facta"  ad  consules 
est  sumptum,  explicatum  ut  plerumque  apud  Donatum  verbo 
,,edita."  Post  „facta"  in  primitiva  didascalia  erat  scriptum  I. 
sive  „prima",  vita  enim  Suetonii  exhibet  „ex  quibus  primam 
Andriam  quum  aedilibus  daret  cet,;"  tum  etiam  Donati  verba 
„ob  incognitum  adhuc  nomen  poetae"  pro  eo  stant  comparata 
cum  praefatione  ad  Adelphos,  secundam  fabulam  apud  Donatum, 
ubi  exstat:  „etiam  tum  rudi  nomine  poetae."  Praeterea  etiam 
chronologia  ceterarum  fabnlarum  in  Donati  praefationibus  idem 
probat  et  Terentii  prologus.  Attamen  ex  ipso  hoc  prologo  con- 
clusum  est  a  recentioris  temporis  grammaticis  Terentium  ante 
Andriam  jam  plures  confecisse  comoedias.  Nam  scriptum  ibi 
est  v.  5.: 

„Nam  in  prologis  scribundis  operam  abutitur." 

Jam  Tanaquillus  Faber,  cui  Geppertus  p.  579  assentit  (et  prae- 
terea  contendit  Donati  didascaliam  ad  secundo  actam  Andriam 
spectare!),  tum  Westerhovius  et,  ut  e  silentio  ejus  conjicere 
licet,  Stallbaumius  pervenerunt  ad  hanc  non  tam  difficilem  con- 
clusionem,  ut  ante  Andriam  jam  plures  prologos  scripserit  poeta, 
ergo  plures  docuerit  fabulas.  Sed  antequam  certe  et  perspicue 
traditae  antiquitatis  (Suetonii  Donati)  opinioni  adversarentur  hi 
viri,  tentare  profecto  debuerunt  aliam  explicationem ,  neque 
multa  ad  eam  opus  est  meditatione.  Videas  quaeso  num  recte 
sic  enucleari  possint  prologi  verba:  „quom  primum"  quod  iu- 
veniturv.  1.  non  semper  dicitur  de  re  jam  diu  peracta,  sed  non 
minus  potest  significare  rem  paullo  ante  actam  et  „primum" 
idem  est  ac  „nunc  primum»"  Scriptus  nimirum  est  prologus 
prius  quam  dictus,  productus  in  scenam,  ergo  tempora  perfecta 
„adpulit"  et  „credidit"  plane  recto  inveniuntur  loco.  Etiam 
odiosorum  verborum  „in  prologis  scribundis''  ratio  satis  expe- 
dita  est:  dicta  sunt  non  de  prologis  jam  ante  scriptis,  sed  pror- 
sus  ut  compositum  in  germanico  sermone  verbum  „beim  Prolog- 
schreiben",  ubi  non  unus  intelligitur  prologus  vel  duo  (omnino 
certus  numerus) ,  sed  omnes  qnot  unquam  scribit  poeta,  „der 
Prolog"  in  universum,  quod  latine  libenter  exprimitur  numero 
plurali.  Surgit  fortasse  jam  nunc  poetae  suspicio  se  cum  mali- 
volo  illo  vetere  poeta  semper  habiturum  esse  aliquid  rixae  (cf. 
Heaut.  prol.  v.  33.  34).  Versus  4  „verum  aliter  evenire  multo 
intellegit"  ad  oculos  demonstrat  Terentium  alios  fabularum  casus 
nondum  expertum  esse;  nam  si  jam  plures  egerat  fabulas  legi- 
timis  (quum  nondum  surrexissent  inimici)  prologis  instructas, 
omni  modo  significare  illud  prius  tempus  ut  contrarium  praesenti 
quovis  verbo,  fortasse  „nunc",  debuit.  Atque  etiam  ex  fine 
prologi,  ubi  precatur  aequos  et  otiosos  spectatores,  cognoscitur 
poeta  primam  edens  fabulam ,    a   cujus    eventu   omnia    pendent. 

Plane  indubitatum  igitur  videtur  Andriam  primam  Terentii  fabu- 
lam  fuisse.  Modo  hanc  tollere  repugnantiam  restat,  ut  Teren- 
tius  si  primam  hanc  dedit  fabulam  non  statim  potuerit  sese  pur- 
gare  a  vituperationibus  ejus :  Etiamsi  non  notus  esset  Romano- 
rum  mos  opera  poetica  primum  coram  amicis  recitare,  unde 
etiam  in  inimicorum  cog-nitionem  facile  pervenerunt,  et  si  non 
Suetonii  vita  ipsam  Andriam  ita  recitatam  esse  distincte  traderet, 
tamen  exstat,  quod  prospere  ita  evenit,  locus  omnem  tollens 
dubitationem  in  Eunuchi  prol.  v.  20: 

„Menandri  Eunuchum  postquam  aediles  emerunt 
Perfecit  sibi  ut  inspiciundi  esset  copia.'' 

Quod  cum  Eunucho  fecit  vetus  malivolus  poeta,  cur  non  idem 
cum  Andria  fecisse  potest?  Inspexit  igitur  nescio  quomodo, 
postquam  ad  agendum  est  accepta,  fabulam  et  ante  ipsam  actio- 
nem  acerbissime  perstrinxit  novum  poetam.  Modo  hoc  teneas 
fieri  potuisse  ut  fabula  jam  ante  actionem  cognosceretur  —  id 
valet  hoc  loco.  Apertum  deinde  est  prologos  jam  confecta  co- 
moedia  esse  additos ,  ut  omnes  praefationes  tum  deinum  pos- 
sunt  scribi  quum  ea  quorum  praetationes  sunt  jam  perfecta  ex- 
stant:  quamvis  enim  quisque  scriptor  prius  excogitatam  habeat 
rem  quam  literis  mandet,  tamen  in  ipso  libro  aliam  accipiunt 
formam  sententiae.  Certe  etiam  suspicari  licet  Terentium  ad 
Andriam  jam  confecisse  prologum  solitam  enarrationem  ante 
actorum  complectentem ,  tum  vero  ab  inimico  lacessitum  neces- 
sarium  judicavisse  Luscii  Lanuvini  injurias  ad  populi  aures  vul- 
gatas  sibi  arcere ,  itaque  primo  intercepto  prologo  novum  pole- 
micum  pro  eo  dedisse. 

Denique  etiam  consules  alias  saepe  omissi  a  Donato  in- 
tegri  ad  Andriam  referuntur:  „M.  Marcello  Cn.  Sulpicio  coss.u 
M.  Marcellus  eodem  modo  ut  M.  Glabrio  supra  aedilis  praeno- 
mine  et  cognomine  citatur,  pleno  nomine  hoc  inditus:  M.  Clau- 
dius  Marcellus;  et  plenum  collegae  nomen  est:  C.  Sulpicius 
Galba,  ubi  Donatus  „Cn."  pro  „C.C-  errore  exriibet.  Sunt  vero 
justi  consules  anni  587,  ejusdem  anni  ad  quem  spectant  aediles 
M.  Futvius  et  M\  Acilius  a  Donato  recte  allali.  (Jua  re  nulla 
omnino  valet  causa,  cur  dubitari  possit  de  hac  chronologica  Do- 
nati  descriptione. 

Principalis  igitur  forma  didascaliae  ad  Andriam  quam  secu- 
tus  est  Donatus  sic  constituenda  est: 

Andria  Terenti.  acta  iudis  megalensibus  M.  Fulvio  M'. 
Acilio  aedilib.  curulib.  .  egit  L.  Ambivius  Turpio  L.  Ha- 
tilius  Praenestinus  .  modos  fecit  Flaccus  Claudi  .  tibis 
paribus  tota  .  graeca  Menandru  .  facta  I.  M.  Claudio 
C.  Sulpicio  cos. 


VITA  AUCTORIS. 


Alfredus  Kohl  natus  sum  Harzgerodae ,  oppidulo  Anhaltino 
in  silva  Hercynia  sito,  die  III.  mensis  novembris  a,  MDCCCXLIU 
patre  Francisco  matre  Guilelma  e  gente  Steigertahliana,  quos 
adhuc  superstites  Deus  optimus  mihi  servavit.  In  fidem  evan- 
gelicam  sum  receptus.  Jam  Harzgerodae  prima  elementa  lingna- 
rum  didici  ita,  ut  quum  inde  auctumno  a.  MDCCCLVI  Bern- 
burgum  sum  missus  ad  frequentandum  gymnasium  Carolinum 
rectore  Franckio  florens  quartae  classi  adscriberer.  Ineunte 
aestate  a.  MDCCCLXH  maturitatis  testimonium  adeptus  Bonnam 
profectus  sum ,  ut  ibi  philologicis  studiis  imbuerer,  et  Delii  Jah- 
nii  Ritschelii  Schmidtii  scholas  summa  cum  voluptate  frequen- 
tavi:  sed  jam  post  unum  semestre  ibi  peractum  reliqui  eam 
universitatem  et  Berolinum  me  contuli,  ubi  audivi  Boeckhium 
Geppertum  Gruppium  Hauptium  Helfferichium  Huebnerum  Jorda- 
num  Lepsium  Mommsenium  Steinthalium  Trendelenburgum  per 
quinque  semestria,  tum  aestate  hujus  anni  Halas  migravi  et  in 
hac  alma  matre  literarum  scholis  Bergkii  Bernhardii  Pottii 
Zacheri  interfui. 

Omnibus  his  viris,  quorum  opera  et  exemplo  rectam 
studiorum  rationem  cognovi,  gratum  animum  semper  habebo. 


T  H  E  S  E  S. 


1)  Jam  satis  dirarum  atheteseon  Horatio  immiserunt 
critici. 

2)  Sub  Horatii  carmine  I,  14  falso  intelligunt  non- 
nulli  latere  comparationem  rei  publicae  cum  nave. 

3)  Horatii  carmen  I,  ^O  non  aliter  poeta  dignum 
cogitari  potest  ac  si  epistolae  qua  Maecenas  in- 
vitatur  ad  visendum  Horatium  adjunctum  jocose 
fuisse  statuitur. 

4)  Studendum  est  ut  grammatica  quae  dicitur  com- 
parativa  explorata  recipiantur  in  disciplinam 
grammaticalem  scholariim. 

5)  In  ducenda  sunt  in  gymnasia  studia  veteris  linguae 
germanicae. 

6)  Recta  carminum  Homericorum  interpretatio  esse 
non  potest  nisi  adjutante  grammatica  compa- 
rativa. 

7)  Cuique  philologo  librorum  Lessingii  studium  pla- 
ne  necessarium  est.  • 

